
PRATARMĖ 


Ši Nobelio premijos laureato Theodore'o W. Schultzo knyga, skirta 
ir plačiam skaitytojų ratui, ir profesionalų auditorijai, yra funda- 
mentalus indėlis į gyventojų kokybės ekonomikos ir jos reikšmės 
politikai visame pasaulyje analizę. Tai vienas pirmųjų bandymų 
teoriškai pagrįsti tai, kaip tikslinga investuoti į verslumo sugebė- 
jimą, kuris yra priemonė įveikti dinaminei ekonomikai būdingą 
pusiausvyros nebuvimą. Samprotavimų pagrindinė mintis iš es- 
mės yra ta, kad ekonomikos produktyvumas gyvybiškai susijęs su 
žmonių gerove, nesvarbu, ar šalis turtinga, ar neturtinga. 
Profesorius Schultzas parodo, jog lemiamas veiksnys, padedan- 
tis garantuoti žmonių gerovę, yra investavimas į žmones ir į ži- 
nias. Jis atmeta plačiai paplitusį, bet klaidingą požiūrį, kad neiš- 
vengiami žmogaus tobulėjimo suvaržymai yra erdvės, energijos, 
paselių plotų ir kitų fizinių žemės gėrybių stoka, ir atskleidžia, 
j0g žmonių įgyjami sugebėjimai — jų išsilavinimas, patirtis, įgū- 
džiai, sveikata — svarbiausi siekiant ekonominės pažangos. Jis 
vaizdingai ir trumpai paaiškina, kodėl net tokie ankstyvieji cko- 
nomikos milžinai, kaip Adamas Smithas, Davidas Ricardo, Tho- 
mas Malthusas, negalėjo numatyti, jog industrinių Vakarų ša- 
lių ekonominis vystymasis pirmiausia priklausys nuo gyventojų 
kokybes. Didžiausia šių šalių nacionalinių pajamų dalis (Jungti- 
nėse Valstijose — keturi penktadaliai) dabar yra gaunama iš už- 
darbio ir tik maža dalis — iš nuosavybės. Profesoriaus Schultzo 
teiginys grindžiamas įrodant, kaip padidėjo žmogaus laiko vertė; 

ir tas teiginys formuluojamas taip nuostabiai, jog tikiu jį tap- 
siant klasikinį ekonominėje literatūroje. 

Šios analizės turinys, manau, bus palankiau priimtas, nei 
Schultzo valstybių donorų bei tarptautinių institucijų politikos, 
stengiantis padėti neturtingoms šalims, kritinis įvertinimas. Pa- 
breėždamas gyventojų kokybės tobulinimą kaip svarbiausią ckono- 
minės pažangos dalyką, profesorius Schultzas pasiremia savo žemės 
ūkio ir ekonomikos raidos vertinimais tam, kad naujai pažvelgtų į 
šiuos fundamentalius dalykus: (1) į procesus, kurių dėka įgytos 
naujos žinios didina Hek materialųjį (physical), tiek ir žmogiškąjį 
(human) kapitalą*; (2) į pagrindines priežastis, dėl kurių turtingų 
šalių ekonomistams ypač sunku suvokti, kaip didžiulė išteklių sto- 
ka atsiliepia mažas pajamas gaunančioms šalims; (3) į tai, kas 
lemia neturtingų žmonių ekonominių pasirinkimų pobūdį; (4) į 
daugybę duomenų, liudijančių, jog neturtingi žmonės besivystan- 
čiose šalyse ne mažiau suinteresuoti sunkiai dirbti, kad pagerintų 
savo ir savo vaikų dalią, nei šalyse, turinčiose nepalyginti didesnių 
pranašumų. 

Profesorius Schultzas išpletoja analizę, norėdamas parodyti, jog 
potencialus neturtingųjų ekonominis našumas besivystančiose ir 
išsivysčiusiose šalyse yra nerealizuojamas del plataus masto dide- 
lių ekonominių iškraipymų. Ypatingą dėmesį jis skiria vyriausybės 
veiksmams nacionalinės ekonomikos atžvilgiu. Teorija, kuri yra 
akivaizdžiai stipri, efektyviai taikoma didelių miestų bendrojo lavi- 
nimo ekonomikai, fundamentaliesiems tyrimams, Tarptautinės do- 
norų bendruomenės (International Donor Community) sukeltiems 
ekonominiams iškraipymams analizuoti. 
do, jog Jungtinėse Amerikos Valstijose federalinė vyriausybė dide- 
liu mastu monopolistiškai kontroliuoja bendrąjį lavinimą ir funda- 
mentaliuosius tyrimus ir kad jos kišimasis į aukštąjį mokslą smar- 
kiai iškreipia tikrąją aukštojo mokslo paskirtį. Jis nagrinėja, kokį 
poveikį turi tai, kad į užsienio pagalbos programas Tarptautinė 


* Vartosime šį terminą, nes kalbininkų siūlomas intelektinis kapitalas šiame 
kontekste ne visai tikslus. (Vert. past.) 

donorų bendruomenė įtraukė ydingus lygiavos tikslus. Be to, jis 
teigia, jog daugelis mažas pajamas turinčių šalių pasimokė iš savo 
klaidų, tuo tarpu kai kurios dideles pajamas turinčios šalys - tarp 
jų ir Jungtinės Amerikos Valstijos — kaip išaiškėjo, primiršo eko- 
nomikos našumo pagrindus. Profesoriaus Schultzo originalus in- 
dėlis — tai, kad jis analizuoja ir dabartinį našumo augimo Ameri- 
koje sulėtėjimą. Kaip pabrėžia profesorius Shultzas, tas augimas 
priklauso nuo investicijų į verslumo gebėjimą. Jo svarshymai šiuo 
klausimu, atrodo, ženklina posūkį, kuris, be abejonės, paskatins 
daug naujų teorinių kiekybinių tyrimų.“ 

Šios knygos pagrindas yra devintojo dešimtmečio Royer'io paskai- 
tos, kurias profesorius Schultzas skaitė Kalifornijos universitete, Ber- 
klyje. Tikimės, skaitytojai kartu su mumis pasidžiaugs, kad leidinys 
parengtas laiku, ir pritars mūsų pasididžiavimui, jog jį išleidome. 


John M. Letiche 


* Ši analizė plačiau pateikiama leidinyje Theodore W Schultz, „Investment 
in Entrepreneurial Ability“, Scandinavian Journal of Economics 82 (December 
1980): pp. 437—48. 


ĮŽANGA 


Dėl maisto, energijos, erdvės ir kitų fizinių Žemės turtų nerimau- 
ti pradėta ne šiandien. Devynioliktojo amžiaus pradžioje Davidas 
Ricardo ir T. R. Malthusas pagrindė šį nerimą teoriškai. Tas šiuo- 
laikines pranašystes, kurios remiasi vis mažėjančių fizinių Žemės 
galių įvertinimais, aš atmetu, nes įvertinimas negali būti pagrįs- 
tas, jei neatsižvelgiama į Žmonių sugebėjimus spręsti problemas, 
iškylančias kintant fiziniams žemės turtams. Šie sugebėjimai ir 
yra ignoruojami minėtose pranašystėse. Įgytų Žmogaus sugebė- 
jimų plėtra visame pasaulyje ir naudingų žinių kaupimas yra at- 
eities ekonominio našumo ir jo skatinamos Žmonių gerovės ki- 
limo pagrindas. 

Mano samprotavimų pagrindinė mintis yra ta, jog Žmonijos 
ateities perspektyvas daugiausia lemia investicijos į gyventojų ko- 
kybę ir Žinias. Kai atsižvelgiama į šias investicijas, pranašystės apie 
žemės fizinių galių sekimą negali nebūti atmestos. Daugelio mažas 
pajamas turinčių šalių neabejotinai didelius pasiekimus pastaraisiais 
dešimtmečiais nulėmė investicijos į gyventojų kokybę. Investicijos 
į mokslo tyrimus, ypač žemės ūkio tyrimus, taip pat buvo sėkmin- 
gos. Ekonominės problemos dažniausiai kyla dėl vyriausybių da- 
romų ekonominių ūkio iškraipymų. 

Daugelis mano pastarųjų metų apmąstymų ir tyrimų buvo skirti 
šioje knygoje aprašytoms temoms. Šiais klausimais esu išleidęs ne- 
mažai mokslinių darbų ir jų atskiromis dalimis čia remsiuosi, tu- 
rėdamas malonų leidėjų ir redaktorių leidimą tai daryti. Su malo- 
numu reiškiu jiems padėką: Stigui Rameliui, Nobelio fondo prezi- 
dentui; Waldai Metcalf, leidybos redaktorei Sirakūzų universiteto 

leidykloje; Bikasui C. Sangalui, Tarptautinio švietimo planavimo 
instituto direktoriui; R. C. O. Matthewsui, „Penktojo pasaulinio 
tarptautinės ekonomistų asociacijos suvažiavimo darbų“ redakto- 
riui; Walteriui W. McMahonui ir Terry G. Geske; leidinio „Švieti- 
mo finansavimas: nelygybės ir neveiksmingumo įveikimas“ redak- 
toriams; Victorui J. Danilovui, Mokslo ir pramonės muziejaus di- 
rektoriui; V. Jamesui Rhodesui, „Amerikos žemės ūkio ekonomi- 
kos“ žurnalo redaktoriui. 

Johnas M. Letiche'as įtikino mane perskaityti Royer'io paskai- 
tas, kurių pagrindu ir parengta ši knyga. Organizaciniai darbai 
buvo atlikti idealiai; diskusijos, vykusios po kiekvienos paskaitos, 
man atrodė labai prasmingos. Profesorius Letiche'as taip pat patei- 
kė vertingų pasiūlymų, kuriais aš pasinaudojau, rengdamas šiuos 
skyrius. Esu dėkingas Jamesui H. Clarkui, Kalifornijos universiteto 
leidyklos direktoriui, ir redaktoriams už jų nuoširdų požiūrį į ma- 
no interesus bei mano stilių. 

Williamas K. Sellersas, mano sekretorius ir administratorius pa- 
galbininkas, šiai knygai parengti nuoširdžiai negailėjo nei savo lai- 
ko, nei talentų. 

Jaučiuosi didžiai skolingas poniai Virginia'i K. Thurner, savo 
ilgametei patarėjai leidybos klausimais, už jos ypač kompetentingą 
indėlį. 


1980 rugsėjo 5 d. Theodore W. Schultz 


TEN, | 
KUR ŽMONĖS 
YRA NETURTINGI 


1. NETURTO EKONOMIKA 


Dauguma pasaulio žmonių yra neturtingi, todėl kaip tik ne- 
turto ekonomika yra iš tiesų svarbi ir ją reikėtų išmanyti. 
Dauguma pasaulio neturtingųjų užsidirba pragyvenimui iš 
žemės ūkio. Išmanydami žemės ūkio ekonomiką, geriau iš- 
manytume neturto ekonomiką. 

Ekonomistams nelengva įsisąmoninti tuos motyvus ir dėl 
nepriteklių atsirandančius suvaržymus, kurie lemia netur- 
tingų Žmonių sprendimus. Mes visi žinome, kad dauguma 
pasaulio Žmonių yra neturtingi, kad jie gauna menką atlygi- 
nimą už savo triūsą, kad pusę ir net daugiau savo skurdžių 
pajamų išleidžia maistui, kad jie daugiausia gyvena mažas 
pajamas turinčiose šalyse ir kad dauguma jų užsidirba pra- 
gyvenimui iš žemės ūkio. Daugelis ekonomistų nesupranta 
štai ko —- neturtingieji ne mažiau nei turtuoliai stengiasi pa- 
gerinti savo ir savo vaikų dalią. 

Tai, ką mes per pastaruosius dešimtmečius sužinojome 
apie žemės ūkio ekonomiką, ne vienam gana gerai infor- 
muotam žmogui pasirodys paradoksalu. Žemės ūkis dau- 
gelyjeę mažas pajamas turinčių šalių turi potencialių eko- 


Šio skyriaus pagrindas paimtas iš mano skaitytos Nobelio paskaitos — 
1979 m. gruodžio 8. Stockholme, Švedijoje, O Nobelio Fondas, 1979. Esu 
dėkingas Gary'ui S.Beckeriui, Miltonui Friedmanui, A. C. Harbergeriui, 
D. Gale Johnsonui ir T. Paului Schultzui už jų naudingus patarimus, taip 
pat ir savo Žmonai Estherai Schultz už jos atkaklumą įrodinėjant, jog tos 
formuluotės, kurias maniau esant aiškias, buvo nepakankamai aiškios. 

nominių galimybių pagaminti pakankamai maisto jauna- 
jai kartai ir gerokai padidinti neturtingų Žmonių pajamas 
ir gerovę. Lemiami gamybos veiksniai, leidžiantys pa- 
didinti neturtingų Žmonių gerovę, yra ne erdvė, energija 
ar pasėlių plotai, lemiami veiksniai yra gyventojų kokybės 
gerinimas ir mokslo pažanga. 

Pastaraisiais dešimtmečiais ekonomikos teoretikų darbai 
ženkliai praplėtė mūsų žmogiškojo kapitalo ekonomikos 
supratimą —- ypač mokslinių tyrimų ekonomikos, ūkinin- 
kų reakcijos į naujas ir pelningas gamybos technologijas, 
gamybos ir gerovės ryšio bei šeimos ekonomikos srityse. 
Tačiau besivystančių šalių ekonomika nukentėjo dėl kelių 
mąstymo klaidų. Pagrindinė iš jų buvo prielaida, kad stan- 
dartinė ekonominė teorija netinka mažas pajamas turinčių 
šalių analizei ir kad tam reikia atskiros ekonominės teori- 
jos. Šiam tikslui sukurti modeliai buvo plačiai skelbiami, 
kol galų gale paaiškėjo, kad geriausiu atveju jie tėra inte- 
lektualinės įdomybės. Tada kai kurie ekonomistai griebėsi 
kultūrinių ir socialinių aiškinimų, kodėl mažas pajamas tu- 
rinčių šalių ekonominė veikla tariamai prasta, nors kultū- 
ros ir biheiviorizmo sričių mokslininkai buvo pagrįstai ne- 
patenkinti tokių jų mokslinių tyrimų naudojimu. Dabar vis 
daugiau ekonomistų supranta, kad standartinė ekonominė 
teorija lygiai taip pat taikytina nepritekliaus problemas pa- 
tiriančioms mažas pajamas turinčioms šalims kaip ir ana- 
logiškas problemas sprendžiančioms dideles pajamas turin- 
čioms šalims. 

Antroji klaida yra ekonomikos istorijos ignoravimas. 
Klasikinė ekonomika buvo sukurta tais laikais, kai daugu- 
ma Vakarų Europos Žmonių vos galėjo pramisti iš dirba- 
mos nederlingos žemės ir buvo pasmerkti trumpai gyven- 
ti. Taigi ankstyvieji ekonomistai nagrinėjo sąlygas, pana- 
šias į tas, kurios šiandien yra mažas pajamas turinčiose ša- 
lyse. Ricardo laikais beveik pusė Anglijos darbininko šei- 
mos pajamų buvo išleidžiama maistui. Šiandien daugelyje 

mažas pajamas turinčių šalių yra taip pat. Pasak Mars- 
hallo, tuo metu, kai Ricardo išleido savo „Politinės eko- 
nomijos ir apmokestinimo principus“, „Anglijos darbinin- 
kų savaitinis darbo užmokestis dažnai būdavo mažesnis už 
pusės bušelio gerų kviečių kainą“!, o dabartiniu metu In- 
dijos artojo savaitinis darbo užmokestis yra mažesnis už 
dviejų bušelių kviečių kainą.? Žinios apie neturtingųjų per 
laiką įgytą patirtį bei laimėtus pasiekimus gali ženkliai pra- 
turtinti mūsų supratimą apie mažas pajamas turinčių ša- 
lių šiandienines problemas ir galimybes. Toks supratimas 
yra nepalyginti svarbesnis nei pačios detaliausios ir tiks- 
liausios žinios apie žemės paviršių ar ekologiją ar rytojaus 
technologijas. 

Istorinio požiūrio trūksta ir traktuojant gyventojus. Mes 
ekstrapoliuojame globalinę statistiką ir baisimės tomis inter- 
pretacijomis, kurias jai suteikiame - dažniausiai tuo, kad 
neturtingi žmonės veisiasi lyg lemingai, artindami savo pa- 
čių pražūtį. Tačiau juk kai mūsų pačių socialinėje ir ekono- 
minėje praeityje Žmonės buvo neturtingi, taip neatsitiko. Tad 
klaidinga tikėtis pražūtingo gyventojų skaičiaus augimo ir 
šiandieninėse neturtingose šalyse. 


Naujas požiūris į žemę 


Plačiai paplitusiu požiūriu žemės plotai, tinkami auginti 
maistui, yra riboti, ir reikalingos žemei įdirbti energijos 
atsargos senka. Esą neįmanoma ir toliau gaminti pakanka- 
mai maisto pasaulio gyventojams, kurių skaičius vis didė- 
ja. Alternatyviu — socialiniu ekonominiu — požiūriu Žmo- 
! Alfred Marshall, Principles of Economics, 8th. ed. (New York: Macmillan, 
1920), p.xv. 

2 Theodore W.Schultz. „On the Economics of the Increases in the Value of 
Human Time Over Time“, in Economic Growth and Resources, vol.2: Trends 
and Eactors, ed. R.C.O.Matthews (London:Macmillan, 1980), the Proceedings 


of the Fifth World Congress of the International Economics Association, 
Tokyo. 

gus turi pakankamai sugebėjimų ir sumanumo, kad su- 
mažintų savo priklausomybę nuo pasėlių plotų, tradicinio 
žemės ūkio ir senkančių energijos šaltinių, kad sumažintų 
didėjančiam pasaulio gyventojų skaičiui reikalingo maisto 
gamybos išlaidas. Mokslinių tyrimų dėka mes sukuriame 
pasėlių plotų pakaitus, o to Ricardo numatyti negalėjo ir, 
mes matome, kaip didėjant pajamoms atsiskleidžia tėvų 
pasirinkimas turėti mažiau vaikų, t. y. keisti vaikų kiekį 
į kokybę, o to negalėjo numatyti Malthusas. Paradoksalu, 
tačiau ekonomika, ilgą laiką vadinta sausu mokslu, paro- 
do, kad niūrus natūraliomis, pirminėmis žemės galimybė- 
mis paremtas maisto problemos traktavimas neatitinka is- 
torijos, liudijančios, kad mes galime padidinti išteklius 
pasitelkdami mokslo pažangą. Pritariu Margaretai Mead: 
„Žmonijos ateitis neturi pabaigos“. Žmonijos ateities nele- 
mia erdvė, energija ar pasėlių plotai. Ją lemia Žmonijos 
sugebėjimų evoliucija. 

Dirvų derlingumo skirtumai nepaaiškina, kodėl Žmonės, 
nuo seno įsikūrę tam tikrose pasaulio vietose, skursta. In- 
dijoje Žmonės ištisus amžius skurdo tiek Dekano plokščia- 
kalnyje, kur dirvų, drėkinamų tik lietaus, derlingumas yra 
mažas, tiek ir Pietų Indijoje, kur dirvos ypač derlingos. Af- 
rikoje Žmonėms, gyvenantiems nederlingose Sacharos pie- 
tinių pakraščių žemėse ar kiek derlingesniuose stačiuose 
rifto šlaituose, ar itin derlingose aliuvio dirvose prie Nilo 
bei jo Žiotyse — visiems bendra viena: jie yra labai netur- 
tingi. Panašiai ir Žemės bei gyventojų skaičiaus santykio 
skirtumas visose mažas pajamas turinčiose šalyse, apie kurį 
daug šnekama, nelemia ryškių neturto skirtumų. Kalbant 
apie žemės naudmenis, svarbiausia yra ūkyje dirbančių 
žmonių skatinimas ir kartu jų galimybės didinti žemės iš- 
teklius remiantis investicijomis į žemės ūkio mokslinius ty- 
rimus ir žmonių sugebėjimų tobulinimą. Dideles ir mažas 
pajamas turinčių šalių ekonomikos modemizavimo sude- 
damoji dalis yra pasėlių plotų ekonominės svarbos mažėjimas 

ir žmogiškojo kapitalo — sugebėjimų ir žinių — ekonominės reikš- 
mės didėjimas. 

Nepaisydami ekonomikos istorijos pamokų, ekonomistai 
paprastai tebesilaiko Rikardo požiūrio į žemę. Tačiau Ricar- 
do žemės, kaip „pirminių ir amžinų dirvos galių“, samprata 
jau nebetinka, jei apskritai kada nors tiko. Nacionalinių pa- 
jamų dalis, kaupiama kaip Žemės renta, ir su tuo susijusi 
žemvaldžių socialinė ir politinė svarba dideles pajamas tu- 
rinčiose šalyse laikui bėgant labai sumažėjo — taip pat kaip 
ir mažas pajamas turinčiose šalyse. 

Kodėl Ricardo žemės rentos dėsnis (pagal kurį renta 
traktuojama veikiau kaip kainų rezultatas, o ne kaip jų 
priežastis) praranda savo ekonominį aktualumą? Dvi svar- 
biausios to priežastys būtų šios: pirma, dėl žemės ūkio mo- 
dernizavimo natūrali neįdirbta žemė laikui bėgant virto 
nepalyginti produktyvesniu išteklium, antra, žemės ūkio ty- 
rimų dėka buvo sukurti pasėlių plotų pakaitai. Išskyrus ke- 
letą vietinės reikšmės išimčių, iš pradžių Europos dirvos 
buvo prastos kokybės. Šiandieną jų derlingumas labai di- 
delis. Kažkada Suomijos žemės buvo ne tokios derlingos 
kaip šalia esančios vakarinės Sovietų Sąjungos Žemės, ta- 
čiau dabar Suomijos pasėlių žemės yra aukščiausios koky- 
bės. Japonijos pasėlių žemės anksčiau buvo nepalyginti pra- 
stesnės nei Šiaurės Indijos; šiandien jos tapo daug daug 
kartų pranašesnės. Ir dideles, ir mažas pajamas turinčiose 
šalyse šiuos pokyčius iš dalies sąlygojo žemės ūkio tyrimai, 
tarp jų ir tokie, į kuriuos įeina trąšų pirkimo, pesticidų, in- 
sekticidų, įrangos ir kiti indėliai. Yra naudojami nauji Že- 
mės pakaitalai arba pasėlių plotų didinimo būdai. Tai vaiz- 
dingai iliustruosime grūdų derliaus pavyzdžiu: Jungtinėse 
Valstijose 1979 m..grūdų derlius buvo gautas iš 33 milijo- 
nais akrų mažesnio ploto, negu 1932 metais, tačiau siekė 
7,76 milijardo bušelių, t. y. buvo tris kartus didesnis nei 
1932 metais. 

Nepakankamai vertinama žmonių 
kaip veikiančios jėgos kokybė 


Kadangi pati žemė nėra skurdo priežastis, o pagrindinė vei- 
kianti jėga yra Žmonės, tai investicijos gyventojų kokybei ge- 
rinti gali labai padidinti neturtingų Žmonių gerovę ir ekono- 
mikos perspektyvas. Vaikų priežiūra, patirtis, įgyta namuose 
ir darbe, informacija ir įgūdžiai, įgyti mokantis, bei kitos in- 
vesticijos į sveikatą ir mokymąsi gali pagerinti gyventojų ko- 
kybę. Tokios investicijos mažas pajamas gaunančiose šalyse 
turėjo įtakos sėkmingam ekonomikos perspektyvų gerėjimui 
visur, kur nebuvo tuščiai išeikvotos dėl politinio nestabilumo. 
Neturtingi žmonės mažas pajamas turinčiose šalyse nėra kali- 
niai tos paradoksalios skurdo pusiausvyros, kurios ekonomi- 
ka nepajėgia įveikti. Jokios jėgos negali pašalinti teigiamų eko- 
nomikos pokyčių ir priversti neturtingus Žmones atsisakyti 
ekonominės kovos. Dabartiniu metu netrūksta moksliškai pa- 
grįstų įrodymų, jog žemės ūkyje neturtingieji iš tiesų sėkmin- 
gai pasinaudoja atsiradusiomis geresnėmis galimybėmis. 
Tikimasi, kad žemės ūkiu besiverčiantys žmonės — ūkio 
darbininkai bei ūkio verslininkai, kurie ir dirba, ir paskirsto 
išteklius, bus veikiami ir formuojami naujų galimybių ir pa- 
skatų, atsispindinčių tose kainose, pagal kurias ūkininkams 
mokama už jų gaminius, ir kainose, pagal kurias jie moka už 
gamybos bei plataus vartojimo prekes ir paslaugas. Daugelyje 
mažas pajamas turinčių šalių šios kainos smarkiai iškreiptos. 
Tokių vyriausybės skatinamų iškraipymų padarinys yra po- 
tencialaus žemės ūkio ekonominio indėlio sumažėjimas. 
Vyriausybės yra linkusios į iškraipymus žemės ūkio at- 
žvilgiu, kadangi vidaus politikoje didesnis palankumas daž- 
niausiai rodomas miesto gyventojams kaimo gyventojų są- 
skaita, visai neatsižvelgiant į daug didesnį kaimo gyventojų 
skaičių? Miesto vartotojų ir pramonės sferos politinė įtaka 
3 Išsamesnė diskusija pateikiama mano darbe „On Economics and Politics of 


Agriculture,“ in Distortions of Agricultural Incentives, ed. Theodore W. Schultz 
(Bloomington, Ind.: Indiana University Press,1978), pp. 3 - 23. 

leidžia miesto gyventojams reikalauti pigaus maisto, taip 
skriaudžiant gausius kaimo neturtinguosius. Ši diskrimina- 
cija grindžiama teiginiu, jog žemės ūkis yra paveldėjęs atsi- 
likimą ir kad jo ekonominis indėlis nelabai svarbus, nepai- 
sant „žaliosios revoliucijos“. Manoma, jog paprastas Žem- 
dirbys abejingas ekonominėms paskatoms ir yra ištikimas 
tradiciniams žemės dirbimo būdams. Greita industrializacija 
laikoma ekonominės pažangos pagrindu. Politikoje pirme- 
nybė teikiama pramonei ir palaikomos žemos maistinių grū- 
dų kainos. Nors ir kaip gaila, šiai doktrinai vis dar pritaria kai 
kurios labdarą teikiančios organizacijos, ja remiasi kai kurie 
dideles pajamas turinčių šalių ekonomistai. 

Viso pasaulio ūkininkai sąnaudų, pelno, rizikos klausi- 
mais yra skaičiuojantys ekonomikos dalyviai. Savo mažoje 
individualioje viešpatijoje jie - verslininkai, taip subtiliai pri- 
sitaikantys prie ekonominių sąlygų, kad daugeliui ekspertų 
net nepavyksta suvokti ūkininkų verslumo lygio“. Ir nors 
ūkininkai dėl įvairių priežasčių, tokių kaip išsilavinimas, svei- 
kata, patirtis, skiriasi vienas nuo kito savo sugebėjimais su- 
vokti, išsiaiškinti, imtis atitinkamų veiksmų reaguojant į naują 
informaciją, jie yra pagrindinis Žmogiškasis verslumo ištek- 
lius? Daugelyje ūkių moterys taip pat yra verslininkės, ka- 
dangi jos paskirsto laiką ir naudoja ūkio gaminius bei įsigy- 
tas prekes namų ūkyje.“ Gebėjimus skirstyti išteklius turi 
milijonai vyrų ir moterų nedideliuose gamybiniuose viene- 
tuose, nes žemės ūkis apskritai yra smarkiai decentralizuo- 
tas ekonomikos sektorius. Ten, kur vyriausybės perėmė vers- 


* Žr. Theodore W. Schultz, Transforming Traditional Agriculture (New Haven: 
Yale University Press, 1964; repr. New York: Arno Press, 1976). 

> Finis Welch, „Education in Production, „ Journal of Political Economy 78 
(January - February 1970): 35 — 59; idem, „The Role of Investments in 
Human Capital in Agriculture,“ in Distortions of Agricultural Incentives, 
pp.259 - 81; Robert E. Evenson, „The Organization of Research to Improve 
Crops and Animals in Low-Income Countries,“ in Distortions of Agricultural 
Incentives, pp.223 - 45. 

* Theodore W. Schultz, ed., Economics of the Family: Marriage, Children, and 
Human Capital (Chicago: University of Chicago Press, 1974). 

lumo funkciją iš ūkininkų, joms nepavyko rasti, kuo sėkmin- 
gai pakeisti alokacinį mechanizmą, leidžiantį modernizuoti že- 
mės ūkį. Ūkininkų - išteklių skirstytojų — tiek vyrų, tiek ir 
moterų, vaidmuo svarbus, o jų ekonominės galimybės — reikš- 
mingos. 

Verslumas mokslinių tyrimų srityje taip pat svarbus, vi- 
sada reikalaująs drąsos, nuo kurios priklauso tyrimų organi- 
zavimas bei turimų negausių išteklių paskirstymas. Tyrimai — 
tai dinamiška rizika skverbiantis į nežinią ar dalinį žinojimą. 
Fondai, organizacijos, kompetentingi mokslininkai yra būti- 
ni, bet jų vienų nepakanka. Būtinas verslumas tyrimuose, 
nesvarbu, ar juos atlieka mokslininkai, ar kiti ekonomikos 
sektoriaus dalyviai. Kažkas privalo nuspręsti, kaip paskirs- 
tyti turimus ribotus išteklius atsižvelgiant į esamą žinių lygį. 


Neišvengiamas pusiausvyros praradimas 


Kylantis žemės ūkio produktyvumas, paprastai vadinamas 
modernizavimu, lemia ir geresnes galimybes ūkininkauti. 
Dinaminėje ekonomikoje sugebėjimo tvarkytis pusiausvyros 
nebuvimo sąlygomis vertė yra aukšta./ Tokio pusiausvyros ne- 
buvimo išvengti neįmanoma. Jo negalima uždrausti įstatymiš- 
kai, valstybės politikos būdu, juo labiau nepadės iškalba. 
Vyriausybės negali efektyviai atlikti verslininkų vaidmens 
ūkiuose. 

Ateities istorikus, be jokių abejonių, glumins per pas- 
taruosius dešimtmečius taikytas ekonominių paskatų trik- 
dymo mastas. Vyraujantis mokslinis požiūris yra priešiš- 
kas paskatoms žemės ūkyje, o vyraujanti ekonominė po- 
litika nuvertina gamintojų paskatų svarbą. D.Gale'as 
Johnsonas parodė, jog daugelyje dideles pajamas turinčių 
šalių nevisiškai realizuojamas ekonominis žemės ūkio 


" Žr.: Theodore W. Schultz, „The Value of the Ability to Deal with Disegui- 
libria,“ Journal of Economic Literature 13 (September 1975): 827- 46. 

potencialas.ė Techninės galimybės tampa vis palankesnės, 
tačiau ekonominis skatinimas, reikalingas šių šalių ūkinin- 
kams, kad jie galėtų realizuoti šį potencialą, yra nesutvar- 
kytas arba dėl būtinos informacijos trūkumo, arba dėl to, 
kad ūkininkai patiria pirkimo ir pardavimo kainų iškraipy- 
mus. Kadangi trūksta pelningų paskatų, ūkininkai nepa- 
kankamai investuoja, taip pat ir neįsigyja aukščiausios rū- 
šies išteklių. Šiuo metu pagrindinė priežastis, dėl kurios 
stokojama optimalių ekonominių paskatų, yra vyriausy- 
bės kišimasis. 


Pasiekimai gyventojų kokybės srityje 


Dabar panagrinėsiu ūkininkų ir ne ūkininkų išmatuojamus įgy- 
jamos kokybės pasiekimus. Kokybė šiame kontekste yra įvai- 
rios žmogiškojo kapitalo formos. Jau esu kitur įrodinėjęs, jog 
kad ir kaip gerai būtų pagrįstas reikalavimas griežtai apibrėžti 
žmogiškojo kapitalo sąvoką, vis vien šis apibrėžimas bus toks 
pat daugiaprasmiškas kaip ir kapitalo teorija apskritai ir kapi- 
talo samprata, pasitelkiama ekonominio vystymosi modeliuo- 
se, konkrečiai.? Kapitalas yra dvipusis, ir tai, kas šių dviejų pu- 
sių atžvilgiu aiškinama apie ekonomikos augimą, kuris yra di- 
namiškas procesas, paprastai prieštaringa. Gal taip yra dėl to, 
jog kaštai aiškinami pasakojimu apie nesugrąžinamas investi- 
cijas; pavyzdžiui, jeigu ūkininkas investuoja į arkliu tempiamus 
padargus, tokią techniką vargu ar galima panaudoti dirbant su 
traktoriais. Kitas pasakojimas yra apie tokio kapitalo teikiamų 
paslaugų srauto diskontuotą vertę, kuri nuolat keičiasi. Tačiau 


Š D. Gale Johnson, „Food Production Potentials in Developing Countries: 
Will They Be Realized?“ Bureau of Economic Studies Occasional Paper No. 

dar baisesnė yra prielaida, glūdinti kapitalo teorijos pagrin- 
duose ir agreguojanti kapitalą augimo modeliuose, teigianti, 
jog kapitalas yra homogeniškas. Kiekviena kapitalo forma turi 
savų ypatumų: pastatas, traktorius, ypatinga trąšų rūšis, 
vamzdynas, nutiestas iš šaltinio, ir daugelis kitų kapitalo for- 
mų ne vien tik žemės ūkyje, bet ir kitokioje gamybinėje veik- 
loje. Kaip mus moko Hiksas, prielaida apie kapitalo homoge- 
niškumą yra kapitalo teorijos stichinė nelaimė." Akivaizdu, jog, 
analizuojant ekonominio vystymosi dinamiką, nedera lyg šiau- 
do griebtis kapitalo nevienodumų, atsirandančių dėl atsiperka- 
mumo normų skirtumų - nesvarbu, ar kapitalas agreguojamas 
apskaitant gamybos veiksnių kaštais, ar jo sudedamųjų dalių 
per visą tarnavimo laiką suteiktų paslaugų diskontuota verte. 
Net ir visų egzistuojančių augimo modelių katalogas nepajėgs 
įrodyti, jog šie nevienodumai yra vienodumai. 

Bet kam iš apskritimo daryti kvadratą? Jeigu mes nepa- 
jėgtume pastebėti šių nevienodumų, tai mums juos reikėtų su- 
galvoti, kadangi jie yra pagrindinis ekonominio vystymosi aksti- 
nas. Pagrindinis akstinas jie yra todėl, kad perduoda ekono- 
minio augimo impulsus. Taip viena iš esminių ekonominio 
augimo sudedamųjų dalių yra tokiu kapitalo agregavimo bū- 
du užmaskuojama. 

Papildomo žmogiškojo kapitalo vertė priklauso nuo tos 
papildomos gerovės, kurią žmonės sugeba iš jo gauti. Žmo- 
giškasis kapitalas daro įtaką darbo produktyvumui ir verslu- 
mo sugebėjimui, labai svarbiam žemės ūkio ir kitose gamy- 
bos šakose, namų ūkyje, laiko ir kitų išteklių paskirstymui 
studijų metais bei migracijai, ieškant geresnių darbo galimy- 
bių, geresnių gyvenimo sąlygų. Toks sugebėjimas daro žen- 
klią įtaką pasitenkinimui, kuris yra dabarties ir ateities var- 
tojimo sudedamoji dalis. 

Mano požiūris į gyventojų kokybę štai koks: kokybė yra 
ribotas išteklius, o tai reiškia, jog ji turi ekonominę vertę ir 


"0 John Hicks, Capital and Growtlhi (Oxford: Oxford University Press, 1965), 
chap. 3, p. 35. 

kad jos įgijimas kainuoja. Žmogaus elgesio, nulemiančio lai- 
kui bėgant įgytos kokybės tipą ir kiekį, analizės esmė glūdi 
santykyje tarp pajamų, gautų, remiantis papildoma kokybe, 
ir išlaidų jai įgyti. Kai pajamos viršija išlaidas, gyventojų ko- 
kybė gerėja. Tai reiškia, kad bet kurio kokybės komponento 
pasiūlos padidinimas yra atsakas į jo paklausos padidėjimą. 
Naudojantis tokiu pasiūla ir paklausa grindžiamu požiūriu 
į investicijas gyventojų kokybei kelti, visi kokybės komponen- 
tai laikomi ilgai naudojamais retais ištekliais, teikiančiais naudą 
tam tikrą laiko tarpą. 

Mano hipotezė yra tokia: daugelyje mažas pajamas turin- 
čių šalių laikui bėgant auga pajamos iš įvairių gyventojų ko- 
kybės komponentų; auga verslininkų pajamos, kai pagerėja 
jų sugebėjimas paskirstyti išteklius; taip pat auga pajamos iš 
vaikų priežiūros, mokymo ir lavinimo, sveikatos gerinimo. 
Negana to, pajamų lygio didėjimą dar sustiprina daugumos 
tų kokybės komponentų įsigijimo kaštų mažėjimas. Bėgant 
laikui, padidėjęs poreikis vaikų kokybei, 0 ir suaugusiųjų po- 
reikis tobulinti savo kokybę skatina gimdyti ir ugdyti mažiau 
vaikų.' Šitaip kokybės siekis padeda spręsti gyventojų 
skaičiaus problemą. 


Investavimas į sveikatą 


Žmogiškojo kapitalo teorija kiekvieno žmogaus sveikatą laiko 
turtu, t. y. sveikatos kapitalu, o to kapitalo įnašą — sveikatos 
paslaugomis!*. Dalis šio pradinio turto yra paveldima, kita da- 
lis - įgyjama. Laikui bėgant turtas nuvertėja, vėlesniu gyve- 


2 Gary S. Becker and Nigel Tomes, „Child Endowments and the Ouantity 
and Ouality of Children,“ Journal of Political Economy 84, pt. 2 (August 1976): 

ment,“ mimeographed (Yale University, Economic Growth Center, October 
1978). 

nimo laikotarpiu — kuo toliau, tuo labiau. Bendrosios inves- 
ticijos į Žmogiškąjį kapitalą apima jo įgijimo ir palaikymo 
kaštus, tarp jų skirtus vaikų priežiūrai, mitybai, aprangai, būs- 
tui, medicinos paslaugoms, asmeninei priežiūrai. Sveikatos 
kapitalo teikiamos paslaugos susideda iš „sveiko laiko“, ki- 
taip „nesirgimo laiko“, kuris panaudojamas darbui, vartoji- 
mui, laisvalaikiui. 

Neabejotina, kad žmonių kokybės srityje pats didžiau- 
sias mažas pajamas turinčių šalių pasiekimas yra sveikatos 
pagerėjimas, matuojamas ilgesne gyvenimo trukme. Nuo 
maždaug 1950 m. daugelyje šių šalių laukiama gyvenimo 
trukmė padidėjo 40-čia procentų. Kūdikių ir mažų vaikų 
mirtingumo sumažėjimas yra tik šio pasiekimo dalis. Vyres- 
niojo amžiaus vaikų, paauglių ir suaugusiųjų mirtingumas 
taip pat sumažėjo. 

Ramas ir Schultzas nagrinėja šių demografinių procesų 
ekonomiką Indijoje.“ Gauti rezultatai atitinka kitų mažas 
pajamas turinčių šalių duomenis. Indijoje 1951-1971 m. 
gimusių berniukų laukiama gyvenimo trukmė padidėjo 43 
procentais, o mergaičių — 41 procentu. Tiek vyrų, tiek mo- 
terų gyvenimo trukmė atskirais amžiaus tarpsniais — po 
dešimties metų, po dvidešimties metų ir taip toliau iki še- 
šiasdešimties — taip pat buvo neabejotinai ilgesnė 1971-aisiais 
nei 1951 metais. 

Šių gyvenimo trukmės pailgėjimų teigiamos ekonominės 
išdavos akivaizdžios. Nors sudėtinga pamatuoti žmonių pa- 
sitenkinimą, priklausantį nuo ilgesnės amžiaus trukmės, Us- 
heris išradingai išplėtojo ekonominę teoriją nustatyti nau- 
dai, kurią žmonės gauna padidėjus laukiamai gyvenimo truk- 

mei. Pagal jo empirinę analizę papildoma nauda gerokai 
padidina asmeninių pajamų vertę.“ 

Ilgesnė gyvenimo trukmė - tai papildoma paskata įgyti 
daugiau išsilavinimo, vertinant jį kaip investiciją, sąlygojan- 
čią didesnes pajamas ateityje. Tėvai daugiau investuoja į sa- 
vo vaikus. Didesnę prasmę įgyja kvalifikacijos tobulinimas 
darbo vietoje. Papildomas sveikatos kapitalas ir kitos žmo- 
giškojo kapitalo formos didina darbuotojų produktyvumo 
tendenciją. Ilgesnė gyvenimo trukmė lemia ilgesnį buvimo 
gamybine jėga metų kiekį ir mažina „nedarbingą laiką“. Ge- 
resnė sveikata ir gyvybingumas savo ruožtu didina asmens 
darbo valandomis matuojamą darbo produktyvumą. 

Esama tyrimų, kurių autoriai (Rama, Schultz) pateikia įro- 
dymų, kad tam tikri Indijos žemės ūkio pasiekimai priklausė 
nuo žmonių sveikatos pagerėjimo. Iškalbingiausias yra vadi- 
namojo „ciklo“, apibūdinančio maliarijos programą, efektas. 


Investavimas į švietimą 


Švietimas labai pagerina gyventojų kokybę. Bet apskaičiuo- 
jant vidurinio lavinimo kainas reikia įtraukti ir darbo, kurį 
atlieka mažamečiai vaikai padėdami savo tėvams, vertę. Netgi 
kai patys mažiausi vaikai pradeda lankyti mokyklą, dau- 
guma tėvų turi atsisakyti jų tradiciškai atliekamų darbų ver- 
tės.'* Dar vienas mokymosi mokykloje skiriamasis bruožas 

1977); Robert L. Shortlidge, Jr., „A Social-Economic Model of School Atten- 
dance in Rural India,“ Cornell University Department of Agricultural Eco- 
nomics Occasional Paper No. 86 (Ithaca, N.Y.: Cornell University, January 
1976); Mark R. Rosenzweig and Robert E. Evenson, „Fertility, Schooling and 
the Economic Contribution of Children in Rural India: An Econometric Ana- 
lysis,“ Econometrica 45 (July 1977): 1065 - 79. 

yra tai, ką galima būtų pavadinti vyno brendimo efektu (rūšies 
gerėjimo efektu) - kiekvienos naujos kartos vaikui darosi pa- 
siekiamas vis didesnis išsilavinimas. Kai neraštingumas 
visuotinis, vyresni žmonės gyvena be jokio ar su nedideliu 
išsilavinimu, o vaikai augdami naudojasi švietimu. 

Nuo 1950-1951 m. iki 1970-1971 m. Indijos gyventojų 
skaičius išaugo maždaug 50 procentų. Šešerių keturiolikos 
metų vaikų priėmimas į mokyklą padidėjo daugiau kaip 200 
procentų, o antplūdis į vidurines mokyklas ir universitetus 
buvo dar didesnis. Kadangi lavinimas mokykloje pirmiausia 
yra investicija, būtų didelė klaida laikyti visas išlaidas švie- 
timui einamuoju vartojimu. Šią klaidą sąlygoja prielaida, kad 
lavinimas mokykloje yra ne kas kita, o plataus vartojimo pre- 
kė. Klaidinga valstybės išlaidas mokykliniam lavinimui pri- 
skirti prie iš biudžeto finansuojamos „gerovės“ išlaidų ir ma- 
nyti, kad ištekliai, naudojami mokymuisi, tėra „santaupų“ 
mažinimas. Ta pati klaida būdinga vertinant išlaidas sveikatos 
reikalams tiek valstybiniame, tiek privačiame sektoriuje. 

Išlaidos lavinimui, taip pat ir aukštajam mokslui, yra 
svarbi nacionalinių pajamų dalis daugelyje mažas pajamas 
turinčių šalių. Šios išlaidos yra tiesiogiai susijusios su įpras- 
tiniais nacionalinės sąskaitybos rodikliais (sąvokomis) - tau- 
pymu ir investicijomis. Indijoje išlaidų mokykliniam lavini- 
mui dalis, palyginti su nacionalinėmis pajamomis, santau- 
pomis ir investicijomis, ne tik yra didelė, bet, laikui bėgant, 
labai augo. 


Aukšta kvalifikacija 


Vertinant gyventojų kokybę, labai svarbu nepražiopsoti gy- 
dytojų, kitokio medicinos personalo, inžinierių, administra- 
torių, buhalterių, įvairių rūšių mokslininkų ir aptarnaujan- 
čio personalo skaičiaus padidėjimo rinkoje. 

Daugelyje mažas pajamas turinčių šalių mokslo tyrinėjimų 
pajėgumai labai įspūdingi. Ten yra specializuoti mokslo ty- 

rimo institutai, mokslo tyrimų grupės vyriausybės departa- 
mentuose, tyrimai atliekami pramonės sektoriuje ir univer- 
sitetuose. Mokslininkai ir specialistai įgyja universitetinį iš- 
silavinimą, kai kurie baigia universitetus užsienyje. Tyrimų 
sritys, be kitų, yra medicina, visuomenės sveikata (užkrečia- 
mųjų ligų kontrolė ir sveikatos paslaugų teikimas), mityba, 
pramonė, žemės ūkis ir netgi kai kurie atominės energetikos 
tyrimai. Trumpai panagrinėsiu žemės ūkio tyrimus, kadangi 
juos geriausiai išmanau, be to, jie yra gerai aprašyti moksli- 
nėje literatūroje. 

Aukšto lygio institucinė naujovė yra tarptautinių Žemės 
ūkio tyrimų centrų steigimas ir finansavimas, pirmiausia ini- 
cijuotas Rockefellerio fondo, bendradarbiaujant su Meksikos 
vyriausybe. Tačiau šie centrai, nors ir kokie būtų geri, nega- 
lės tinkamai pakeisti nacionalinių žemės ūkio tyrimo įstai- 
gų. Tai rodo žemės ūkio srities mokslininkų pagausėjimas 
22-jose specialiai atrinktose mažas pajamas turinčiose šalyse 
1959-1974 metais. Šiose šalyse per minėtą laikotarpį viduti- 
nis metinis žemės ūkio mokslo darbuotojų skaičius padidėjo 
daugiau nei tris kartus. Iki 1974 metų tokių mokslininkų 
šiose šalyse jau buvo daugiau kaip 13 000: nuo 110 Dramblio 
Kaulo krante iki daugiau kaip 2000 Indijoje." Išlaidos že- 
mės ūkio tyrimams Indijoje 1950-1968 m. taip pat realiai 
padidėjo daugiau nei tris kartus. Indijos atskirų valstijų ana- 
lizė rodo, kad investicijų žemės ūkio tyrimams pajamingumo 
lygis buvo apie 4070, tai yra labai aukštas, palyginti su pa- 
jamingumu kitokių investicijų, skirtų padidinti žemės ūkio 
gamybą.!* 

Ir nors dar daug ko nežinome apie skurdo ekonomiką, 
per paskutiniuosius dešimtmečius mūsų žinios apie ekono- 
mikos dinamiką mažas pajamas turinčiose šalyse labai pagi- 


'" James K. Boyce and Robert E. Evenson, National and International Agricul- 
tural Research and Extension Programs (New York: Agricultural Development 
Council, 1975). 

'? Robert E. Evenson and Yoav Kislev, Agricultural Rescach and Productivity 
(New Haven: Yale University Press, 1975). 


30 TEN, KUR ŽMONĖS YRA NETURTINCGI 


lėjo. Sužinojome, jog; neturtingieji rūpinasi pagerinti savo ir 
savo vaikų dalią nė kiek ne mažiau negu mes, turintys tam 
kur kas didesnių galimybių. Jie nė kiek ne mažiau kompe- 
tentingi maksimaliai panaudoti savo ribotus išteklius. Svar- 
bu gyventojų kokybė ir žinios. Apie daugelį mažas pajamas 
turinčių šalių galima pasakyti, jog jos rūpinasi gerinti gy- 
ventojų kokybę ir tuo, kad jie įgytų naudingų žinių. Šie pa- 
siekimai teikia palankias ekonomines perspektyvas, jeigu jų 
nesugadina politikai bei žemės ūkį diskriminuojanti vyriau- 
sybės politika. Alfredas Marshalas rašė: „Galingiausias ga- 
mybos variklis yra žinios; jos leidžia pajungti gamtą mūsų 
poreikiams tenkinti“. 

Nepaisant to, dauguma Žmonių visame pasaulyje už sa- 
vo triūsą menkai uždirba. Pusė ar net daugiau jų skurdžių 
pajamų išleidžiama maistui. Jų gyvenimas yra sunkus. Ma- 
žas pajamas turinčių šalių ūkininkai daro viską, kas įmano- 
ma, savo produkcijai padidinti. Kas šiems ūkininkams atsi- 
tiks, visai nerūpi nei saulei, nei žemei, tai nedaro įtakos lietų 
sezonams ar vėjams, kurie gairina žemės paviršių; ūkininko 
derliui nuolat gresia pavojus būti nusiaubtam graužikų ir 
vabzdžių. Gamta yra gimtinė daugelio tūkstančių gyvybės 
rūšių, kurios priešiškos ūkininkų pastangoms. Tačiau gamtą 
gali pažaboti žmogaus sugebėjimai ir Žinios. 


2. INVESTAVIMAS Į GYVENTOJŲ KOKYBĘ 


Ankstesniame skyriuje buvo pabrėžiama ekonominė gyvento- 
jų kokybės gerinimo svarba bei žmogiškojo kapitalo įnašas į ma- 
žas pajamas turinčių šalių produktyvumą ir gerovę. Malthusas 
negalėjo manyti, kad tėvai bus linkę keisti vaikų kiekybę į ko- 
kybę, o Ricardo negalėjo tikėtis, kad vystantis mokslui ir žemės 
ūkio tyrimams bus sukurti pasėlių plotų pakaitalai. 

Mano, kaip absolvento, gyventojų problemų tyrinėjimas 
artėjo pabaigos link. Profesorius Edwardas A. Rossas savo 
knygos „Tik stovimos vietos“ (Standing Room Only) pasiro- 
dymo dieną vėlavo į seminarą. Drauge su studentu iš Japo- 
nijos prie lentos skaičiavome, koks žemės plotas būtų reika- 
lingas visiems pasaulio gyventojams sustoti. Mūsų apskai- 
čiavimai parodė, kad pakaktų nedidelio Deino apygardos, 
kurioje ir yra Viskonsino universitetas, ploto. Profesorius Ros- 
sas pagavo mus tai darančius. Pastebėjęs jo didelį nepasiten- 
kinimą, aš pasirinkau ekonomiką. 


Pateikiami čia duomenys ir analizė daugiausia yra paimti iš mano apybrai- 
žos „Investment in Population Ouality Throughout Low - Income Coun- 
tries“, „World Populahon and Development: Challenges and Prospects“, red. Phi- 
lip M. Hauser (Syracuse, N.Y.: Syracuse University Press, 1979), copyright 
O 1979 by the United Fund For Population Activities and reprinted by pre- 
mission of Syracuse University Press; and from Rati Ram and Theodore 
W. Schultz, „Life Span, Health, Savings, and Productivity,“Economic Deve- 
lopment and Cultural Change 27 (April 1979): 399 - 421. Esu dėkingas Gary 
S. Beckeriui, Donaldui McClosky ir T. Paului Schultzui už jų naudingus 
komentarus. 

Pateikdama ir traktuodama duomenis apie gyventojus 
šiuolaikinė demografija yra ir sudėtinga, ir tiksli. Gyventojų 
skaičiaus didėjimo projekcijos, vertinant ekonominiu požiū- 
riu, yra statistiškai išplėtotos, bet nepakankamai pagrįstos. 
Mažas pajamas turinčių šalių atžvilgiu jos ypač pesimistiškos. 
Tai lyg koks statistinis apsėdimas. Kompiuteriais duomenys 
be vargo ekstrapoliuojami, jų parodymai yra šiurpinantys, 
įteigiantys Žemės kaip erdvėlaivio įvaizdį ir pranašaujantys, 
kad netruks ta diena, kai pasaulyje liks vien Rosso stovimos vie- 
tos. Tačiau šios išvados yra akivaizdžiai klaidingos. Jos klaidin- 
gos prisimenant turtingas šalis, jų socialinę ir ekonominę isto- 
riją. Esu linkęs tvirtinti, kad jos neteisingos ir vertinant gyven- 
tojų skaičiaus augimą šiandien neturtingose šalyse. 


Žmonių skaičiavimas 


Mūsų kultūrų šaknys daugiausia europietiškos ir daugelio 
Europos kartų gimstamumo bei mirtingumo lygiai buvo la- 
bai aukšti. Vadinamoji „išplėstinė“ šeima buvo vienas iš bū- 
dų gyvuoti esant dideliam skurdui, o dėl ekonominių gali- 
mybių pagerėjimo kildavo įvairūs demografiniai sprogimai. 
Kai kurių ne europietiškos kilmės gyventojų skaičius netoli- 
moje praeityje ėmė artėti pusiausvyros link daug greičiau 
negu Europos gyventojų. Nei Rossas, nei kas kitas nesitikėjo 
tokio greito gimstamumo Japonijoje sumažėjimo. Istoriškai 
žiūrint, šiuolaikinis mirtingumo lygio ir ne toks ryškus gims- 
tamumo lygio sumažėjimas įvairiose mažas pajamas turin- 
čiose šalyse turėtų būti nagrinėjamas kaip nuostabus socia- 
linis pokytis. Mirtingumo ir gimstamumo sumažėjimas ver- 
tinant istoriniais kriterijais, be abejo, nebuvo lėtas. Jeigu šiuos 
pakitimus lydi gyvenimo trukmės ilgėjimo tikimybė, kaip ir 
buvo daugelyje šių šalių, tai ekonominės išvados yra palan- 
kios. Ilgesnis gyvenimas - tai realus laimėjimas gerovės sri- 
tyje. Pailgėjus Žmonių produktyviausio darbingumo laiko- 
tarpiui padidėja jų bendras produktyvumas. 

Pagrindinis pasiekimas daugelyje mažas pajamas turin- 
čių šalių buvo tai, kad per paskutinius dešimtmečius augo 
gyventojų kokybė. Tad kodėl į tai neatsižvelgia gyventojų 
skaičiaus ekspertai? Viena iš priežasčių galėtų būti ta, kad 
nepaprastai sunku nustatyti ir išmatuoti kokybę. Gyventojų 
tyrimai daugiausia remiasi gyventojų kiekybės teorija. Pastan- 
gos rutulioti kiekybės-kokybės teoriją būdingos tik nedidelei 
ekonomistų grupelei. Pagrindinė to priežastis - vyraująs įsi- 
tikinimas, jog greitas gyventojų skaičiaus augimas mažas pa- 
jamas turinčiose šalyse užkerta kelią galimybei tobulinti gy- 
ventojų kokybę. Šis įsitikinimas remiasi prielaida, jog ištek- 
liai šiose šalyse tokie riboti, kad sunku pasiekti tokį naciona- 
linių pajamų ir santaupų lygį, kuris būtų pakankamas palai- 
kyti sparčiai daugėjančių gyventojų gerovės lygiui, ir kad 
dėl to santaupų investuoti į gyventojų kokybę nepakanka. 
Užuot analizavus socialinius ir ekonominius procesus, prisi- 
dedančius prie gyventojų kokybės gerėjimo mažas pajamas 
turinčiose šalyse, pateikiamas ilgas sąrašas, kuriame vardi- 
jami pavadinimai tyrimų, skirtų apžvelgti įvairioms nepa- 
lankioms vystymosi kryptims. Tarp jų yra tyrimų, paremian- 
čių įsitikinimą, kad šiose šalyse didėja bado, blogos mitybos 
bei skurdo grėsmė. Po žaliosios revoliucijos sėkmės maisto, 
t. y. grūdų gamyboje, daugelis analitikų Indijoje ir užsienio 
šalyse ėmė nepagrįstai prognozuoti nepalankius šalutinius 
poveikius, užuot ieškoję būdų, kaip pakartoti Pundžabo sėk- 
mę kitose žemės ūkio srityse. 

Paprasta gyventojų aritmetika visiškai paremia įsitikini- 
mą, jog papildomų darbo vietų kūrimas gausėjančiai darbo 
jėgai kuo toliau, tuo mažiau tampa įmanomas ir nedarbas 
dar labiau didėja. Kita nepalanki tendencija yra gyventojų 
skaičiaus didėjimu paaiškinamas santaupų, arba nacionali- 
nių pajamų dalies, skirtos investicijoms, mažėjimas. Argu- 
mentuojama tuo, jog greitas gyventojų skaičiaus didėjimas 
lemia asmeninio vartojimo didėjimą ir didesnes valstybines 
išlaidas gerovės programoms, dėl ko mažiau nacionalinių 

pajamų lieka taupymui. Viena šio argumentavimo klaidų 
yra ta, kad sąnaudų viduriniam lavinimui padidėjimas ana- 
lizuojamas taip, lyg vidurinio lavinimo sąnaudos tebūtų gry- 
nas vartojimas, 0 tuo tarpu šios sąnaudos daugiausia yra 
investicijos į svarbią žmogiškojo kapitalo formą. 

Skaičiuojant žmones nustatomas kurios nors žmonių po- 
puliacijos kiekybinis dydis. Demografai tai atlieka kuo to- 
liau, tuo tiksliau. Malthusas sukūrė specialią gyventojų skai- 
čiaus teoriją, teigiančią, jog gyventojų skaičiaus dinamiką ri- 
boja mažėjantis naudojamų išteklių rezultatyvumas. Malt- 
huso kokybės sąvokoje yra vien kokybės lygio minimumas, 
tai yra vien paprastų Žmonių ėgzistavimo lygis. Prireikus 
peržengti egzistavimo minimumą, gyventojų kokybė daž- 
niausiai apibūdinama ir matuojama vien tam kartui skirtais 
metodais, nebent atsižvelgtume į šiuolaikinius ekonominės 
teorijos pasiekimus, kurie dabar leidžia nagrinėti klausimą 
tiek mikro (šeimos) lygiu, tiek ir makro (šalies) lygiu. 


Ekonominė kokybės samprata 


Kokybės sąvoka ekonomikoje nėra naujovė. Žemės gamtinių 
ypatumų kokybiniai skirtumai yra vienas esminių Ricardo 
mokymo apie rentą sudedamųjų dalių. Pasėlių plotų koky- 
bė, ypač jų derlingumas, paprastai gali būti gerinama inves- 
tuojant. Apskritai gamybos veiksniai, pagamintos prekės bei 
paslaugos labai skiriasi savo kokybe. 

Šiame skyriuje požymiai įgytos gyventojų kokybės, kuri 
yra vertinga ir kuri gali būti padidinama atitinkamai inves- 
tuojant, bus vadinami žmogiškuoju kapitalu. Kokybės požy- 
miai ir žmonių sugebėjimai bus tapatinami tam, kad atskir- 
tume dvi žmonių gebėjimų kategorijas. Panagrinėkime visus 
žmonių gebėjimus - ir įgimtus, ir įgytus. Kiekvienas žmogus 
gimsta su tam tikru genų rinkiniu, nuo kurio priklauso jo 
įgimti gebėjimai. Ir nors šių įgimtų gebėjimų yra begalė, ga- 
lėtume teigti, jog esant dideliam gyventojų skaičiui įgimtų 

gebėjimų pasiskirstymas visose šalyse yra panašus. Remda- 
miesi šia prielaida, prieiname prie išvados, kad gyventojų 
kokybės skirtumai įvairiose šalyse priklauso ne nuo įgimtų, 
bet nuo įgytų gebėjimų skirtumų. 

Nuo pat žmogaus gimimo ir toliau per visą jo gyveni- 
mą bet kuris Žmogaus įgytas kokybės elementas gali būti 
matuojamas pinigine išraiška. Jeigu mokėti tuos pinigus 
verta, atsiranda paskata investuoti į kokybę. Vaikų prie- 
žiūra, kurią atlieka tėvai, pirmiausia motinos, yra kintantis 
kokybės šaltinis — taip pat kaip ir namų, darbo patirtis, 
išsilavinimas bei sveikatos apsauga. Patirtis, kurios vaikas 
semiasi iš savo veiklos šeimoje, o vėliau gyvenime iš dar- 
bo, yra pagrindinis naudingų įgūdžių šaltinis. Ekonominis 
modernizavimas daro ženklią teigiamą įtaką naujoms ga- 
limybėms ir paskatoms įgyti papildomo žmogiškojo kapi- 
talo. Mokymasis ir eksperimentavimas šiuo atžvilgiu yra 
svarbūs. Pavyzdžiui, Pundžabo ūkininkai dalyvavo žalio- 
sios revoliucijos eksperimente pradėję auginti vieną mek- 
sikietiškų kviečių rūšį, kad gautų reikiamos informacijos. 
Modernizacija yra daugelio naujų patirčių, suteikiančių ga- 
limybę įgyti naujų vertingų įgūdžių ir surinkti naudingos 
informacijos, šaltinis. Teigiamas mokymosi poveikis plinta. 
Tai šiame skyriuje smulkiau nagrinėsime specialiai remda- 
miesi Indija. Sveikatos gerinimas taip pat yra svarbus. Ga- 
limybės ir paskatos investuoti į abi šias žmogiškojo kapi- 
talo formas tarpusavyje susijusios. Tam, kad suprastume, 
kas yra tikra investija į įgyjamą Žmogiškąjį kapitalą, visa- 
da būtina prisiminti įvairių procesų, turinčių įtakos gy- 
ventojų kokybei, tarpusavio sąveiką. 

Šio ekonominio požiūrio svarbos nenori pripažinti dau- 
guma gyventojų ekspertų, kadangi, jų nuomone, ekonomi- 
nė teorija netinka neturtingų Žmonių elgesiui analizuoti. 
Kalbant apie gyventojus, neaišku, kas iš tiesų nori koky- 
bės ir kas pasiruošęs už ją mokėti? Dažnai ekspertai ap- 
rauda kokybės trūkumą. Daugelyje literatūros apie gyven- 

tojus teigiama, jog neturtingieji mažas pajamas turinčiose 
šalyse esą nesuinteresuoti įgyti žmogiškojo kapitalo, nes 
juos per daug varžo tradicijos. Tad, norėdami gerinti gy- 
ventojų kokybę, ekspertai turėtų įtikinti vyriausybę kurti vi- 
suomenines programas, sudarančias sąlygas įgyti kokybės. 
Tačiau toks neturtingų Žmonių elgesio vertinimas remiasi 
nepagrįstomis prielaidomis. Žmonės mažas pajamas turin- 
čiose šalyse nėra abejingi dėmesio vertoms galimybėms, 
skatinančioms investuoti į savo Žmogiškąjį kapitalą. Įsitiki- 
nimas, jog Žmonės mažas pajamas turinčiose šalyse yra be- 
vardžiai pasyvūs įpročio vergai, nesuvokiantys naujų gali- 
mybių, nesiderina su jų elgesiu. Iš tiesų, įvertinę galimy- 
bes, jie veikia. Ir nors jie neturtingi, tačiau dažniausiai efek- 
tyviai paskirsto savo skurdžius išteklius, kuo puikiausiai at- 
sižvelgdami į ribines sąnaudas ir pajamas. 


Veikla ir planai 


Kaip jau minėta, pagrindinės veiklos, nuo kurių priklauso 
žmogiškojo kapitalo įgijimas, yra vaikų priežiūra, patirtis, 
įgyta namuose ir darbe, mokymasis ir rūpinimasis sveikata. 
Šio pridėtinio žmogiškojo kapitalo vertė priklauso nuo pa- 
pildomos gerovės, kurią žmonės jos dėka įgyja. Nuolat kar- 
tojama, jog Žmonių gerovę didina jų darbo našumo augimas, 
verslumo didėjimas gaunant informaciją ir taikant ją pusiau- 
svyros nebuvimo sąlygomis, būdingoms modernizavimo pro- 
cesui, laikas ir kiti ištekliai, kuriuos besimokantieji skiria stu- 
dijoms; migracija ieškant geresnių darbo ir gyvenimo sąlygų 
ir, o tai labai svarbu, patiriamas pasitenkinimas, kuris yra 
ateities vartojimo sudedamoji dalis. 

Įgytas Žmogiškasis kapitalas šiame kontekste yra eko- 
nominę vertę turintys gebėjimai ir informacija. Aiškinantis 
šio turto apimtį kiekvienu konkrečiu metu, svarbu atsi- 
žvelgti į Žmogaus lytį ir amžių. Tiek teoriškai, tiek ir prak- 
tiškai vaikų kokybei skiriamas vis didesnis dėmesys. Jau- 

nimo ir suaugusiųjų kokybę sudaro jų, kaip vartotojų, veik- 
los — kai jie atlieka abu vaidmenis — tėvų ir gamybos 
dalyvių. Investavimas į bendrąjį lavinimą yra visiškai ap- 
rėpiamas. Atsižvelgiant į turimus išteklius, jo mastai dide- 
li. Ir kai atsižvelgiama į šio kokybės elemento sustiprini- 
mą, bendrasis numanomas taupymas mažas pajamas tu- 
rinčiose šalyse gerokai padidėja. 

Mokymą gamyboje ir kitas naudingas patirties formas 
įvertinti sudėtinga. Tai, ką galima pasakyti apie tokio moky- 
mo ir patirties augimą, geriausiu atveju gali būti pagrįsta 
patikimomis prielaidomis, kurias trumpai paminėsime nag- 
rinėdami sveikatos gerinimo ir gyvenimo trukmės ilgėjimo 
prielaidas. 

Daugelio mažas pajamas turinčių šalių pasiekimus ge- 
rinant Žmonių sveikatos būklę būtina vertinti kaip nuo- 
stabius. Iki šiol per mažai žinoma, koks yra konkretus 
įvairios visuomeninės ir privačios veiklos indėlis į paste- 
bimą sveikatos gerėjimą. Šių pasiekimų ekonominės 
pasekmės, beje, yra akivaizdžiai pamokomos ir empiriš- 
kai patikrinamos. 


Žmogiškasis kapitalas: verslumas žemės ūkyje 


Mažas pajamas turinčiose šalyse pastebėtas ryškus ir išma- 
tuojamas ūkininkų gebėjimo modernizuoti žemės ūkio ga- 
mybą padidėjimas. Milijonai ūkininkų išmoko efektyviai pa- 
naudoti žemę, darbą ir kapitalą, remdamiesi galimybėmis, 
kurios atsirado modernizuojant žemės ūkį. Jie yra naujieji 
ūkininkai, sugebantys daryti tai, kas būtina, ir jau neprisiri- 
šę prie per amžius nusistovėjusio tradicinio žemės ūkio.! Jie 
užaugina vis daugiau maistinių grūdų, nors žemės ūkis ska- 
tinamas neišvengiant iškraipymų, atsirandančių dėl nevy- 


. . » 


knygoje Transforming Traditional Agriculture (New Haven: Yale University 
Press, 1964). 

kusiai konsultuojamų vyriausybių kišimosi? Šių ūkininkų 
įgytas gebėjimas transformuoti žemės ūkio tyrimo rezulta- 
tus pagal mažas pajamas turinčių šalių reikmes ir didelis 
papildomas kapitalas, skiriamas žemės ūkiui vystyti, bei 
maisto gamybos didėjimas labai naudingas ateičiai, ypač jei 
sumažinami iškraipymai skatinant žemės ūkio vystymą- 
si? Milijonų vyrų ir moterų, kurie darbuojasi mažuose ga- 
mybiniuose vienetuose, verslumo dėka žemės ūkis mažas 
pajamas turinčiose šalyse yra smarkiai decentralizuotas ūkio 
sektorius. Tose šalyse, kur vyriausybės perėmė sau ūkinin- 
kavimo iniciatyvą, žemės ūkio modernizavimas toli gražu 
nėra toks efektyvus. 

Viena iš smulkių ūkininkų verslumo išraiškų yra tai, kaip 
sėkmingai jie išmoksta auginti ypač derlingas kviečių ir ry- 
žių rūšis. Naujos rūšys, pritaikytos prie mažas pajamas tu- 
rinčių šalių reikalavimų, paplito mažiau nei prieš du de- 
šimtmečius. Jų tinkamumas įvairiose šalyse buvo skirtingas 
ir norint jas auginti reikėdavo papildomų indėlių, dažniau- 
siai trąšoms įsigyti. Atsirado naujos rizikos, reikėjo išmokti 
ūkininkauti naujoviškai. 1 lentelėje pateikti duomenys su- 
muoja 1976-1977 m. pasiekimus. 

Mažas pajamas turinčiose šalyse ūkininkų gebėjimas rizi- 
kos sąlygomis pastebėti, suvokti ir reaguoti į naujus įvykius 
yra svarbi šių šalių žmogiškojo kapitalo dalis. Ekonomikoje 
būtent ši savybė laikoma ūkininkų verslumo gebėjimu. Žen- 
klus verslumo pagerėjimas yra vienas iš gyventojų kokybę 
gerinančių komponentų. 

Nors aš aprašiau ūkininkus, gebėjimas perskirstyti iš- 
teklius, atsižvelgiant į pasikeitimus, būdingas ne vien 


* Žr. Theodore W. Schultz, ed., Distortions of Agricultural Incentivės (Bloo- 
mington, Ind.: Indiana University Press, 1978). 

> D. Gale Johnson, „Food Production Potencials in Developing Countries: 
Will They Be Realized?“ Bureau of Economic Studies Occasional Paper No. 
1 (St. Paul, Minn.: Macalester College, 1977); ten pat, „The World Food 
Situation: Recent Developments and Prospects“ (Chicago: University of Chi- 
cago Graduate School of Business, 1978). 

versliems valstiečiams. Žmonės, teikiantys darbo paslau- 
gas samdos būdu ar dirbantys savarankiškai, perskirsto 
savo paslaugas, atsižvelgdami į atliekamo darbo vertės 
kitimą. Tai daro ir namų šeimininkės, naudodamos na- 
mų ūkyje prekes bei paslaugas. Analogiškai studentai 
perskirsto savo asmeninį laiką pasinaudoti švietimo pa- 
slaugomis, atsižvelgdami į numatomą uždarbio ir asme- 
ninio pasitenkinimo, kurį galės gauti įsigiję išsilavinimą, 
pasikeitimus. Vartojimo galimybės taip pat keičiasi, ir ka- 
dangi grynajam vartojimui taip pat reikia skirti laiko, 
žmonės perskirsto savo laiką pagal besikeičiančias gali- 
mybes. Akivaizdu, kad ūkio modernizavimo sąlygomis 
gebėjimo perskirstyti išteklius, atsižvelgiant į naujoves, 
vertė kyla. Nors nustatyti ir įvertinti ūkininkų gebėjimą 
perskirstyti yra ne taip sunku kaip Žmonių, dirbančių ki- 
tose srityse, remdamiesi atliktais tyrimais, galime neabe- 
joti, kad visų gyventojų verslumo gebėjimas daugely ma- 
žas pajamas turinčių šalių didės. Verslumo gebėjimo pasiū- 
los kreive slenka į dešinę.“ 


* Išsami šio sugebėjimo analizė pateikta mano straipsnyje „Investment in 
Entrepreneurial Ability,“ Scandinavian Journal of Economics 82 9 December 
1980). 

" Žr. mano „The Value of the Ability to Deal with Diseguilibria“, Journal 
of Economic Literature 13 (September 1975): 827-46. Šios atsargų kreivės 
grafinis vaizdas: vertikaliai - verslininkų sugebėjimų ekonominė vertė, 
horizontaliai - kiekis. Ekonominė vertė yra renta, gaunama remiantis suge- 
bėjimu paskirstyti. Renta bet kuriam atskirai paimtam sugebėjimui yra pu- 
siausvyros nebuvimo, su kuriuo susiduria verslininkas, funkcija. Verslumo 
sugebėjimų kiekis yra Žmonių, jos turėtojų, įgimtų sugebėjimų, jų patirties 
verčiantis pusiausvyros nebuvimo sąlygomis, jų išsilavinimo bei jų sveika- 
tos funkcija. Tradiciniame žemės ūkyje, kuris ilgą laiką buvo pusiausvyros 
būklėje, gamybinės veiklos būdavo įprastinės, verslumo sugebėjimas neat- 
nešdavo rentos, o jei ir atnešdavo, tai labai nedidelę. Ši pasiūlos kreivė 
grafike yra smarkiai pasistūmėjusi kairėn ir ženklina nedidelį atskleisto ver- 
slumo sugebėjimo kiekį, kadangi esant tokioms pusiausvyros sąlygoms jo 
vertė yra nedidelė. Modernizuojant žemės ūkį, svarbi tampa renta, gauna- 
ma dėl sugebėjimo paskirstyti, o ūkininkų verslumo sugebėjimas auga mo- 
kantis iš patirties, įgyjant daugiau išsilavinimo bei gerinant savo sveikatą. 
Dėl šių priežasčių pasiūlos kreivė aiškiai pasistūmėjo į dešinę nuo kreivės, 
ženklinančios tradicinį žemės ūkį. 


4() TEN, KUR ŽMONĖS YRA NETURTINGI 
1 lentelė. Derlingų kviečių ir ryžių rūšių pasėliams skirtos Žemės 
1976-1977 m. 


Pasėtos derlingos Derlingų rūšių plotas 
rūšys (milijonais procentais nuo bendro 


hektarų)“ konkrečių grūdinių 
pasėlių ploto 

Kviečiai Ryžiai Kviečiai Ryžiai 

Pietų ir Rytų Azija 19.7 24.2 74.2 30.4 
Artimieji Rytai (Vakarų 

Azija ir Šiaurės Afrika) 44 .04 17.0 3.4 

Afrika (be Šiaurės Afrikos) 0.2 0.12 22.5 17 

Lotynų Amerika? 51 92 41.0 13.0 

Iš viso: 29.4 25.28 44.2 27.5 


Šaltinis: Duomenys iš Dana G. Dalrymple, Development and Spread of High 
Yielding Varieties of Wheat and Rice in the Less Developed Nations, USDA Fo- 
reign Agricultural Economic Report No. 95(1978), pp. x - xi. 

“ Apsėti pasėlių plotai ar plotai, iš kurių nuimamas derlius. 

P Apytikris įvertinimas. 


Investavimas į vaikų kokybę 


Vaikų skaičiaus augimo aritmetika mažas pajamas turinčio- 
se šalyse atrodo paprasta, palyginti su užduotimi nustatyti, 
ar laikui bėgant išaugo vidutiniškai vienam vaikui tenkanti 
kokybė. Tėvų rūpestis, visuomeninės sveikatos programos, 
anksti pradedamas mokyklinis lavinimas yra investavimai į 
vaikų kokybę. Ar tai pagerėjo mažas pajamas turinčiose ša- 
lyse? Ar kūdikiai ir vaikai gauna geresnes gyvenimo galimy- 
bes negu prieš du, tris dešimtmečius? Nors kūdikių mirtin- 
gumas gerokai sumažėjo, tiesioginių patikimų duomenų nė- 
ra. Išmatuoti vaikų kokybę mažas pajamas turinčiose šalyse 
yra ypač sunku. Beje, tam tikrą nuomonę apie vaikų priežiū- 
rą galima sudaryti remiantis teorinėmis prielaidomis bei ne- 
tiesioginiais duomenimis. 

Šeimos reaguoja į vaikų priežiūros naujoves ir naujus 
produktus, kurie daug efektyvesni pagal sąnaudas už tra- 

dicinius, panašiai kaip ūkininkai į naujas derlingas kvie- 
čių ar ryžių rūšis ir visuomeninio drėkinimo įrenginius. 
Daugelis šeimų mažas pajamas turinčiose šalyse pirko nau- 
jų antibiotikų, kreipdavosi informacijos ir patarimų į nau- 
jus sveikatos centrus. Šių šalių šeimos sėkmingai naudojo- 
si įvairiomis visuomeninio mokymo ir sveikatos progra- 
momis. Mokslo tyrimai, nagrinėjantys blogą mitybą, nėra 
atliekami taip, kad leistų išmatuoti šalių gyventojų mity- 
bos pokyčius tam tikrais laiko tarpais. Maisto suvartoji- 
mas vidutiniškai vienam gyventojui augo, nors ir lėtai. 
Išvada - mityba pagerėjo. 

Analizuojant šeimų elgesį, nustatyta asmeninė paklausa 
vaistams, mokykliniam lavinimui, sveikatos paslaugoms ir 
gausesniam bei geresnės kokybės maistui. Šių gaminių ir 
paslaugų pasiūlos kreivė keitėsi slinkdamasi į dešinę, o jų 
kaina, palyginti su ankstesniais metais, mažėjo. Iš esmės na- 
mų šeimininkės pastebi, aiškinasi naujas galimybes ir supra- 
tusios, jog jos vertos dėmesio, atsiliepia į paskatas šeimos, 
kartu ir vaikų gerovei kelti. Iš visuomenės taip pat ateina 
paklausa programoms gerinti geriamojo vandens tiekimą ir 
stabdyti vandeniu plintančias ligas. 

Netiesioginiai duomenys, paremiantys hipotezę apie tai, 
jog mažas pajamas turinčiose šalyse vaikų kokybė kyla, 
pasireiškia trimis formomis. Šiek tiek padidėja maisto su- 
vartojimo vienam gyventojui kiekis. Skaičiuojant pagal ben- 
drą vaikų skaičių, labai padidėja darželio ir pradinės mo- 
kyklos lankymas. Ir iškalbingiausias yra vaikų išgyveni- 
mo lygio padidėjimas. Duomenys, pateikti 2 lentelėje, gauti 
padalijus gyvenančių vaikų skaičių iš skaičiaus vaikų, gi- 
musių tam tikro amžiaus moterims. Išgyvenusių vaikų, 
kurių motinoms yra 30-34 metai, skaičius lyginamas su 
analogišku skaičiumi vaikų, kurių motinoms 50-54 metai. 
Kiekvienoje iš vienuolikos šalių jaunesnių moterų vaikų 
išgyvenimo lygis akivaizdžiai aukštesnis nei vyresnio am- 
žiaus moterų. Aštuoniose šalyse šis lygis yra aukštesnis 

apie 20 procentų. Verta pažymėti, jog išgyvenusių vaikų 
skaičius kaimuose yra mažesnis nei miestuose visose ša- 
lyse, išskyrus vieną, jei lyginsime duomenis tų šalių, kur 
yra nurodyta gyvenamoji vieta. 

Ekonominių tyrimų, nagrinėjančių vaikų kokybę, yra 
daug, tačiau darbuose, kuriuose remiamasi patikima teori- 
ja, gausiausiai empirinių duomenų surinkta apie dideles 
pajamas turinčių šalių šeimas. A. Leibowitz atlikta inves- 
tavimo į vaikus analizė rodo, jog šeimų investicijos didina 
nustatomą vaikystės žmogiškojo kapitalo fondą.“ Net jei 
atrinkti tiriamieji buvo gabiausieji vaikai, šeimų investici- 
jų duomenys rodė teigiamą ir reikšmingą ryšį su jos įver- 
tintais vaikų Žmogiškojo kapitalo duomenimis. Hillas ir 
Staffordas taip pat nustatė, kad yra teigiamas tiesioginis 
ryšys tarp tėvų skiriamo laiko jų ikimokyklinio amžiaus 
vaikams ir vaikų išsilavinimo. / De Tray analizuoja vaikų 
mokymąsi pastaruoju metu atliekamame RAND (tai pa- 
žangus mokslo tyrimo institutas) tyrime“ palankesnėmis 
sąlygomis, nes remiasi įvairiais ankstesniais moksliniais 
tyrimais. 

Butzo ir Habichto požiūris į mitybos ir sveikatos padari- 
nius remiasi prielaida, kad šeimų elgesio pasikeitimai, sąly- 
gojami naujų ir geresnių galimybių, iš esmės panašūs į ūki- 
ninkų mažas pajamas turinčiose šalyse? 

Ekonomistai, kurie remiasi žmogiškojo kapitalo teorija, 
moksliniuose tyrimuose pirmiausia nagrinėja šeimų elgesį 
6 Arleen Eeibiawia „Home Investment in Children,“ in Economics of the 


Family: Marriage, Children, aud Human Capital, ed. Theodore W. Shcultz (Chi- 
cago: University of Chicago Press, 1974). 

" Russell C. Hill and Frank P. Stafford, „The Allocation of Time to Preschool 
Children and Educational Opportunity;“ Journal of Human Resources 9 (Sum- 
mer 1974): 323 - 41. 

Š Dennis N. De Tray, Child Schooling and Family Size (Santa Monica, Calif.: 
RAND Corp., April 1978). 

* William P. Butz and Jean - Pierre Habicht, „The Effects of Nutrition and 
Health on Fertility,“ in Population and Development, ed. Ronald G. Ridker 
(Baltimore: Johns Hopkins University Press, 1976). 

joms pasirenkant tarp vaikų kiekio ir kokybės. De Tray di- 
sertacijoje daktaro moksliniam laipsniui įgyti tiesiogiai nag- 
rinėjamas vaikų kiekio šeimoje pakeitimas vaikų koky- 
be.'* Vėliau jis savo analizę išplėtė, pagrindinį dėmesį sutel- 
kdamas į vaikų kokybę ir vaikų poreikį. Jo eksperimentinis 
tyrimas naudojant JAV duomenis rodo, kad, pakilus moti- 
nų išsilavinimo lygiui, didėja santykinis jų gebėjimas su- 
teikti vaikams aukštesnę kokybę.! Turiningame teoriniame 
straipsnyje Beckeris ir Lewisas praplėtė analitines sąveikos 
tarp vaikų kiekio ir kokybės ribas.'*Jų išvada buvo, kad 
„Nustatytas kiekio elastingumas kainų atžvilgiu yra stipres- 
nis, negu kokybės elastingumas kainų atžvilgiu — priešingai 
negu nustatėme, tirdami pajamų elastingumą. Šis kiekybės 
ir kokybės eiliškumo sukeitimas kainų ir pajamų elastingu- 
mo atžvilgiu ... leidžia darniai aiškinti De Tray ir kitų atra- 
dimus.“ Plėtodamas Beckerio-Lewiso modelį, Beckeris pa- 
teikia kai kurias papildomas sąlygas, lemiančias poreikį vai- 
kų kokybei." Tolesnę šių tarpusavio sąveikų analizės raidą 
aprašo Beckeris ir Tomesas.'* Unikalus kokybės-kiekybės tes- 
to modelis, sukurtas Rosenzweigo ir Wolpino, naudojant 
dvynukų tyrimą nacionalinėje atrankoje iš 2939 Indijos ūki- 
ninkų šeimų, įrodo teoriškai prognozuotą neigiamą dvynu- 
kų gimimo poveikį mokymosi lygiui.“ 


"V Dennis N. De Tray, „The Substitution Between Ouantity and Ouality of 
Children in the Household“ (Ph.D. diss., University of Chicago, 1972). 

"" Dennis N. De Tray, „Child Ouality and the Demand for Children,“ in 
Economics of the Family, ed. Schultz. 

" Gary S. Becker and H. Gregg Lewis, „Interaction Between Ouantity and 
Ouality of Children,“ in Economics of the Family, ed. Schultz. 

Ž Gary S. Becker, „A Theory of Social Interaction,“ Journal of Political Eco- 
nomy 82 (November - December 1974): 1063 - 93. 

e Gary S. Becker and Nigel Tomes, „Child Endowments and the Ouantity 
and Ouality of Children,“ Journal of Political Economy 84, pt. 2. (August 
1976): 5143 - 5162. 

“ Mark R. Rosenzweig and Kenneth I. Wolpin, „Testing the Ouantity — 
Ouality Fertility Model: The Use of Twins as a Natural Experiment,“ mime- 
ographed (Yale University, Economic Growth Center, October 1978). 

2 lentelė Vaikų išgyvenimo lygis pagal motinos amžių, gyvenamą 
vietą (kur turimi duomenys)“ 


Jaunų Vyresnio Santykinis jaunų 
motinų amžiaus motinų kūdikių 
(30-34 metų motinų išgyvenimo lygio 
amžiaus) vaikai padidėjimas, 
vaikai procentais 
Taivanis, 1967 m. 
Penki miestai 0.963 0.772 amžius 60+ 20 
Kitos vietovės 0.930 0.753 amžius 60+ 19 
Malaizija, 1970 m. 
Saravakas 
Miesto 0.961 0.933 amžius 50+ 3 
Kaimo 0.894 0.807 amžius 50+ 10 
Korėja (Pietų), 1970 m. 
Miestų 0.945 0.709 amžius 60+ 25 
Kaimo vietovių  0.925 0.702 amžius 60+ 24 
Liberija, 1970 m. 
Miesto 0.88 0.77 amžius 50+ 12 
Kaimo 0.84 0.72 amžius 50+ 14 
Brazilija 
1940 0.782 683 amžius 50+ 13 
1970 0.870 0.780 amžius 50+ 10 
Sirija, 1970 m. 
Miesto 0.859 0.642 amžius 50+ 25 
Kaimo 0.805 0.595 amžius 50+ 26 
Tanzanija, 1967 m. 
Miesto 0.84 0.67 amžius 50+ 20 
Kaimo (0.74 58 amžius 50+ 22 
El Salvadoras, 1971 m. 
Miesto 0.837 0.664 amžius 50+ 21 
Kaimo 0.816 0.666 amžius 50+ 18 
Indonezija, 1965 m. 0.779 0.634 amžius 50+ 19 
Jordanija, 1961 m. 
Miesto 0.777 0.576 amžius 55-59 26 
Kaimo 0.731  0.570 amžius 55-59 22 
Centrinė Afrikos 
Respublika 0.67 0.51 amžius 50+ 24 


(metai nenurodyti) 


Šaltinis: T. Paul Schultz, „Interrelationship Between Morality and Fertility“, 
in Population and Development, ed. Ronald G. Ridker (Baltimore: Johns Hop- 
kins University Press, 1976). 

* Išgyvenimo lygis yra vidutinis gyvenančių vaikų skaičius, padalytas iš 
visų gimusių vaikų skaičiaus vidurkio. 

Mokymasis mokykloje — investavimas į kokybę 


Mokymasis mokykloje yra daug daugiau nei vartojimas 
tuo atžvilgiu, kad mokymusi siekiama ne vien pasitenki- 
nimo ar naudos. Netgi priešingai, visuomeninės ir priva- 
čios mokymosi mokykloje sąnaudos yra tikslingai skirtos 
įgyti žmonėse įkūnytam gamybiniam kapitalui, kuris atei- 
tyje teiks paslaugas. Šios paslaugos pavirs būsimu uždar- 
biu, būsimu sugebėjimu savarankiškai užsidirbti, tvarkyti 
namų ūkį ir būsimu vartojimo pasitenkinimu. Kaip inves- 
ticija mokymasis mokykloje labai padidina mažas pajamas 
turinčių šalių kaupimą, tačiau įprastinėse nacionalinėse eko- 
nominėse sąskaitose šie duomenys yra praleidžiami, ka- 
dangi registruojamas tik kaupimas, pasireiškiantis fizinio 
kapitalo kūrimu. 

Yra daug mokslinių tyrimų, kuriuose parodoma, kad pa- 
pildomas mokymasis neabejotinai didina verslumo sugebė- 
jimo pasiūlą. Mano atlikta šių mokslinių tyrimų apžvalga 
aiškiai liudija, jog sėkmingas mokymasis mokykloje turi tei- 
giamą įtaką sugebėjimui tvarkytis pusiausvyros nebuvimo, 
siejamo su ekonomikos modernizavimu, sąlygomis.'* Moks- 
lo tyrimų žemės ūkio srityje duomenys šiuo klausimu aki- 
vaizdžiausi — daugiausia dėl to, jog yra, palyginti su kitų 
ekonominių veiklų duomenimis, geriausi. Neseniai išleistoje 
Welcho apybraižoje tęsiama žmogiškojo kapitalo žemės ūkyje 
vaidmens analizė." 

Makhijos mokslo tiriamojo darbo daktaro laipsniui gauti 
pagrindinę dalį sudaro labai mažų Indijos vaikų atliekamo 
darbo namuose ir šeimos ūkyje vertės palyginimas su tuo 
poveikiu, kurį šis sąnaudų komponentas daro mokyklos lan- 


'6 Schultz, „The Value of the Ability to Deal with Diseguilibria,“ cituota 
anksčiau. 

" Finis Welch, „The Role of Investments in Human Capital in Agriculture,“ 
in Distortions of Agricultural Incentives, ed. Theodore W. Schultz (Blooming- 
ton: Indiana University Press, 1978). 

komumui." Ji taip pat apžvelgia literatūrą šiais klausimais, 
tarp jos ir naujausius mokslo tyrimus, atliktus Shortlidge'o, 
taip pat Rosenzweigo ir Evensono." 


3 lentelė Gyventojai ir išsilavinimo didėjimas, Indija nuo 1950- 
1951 m. iki 1970-1971 m. 


Padidėjimas 


procentais 
1950- 1970- 1973- "nuo 1950- 
1951 m. 1971 m. 1974 m. 1951 m. 
iki 1970-— 
1971 m. 
Gyventojai (milijonai) 
Iš viso 361 548 580 52 
6-10 m. amžiaus 44.5 /D.2 NA 69 
11-14 m. amžiaus 32.0 51.0 NA 59 
Mokymasis (milijonai) 
Pradinėje 18.7 59.3 63.2 217 
„SEnndineĖ 3.3 jas 13.4 |206 14.7 306 329 
Vidurinėje 15 72 ŽD 980 
Aukštesniojoje 2.0 5,2 NA 160 
Universitete .17 1.95 2.23 1047 


Šaltinis: Duomenys apie gyventojus 1950-1951 m. ir 1970-1971 m. yra paim- 
ti i5 „1951 and 1971 Census of India“ ir 1973-1974 m. - iš „Reports on 
Population and Family Planning, Population Counsil“, New York. Duome- 
nys apie mokymąsi paimti iš „Government of India Planning Commission,“ 
Draft Five Year Plan, 1978 - 1983 [1978] p. 226, išskyrus duomenis apie 
aukštesniosiose mokyklose besimokančiuosius, kurie paimti iš: Rati Ram, 
Theodore W. Schultz, „Life Span, Health, Savings, and Productivity,“ Eco- 
nomic Development and Cultural Change 27 (April 1979): 399421. 


9 Indra Makhija, „The Economic Contribution of Children and Its Effects 
on Fertility and Schooling: Rural India“ (Ph.D. diss., University of Chicago, 
1977). 

P Robert L. Shortlidge, Jr., „A Social-Ecėnomic Model of School Attendance 
in Rural India“, Cornell University Department of Agricultural Economics 
Occasional Paper No. 86 (Ithaca, New York: Cornell University, January 
1976); Mark R. Rosenzweig and Robert E. Evenson, „Fertility, Schooling and 
the Economic Contribution of Children in Rural India,“ Econometrica 45 
(July 1977): 1065-79. 

Ramas ir Schultzas nurodo į lavinimosi augimą Indijoje, 
palyginti su gyventojų skaičiaus didėjimu. Kaip parodyta 3 
lentelėje, nuo 1950-1951 iki 1970-1971 metų gyventojų skai- 
čius išaugo 52 procentais, priimamų darželinukų ir pradinu- 
kų skaičius - 217 procentų, lankančiųjų pagrindinę bei vi- 
durinę mokyklas mokinių skaičius — 329 procentais. 

4 lentelėje akivaizdžiai matome, kaip labai padidėjo vals- 
tybinių mokyklų išlaidos ir studentų mokymosi privatūs al- 
ternatyvieji kaštai, palyginti su nacionalinių Indijos pajamų 
išaugimu. 


4 lentelė Investavimo į mokyklinį mokymąsi ir nacionalinių pajamų 
santykis, Indija, nuo 1950-1951 m. iki 1970-1971 m. 
1950-1951 1970-1971 


1. Nacionalinės pajamos milijardais rupijų, 


šių dienų kainos 95.1 344 
2. Valstybinių mokyklų išlaidos milijardais 
rupijų, šių dienų kainos 1.1 10.8 


3. Besimokančiųjų laiko alternatyvieji kaštai, 
privačiame sektoriuje milijardais rupijų, 
šių dienų kainos 3.9 27.9 


4. 2+3 procentinis santykis su 1 9 11 


Šaltinis: Rati Ram and Theodore W. Schultz, „Life Span, Health, Savings, 
and Productivity,“ Economic Development and Cultural Change 27 (April 1979): 
399-421. 


Kaip jau rašėme I skyriuje, mokymasis mokykloje pirmiau- 
sia yra investicija į būsimą uždarbį ir pasitenkinimą ateityje. 
Dėl to labai didelė klaida nagrinėti lavinimo išlaidas kaip šian- 
dieninį vartojimą. Ši klaida kyla iš prielaidos, kad mokyma- 
sis yra plataus vartojimo prekė - kaip maistas - ir iš to, kad 
dėl gyventojų skaičiaus didėjimo didinamos valstybės išlai- 
dos mokykliniam lavinimui traktuojamos kaip „gerovės“ iš- 
laidos, našta valstybei ir išteklių sunaudojimas, dėl ko ma- 
žėja „santaupos“, kurios kitu atveju galėtų būti panaudotos 
investavimui. Indijoje, kaip matome 4 lentelėje, mokymosi 

mokykloje išlaidų dalis nacionalinėse pajamose, santaupose 
ir investicijose yra ne tik didelė, bet ir, laikui bėgant, paste- 
bimai išaugo. 


Sveikatos turtas 


Namas, pastatytas penkiasdešimčiai metų, daug labiau pa- 
pildo namų ūkio fondą nei tas, kuris pastatytas tik tris- 
dešimčiai metų. Šiam skirtumui daro įtakos statybų koky- 
bė, be to, geresnis namas yra vertingesnis turtas. Žmogiš- 
kasis kapitalas turi tarpusavyje palyginamų matmenų. Eko- 
nominė žmogiškojo kapitalo vertė — tiek verslumas, tiek 
gebėjimai, tiek mokyklinis lavinimas - didėja išaugus nau- 
dingo gyvenimo trukmei. Gyvenimo trukmė yra svarbus 
veiksnys nustatant paskatas investuoti į įvairias Žmogiš- 
kojo kapitalo formas, taip pat ir nustatant tokio kapitalo 
fondo vertę.“ Mažas pajamas turinčiose šalyse nėra kito 
kokybės požymio, kuris būtų toks pat svarbus ir prisidėtų 
prie Žmonių gerovės, kaip sveikatos gerinimas, nors bū- 
tent sveikatos gerėjimas sukėlė neigiamą reiškinį - gyven- 
tojų skaičiaus didėjimą. Akivaizdu, jog dažniausiai gyven- 
tojų skaičiaus augimas paaiškinamas dideliu mirtingumo 
lygio sumažėjimu ir tradiciškai išlaikomu aukštu gimsta- 
mumo lygiu (kuris, beje, dabar pradėjo pastebimai mažė- 
ti). Bet štai į ką nebuvo atkreiptas dėmesys — gyventojų 
skaičiaus augimą galima suderinti su Žmonių gerovės di- 
dėjimu. Taigi gyvenimo trukmės ilgėjimas turi svarbias tei- 
giamas pasekmes. Usheris sukūrė būdą nustatyti papildo- 
mai naudai, kurią žmonės gauna dėl pailgėjusios gyvenimo 
trukmės. Šią praplėstą teoriją jis pritaikė kai kuriose mažas 
pajamas turinčiose šalyse, ir gauti duomenys leidžia teigti, 


2 Šioje dalyje daugiausia remiamės tyrimais: Rati Ram and Theodore 
W. Schultz, „Life Span, Health, Savings, and Productivity,“ Economic Devel- 
opment and Cultural Change 27 (April 1979): 399—421. 

jog tikrasis ekonominio augimo lygis yra daug aukštes- 
nis, nei parodoma tų šalių nacionalinėje statistikoje.?! 

Be to, yra įvairių paskatų, verčiančių įgyti daugiau 
žmogiškojo kapitalo (tai yra mokyklinio lavinimo, patirties 
darbe, traktuojamo kaip investavimo į ateities uždarbį), ku- 
ris taip pat skatina tėvų norą dar daugiau investuoti į sa- 
vo vaikų Žmogiškąjį kapitalą. Pasiekimai sveikatos srityje 
bei ilgesnė gyvenimo trukmė reiškia darbininkų produk- 
tyvumo kilimą ir ilgesnį darbo jėgos tarnavimą, didesnį fi- 
zinį pajėgumą atlikti darbą ir mažiau dėl ligų prarasto dar- 
bo laiko. 

Daugelyje mažas pajamas turinčių šalių nuo maždaug 
1950 m. laukiama gyvenimo trukmė pakilo 40 ar daugiau 
procentų. Šis nepaprastas pasiekimas, beje, susilaukė per ma- 
žai dėmesio. Vakarų Europos ir Šiaurės Amerikos žmonės 
niekada per tokį trumpą laikotarpį nebuvo taip labai padi- 
dinę laukiamos gyvenimo trukmės. Kadangi Vakarų ekono- 
mikos istorijoje nežinoma analogiškų atvejų, kurie padėtų 
paaiškinti šį precedento neturintį daugelio mažas pajamas 
turinčių šalių pasiekimą, išnagrinėti jo poveikį galima vien 
tik nustatant tiesioginį ryšį tarp Žmonėms sudarytų gyveni- 
mo sąlygų ir toms šalims būdingų aplinkybių. 

Laimėjimus laukiamos gyvenimo trukmės srityje, pa- 
siektus mažas pajamas turinčiose šalyse, gerai iliustruoja 
pasikeitimai Indijoje. 1951-1971 m. gimusių vyrų laukiama 
gyvenimo trukmė pailgėjo nuo 32,4 iki 464 metų, o mo- 
terų — nuo 31,7 iki 44,7 metų. Nuo dešimties iki šešiasde- 
šimties metų amžiaus Žmonių ženklus gyvenimo trukmės 
pailgėjimas per pastaruosius du dešimtmečius parodytas 
5 lentelėje. Visas gyvenimo trukmės pailgėjimo mastas nuo 
gimimo iki šešiasdešimties metų pavaizduotas 1 brėžinyje: 


2 Dan Usher, „An Imputation to the Measure of Economic Growth for 
Changes in Life Expectancy,“ in „The Measurement of Economic and Social 
Performance, ed. Milton Moss (New York: National Bureau of Economic Re- 
search, 1978), pp. 193-226. 

skirtumas metais, gimusiųjų 1971 m. naudai, pavaizduo- 
tas vertikalioje ašyje. 

Atliktuose tyrimuose (Ram, Shultz) pateikiama įrodymų 
apie žemės ūkio darbo našumo padidėjimą Indijoje, gautą dėl 
sveikatos pasiekimų. Pasitelkiant paprastą gamybos funkci- 
jų metodą, lieka nepaaiškinta 3670 gamybos augimo 1951- 
1961 metais ir tik 1996 1961-1971 metais. Šie nepaaiškinti ne- 
atitikimai, gauti pagal augimo apskaičiavimo teoriją, yra pri- 
skiriami „techninei pažangai“ ir darbininkų sveikatos gerė- 
jimui. Skirtumas tarp šių dviejų dydžių (36 ir 19 procentų ati- 
tinkamai) yra mįslė. Žalioji revoliucija, techninės pažangos 
skiriamasis ženklas, aktyviai vyko paskutinį dešimtmetį. 
1951-1961 m. buvo kitaip. Šis neatitikimas buvo didesnis de- 
šimtmetį prieš žaliosios revoliucijos pradžią. Stengdamiesi 







m= Vyrai 
see oo Moterys 


1971 


Gyvenimo trukmė 





10 20 30 
Amžius 


1 brėžinys. Gyvenimo trukmė pagal amžių, Indija, 1951 m. 
ir 1971 m. gyventojų surašymai 


Šaltinis: Rati Ram and Theodore W. Schultz, „Life Span, Health, Savings, 
and Productivity,“ Economic Development and Cultural Change 27 (April 1979). 

įminti šią mįslę nustatėme, kad tinkamas paaiškinimas gali 
būti darbo jėgos sveikatos pagerėjimo poveikio gamybai 
skirtumai. Valstybinės sveikatos programos, inicijuotos pir- 
majame penkmečio plane (1951-1956 m.) ir tęstos antrajame 
(1956-1961 m.), daug teigiamiau paveikė sveikatą nei vėliau 
priimtos programos. Apie tai liudija programa maliarijai nu- 
malšinti. Oficialūs duomenys rodo, jog maliarijos plitimas su- 
mažėjo nuo 75 milijonų atvejų 1952-1953 m. iki apie 1,1 mi- 
lijono 1959-1960 m. Tačiau po 1965 m. maliarijos programa 
patyrė nuosmukį, nors maliarijos plitimas ir nepasiekė anks- 
tesniojo masto. 

Vien tik pastebimas mirtingumo sumažėjimo skirtumas 
paaiškina apie 28 procentus žemės ūkio produktyvumo ša- 
lies viduje įvairovės. Papildomo tyrimo, kai buvo matuoja- 
mas maliarijos pažabojimo Indijos rajonuose poveikis, duo- 
menys rodo, kad grūdų derlius „nedidelio sergamumo“ ma- 
liarija rajonuose pakilo 45 procentais, tuo tarpu „didelio ser- 
gamumo“ rajonuose derliaus pagausėjimas buvo, kaip ir ti- 
kėtasi, mažesnis - 38,6 procentai. 

Įrodymai, atrodo, pakankamai svarūs, kad galėtų pagrįs- 
ti tai, jog dalinis maliarijos išnaikinimas ankstyvajame etape 
nagrinėjamų dešimtmečių pradžioje smarkiai paskatino že- 
mės ūkio gamybos augimą. 

Tai, kas pasakytina apie teigiamą maliarijos programų 
įtaką gamybai, galioja ir kitoms valstybinės ir privačios vei- 
klos sritims, nuo kurių priklauso sveikatos gerinimas ir am- 
žiaus trukmės ilgėjimas.?? 

Žmogiškojo kapitalo teorija gana stipri, kad nustatytų tam 
tikrus teigiamus žmonių kokybės poslinkius. Daugelis ma- 
žas pajamas turinčių šalių per pastaruosius du ar tris de- 


2 Kiti tyrimai apie teigiamą maliarijos kontrolės poveikį gamybos poky- 
čiams, taip pat paremiantys šios analizės išvadas, yra: Robin Barlow, „The 
Economic Effects of Malaria Eradication, „ American Economic Review 57, 
pt. 2 (May 1967): 130-—48; Jere Behrman, Supply Response in Underdeveloped 
Agriculture: A Case Study of Four Major Annual Crops in Thailand, 1937-63 
(Amsterdam: North Holland Publishing Co., 1967); G. Borkar, Health in In- 

šimtmečius daug investavo į įvairius kapitalo fondus, įsi- 
kūnijančius žmonėse. Įspūdingiausias yra sveikatos kapi- 
talo fondo augimas. Sveikatos gerėjimu paaiškinamas gy- 
venimo trukmės pailgėjimas 40 ir daugiau procentų - tai 
precedentų neturintis pasiekimas, būdingas visų amžiaus 
grupių Žmonėms. Pagerėjo vaikų kokybė. Nagrinėjant pla- 
taus masto pokyčius, tokius kaip ženklus mokymosi metų, 
skaičiuojant vienam mokiniui, padidėjimas, laimėjimai svei- 
katos srityje, pastebima daug aukštesnė mokyklinio am- 
žiaus vaikų ir jaunų suaugusiųjų kokybė, palyginti su ta, 
kuri toms pačioms amžiaus kategorijoms buvo būdinga 
prieš keletą dešimtmečių. Papildomo mokymo mokykloje 
poveikis ir sveikatos poveikis darbo produktyvumui buvo 
teigiamas. Verslumas labai padidėjo visose ūkio šakose; 
žmonės sėkmingiau pasinaudoja naujomis ekonominėmis 
galimybėmis, atsiradusiomis modernizacijos dėka. Inves- 
tuojant į Žmogiškąjį kapitalą, kasmetinis kaupimas taip pat 
svariai išaugo. 

Visuomenėje, kur žmogaus amžius trumpas ir uždirba- 
ma varganai, darbas yra sunkus, o gyvenimas atšiaurus. 
Gyvybingumo lygis neaukštas, klesti neraštingumas, o žmo- 
nės kankinasi, nyksta. Posūkis geresnės ateities link atsi- 
randa pailgėjus gyvenimo trukmei. Paskatos įgyja vertę. 
Daugiau investuokite į lavinimą mokykloje, ir darbo lai- 
kas taps produktyvesnis. Svarbu investuoti į Žmogiškąjį 
kapitalą ir dėl to gerėjančią žmogaus kokybę. „Vietos tik 
stovėti" tampa mitu. 


dependent India (New Delhi: Ministry of Health, Government of India, 1957); 
Wilfred Malenbaum, „Health and Productivity in Poor Areas,“ in Empirical 
Studies in Health Economics, ed. H. E. Klarman (Baltimore: Johns Hopkins 
University Press, 1970); Rati Ram, „India's Agriculture During 1950 - 70: An 
Exercise in Growth Source Analysis,“ University of Chicago Agricultural 
Economics Paper No. 74-14 (1974); N. V. Sovani, Population Trends and 
Agriculture Development: Case Studies of Sri Lanka and India, United Nations 
Economic and Social Council Paper E/Conf. 60/SYM 1/11 (April 1973); 
C. E. A. Winslow, The Cost of Sickness and the Price of Health (Geneva: World 
Health Organization, 1951); and Health: Sector Working Paper (Washington, 
D.C.: World Bank, 1975). 


3. AUKŠTOJO MOKSLO PASIEKIMAI 


Visame pasaulyje aukštasis mokslas griežtai kritikuojamas. 
Tapo madinga užsipulti aukštesniųjų mokyklų ir univer- 
sitetų veiklą. Į universitetus žiūrima priešiškai dėl jų at- 
sidavimo mokslo pažangai, dėl gausybės technologijų, ku- 
rias mokslai tiesiog „neršia“, dėl jų ekonomikos. Daugelis 
kritikų tvirtina, kad aukštesniosioms mokykloms ir uni- 
versitetams nesvarbu socialinės ir ekonominės reformos, 
kad jie neparemia vyriausybės įgyvendinamos politikos 
pakankamai nuoširdžiai, kad nėra nešališki priimdami mo- 
kytis studentus ir skirdami dirbti dėstytojus. 

Ne kitaip yra ir mažas pajamas turinčiose šalyse. Aukš- 
tąjį mokslą tokiose šalyse tarptautinė donorų bendruomenė 
remia atsargiai. (Išimtį sudaro parama žemės ūkio tyrimams 
ir iš dalies sveikatos sistemos personalo rengimo įstaigoms). 
Negana to, paramą gaunančių šalių vyriausybėms nepatin- 
ka donorų kišimasis į aukštąjį mokslą. 

Atsižvelgiant į visa, kas buvo pasmerkta kaip aukštajame 
moksle esantis blogis, ar yra prasmė imtis to blogio ekono- 
minės analizės? Nekyla abejonių, kad vertėtų būti atsargiam, 


Svarbiausia šio skyriaus dalis remiasi mano apybraiža „The Value of Edu- 
cation in Low Income Countries: An Economist's View,“ kuri bus išspaus- 
dinta Higher Education and He New International Order by the International 
Institute for Educational Planning (IIEP/UNESCO, Paris). Esu dėkingas 
C. Arnoldui Andersonui; Mary Jean Bowman ir Charlesui M. Hardinui už 
jų vertingus komentarus. 

žengiant į šią pavojingą zoną. Nors netgi tuo atveju, kai 
duomenys yra neišsamūs, daugelyje mažas pajamas turinčių 
šalių ekonominė teorija yra gana svarbi. Galima atsižvelgti 
į teorijos prielaidų tikimybę ir kai kuriais atvejais tas prielai- 
das empiriškai patikrinti. Aukštasis mokslas bet kurioje vi- 
suomenėje yra specializuota, brangi veikla. Aukštesniųjų mo- 
kyklų ir universitetų paramai skiriami negausūs ištekliai, o 
šių mokslo įstaigų teikiamos paslaugos yra vertingos. Uoliau 
skaičiuojamos išlaidos aukštajam mokslui nei jo teikiama 
vertė. 

Daug ką, beje, galima spręsti pagal sąnaudas, kurios 
svarbios, suvokiant išteklių skyrimą aukštajam mokslui. Pa- 
vyzdžiui, praeitame dešimtmetyje Panchamukhis parodė, 
jog Indijoje per dešimtmetį nuo 1950-1951 m. iki 1959- 
1960 m. bendrosios sąnaudos universitetams ir profesiona- 
liajam mokymui siekė apie 7 milijardus rupijų.' Daugiau 
kaip trys penktadaliai šių sąnaudų buvo privačios, dau- 
giausia studentų uždirbti pinigai. Tai akivaizdžiai rodo, 
jog analizuojant, kaip paskirstomi ištekliai, būtina atsižvelgti 
tiek į privačių, tiek ir į valstybinių lėšų panaudojimą. Be- 
je, dažnai neatsižvelgiama į privačiai tėvų ir studentų ski- 
riamas lėšas aukštajam mokslui, kurios faktiškai viršija vals- 
tybės išlaidas. 

Šioje vietoje aš nukrypsiu, kad paminėčiau vieną pro- 
blemą, kuri svarbiausia analizuojant investicijų į švietimą 
rezultatus: „Kaip aiškintinas ekonominis augimas, sumaži- 
nantis darbuotojų, turinčių nedidelį išsilavinimą, ir labai iš- 
silavinusių darbuotojų santykinį pajamų lygio skirtumą?“ 
Mes žinome, jog šis skirtumas smarkiai sumažėjo per pas- 
taruosius dešimtmečius Jungtinėse Amerikos Valstijose. 
Šiam tikslui nuodugniau panagrinėti tiktų Kothario moks- 


"P.R. Panchamukhi, „Educational Capital in India“, Indian Economic Journal 
12(January-March 1965): 306-14; Table 1, p. 309. Išsamiau tyrimai pateikia- 
mi V. N. Kothari, „Factor Cost of Education in India“, Indian Economic Jour- 
nal 13 (April-June 1966): 631—46. 

lo tyrimai, kuriuose lyginami uždarbių skirtumai Bombė- 
jųje ir Jungtinėse Amerikos Valstijose.“ Kotharis nustatė, jog 
Bombėjuje 1955 m. ir 1956 m. žmonių, klasifikuojamų kaip 
„aukšto lygio profesionalai“, vidutinės pajamos buvo aš- 
tuonis kartus didesnės už nekvalifikuotų darbininkų. Tuo 
tarpu Jungtinėse Valstijose 1959-aisiais jos buvo didesnės 
tris kartus. Ši mįslė išsprendžiama analizuojant absoliučius 
skirtumus, kai svarstoma, ar apsimoka įsigyti aukštesnįjį 
išsilavinimą — absoliutus pajamų padidėjimas, o ne santy- 
kinis skirtumas lemia, ar aukštesnio išsilavinimo sąnaudos 
ir ateityje laukiamas didesnis uždarbis pateisina investa- 
vimą. 

Mano tikslas suprasti tiek privatų Žmonių elgesį, tiek 
ir jų vyriausybių elgesį, kuris atsiskleidžia paskirstant iš- 
teklius, kad būtų galima naudotis aukštesniųjų mokyklų 
ir universitetų teikiamomis paslaugomis. Informacijos, ku- 
ri reikalinga šiam tikslui, trūksta. Mes žinome, jog tėvai, 
studentai, valstybinė tarnyba sprendžia, kaip paskirstyti 
išteklius pagal gaunamą informaciją, kuri toli gražu nėra 
tobula. Kiekviena investicija į aukštąjį mokslą, nesvarbu, 
kokią formą ji įgyja, duos rezultatus ateity, po netrumpo 
laiko, ir dėl to ji sietina su rizika ir netikrumu. Dėl to 
tiek atskiros šeimos, tiek vyriausybės turėtų pasimokyti iš 
patirties. Teisinga sakyti, kad daugelis vyriausybinių tar- 
nybų suvokė, jog planuoti žmogaus darbo jėgą nereiškia 
išspręsti problemą, kaip paskirstyti išteklius, skirtus aukš- 
tajam mokslui. Joks ekonominio planavimo modelis šios 
problemos neišspręs. Joks kompiuteris negali sukurti in- 
strukcijų, nurodančių valstybės atstovams ar studentams, 
kaip reikėtų investuoti į aukštąjį mokslą. Formalių švieti- 
mo planavimo modelių ribotumas per pastaruosius metus 
buvo kompetentingai aprašytas daugelyje mokslinių dar- 
bų. Šių tyrimų apžvalga, atlikta Psacharopouluso, man at- 


? V. N. Kothari, „Disparities in Relative Earnings Among Different Coun- 
ties,“ Economic Journal 80 (September 1970): 605-16. 

rodo esanti naudinga ir atskleidžianti šią temą.? Apžvalgoje 
aprašoma, kas per paskutiniuosius dvidešimt metų buvo 
padaryta švietimo planavimo srityje, taip pat sekama pa- 
grindinių teorijų, metodikų evoliucija, įtraukiant ir dabar- 
tinės būklės apžvalgą. 

Mažas pajamas turinčių šalių vystymasis apima keletą 
svarbių rodiklių, kurie nelabai reikšmingi dideles pajamas 
turinčių šalių vystymuisi. Prieš nagrinėdamas šiuos rodik- 
lius, privalėčiau trumpai pakomentuoti tris susijusius daly- 
kus: kapitalo stoką, daugelio investicijų į aukštąjį mokslą 
ilgalaikį pobūdį, valstybės atsilikimą nuo privačių asmenų 
mokantis iš patirties. 

Be abejo, akivaizdu, jog mažas pajamas turinčiose ša- 
lyse nėra kapitalo gausumo prabangos. Tokioms šalims 
vystantis, labai padidėja papildomo kapitalo poreikis. Nors 
ir kokia forma būtų atliekamos investicijos, jas nuolat ri- 
boja lėšų stoka. Netgi ten, kur taupymo lygis aukštas, 
bendra santaupų suma maža, nes pajamos, tenkančios vie- 
nam gyventojui, yra mažos, palyginti su dideles pajamas 
turinčių šalių pajamomis. Pirmame ir antrame skyriuose 
aš pabrėžiau, kad nacionalinės ekonomikos sąskaityboje 
faktinės santaupos pateikiamos smarkiai sumažintos, nes 
apskaičiuojant investicijas neįtraukiamos visuomeninės ir 
asmeninės išlaidos viduriniam lavinimui ir aukštajam 
mokslui. 

Užsienio šaltinių kapitalas, skirtas aukštajam mokslui, 
yra dėl suprantamų priežasčių sutinkamas įtariai. Nesvar- 


Ė George Psacharopoulos, „Educational Planning: Past and Present,“ Pro- 
spects 8, no. 2 (1978). Yra dar trys turiningi darbai šia tema, kuriuos verta čia 
paminėti: Mark Blaug, „Educational Policy and the Economics of Educa- 
tion: Some Practical Lessons for Educational Planners in Developing Coun- 
tries“, and Michel Debeauvais, „The Contribution of the Economics of Edu- 
cation to Aid Policies: A. Critical Comment,“ both in Education and Develop- 
ment Reconsidered, ed. F. Champion Ward (New York: Praeger, 1974); and 
Mary Jean Bowman and C. Arnold Anderson, „Theoretical Considerations 
in Educational Planning,“ in Educational Planninę, ed. Don Adams (Syracu- 
se, N.Y.: Syracuse University Press, 1965). 

bu, ar šis kapitalas ateina per užsienio vyriausybes, Pasau- 
lio banką ir kitus Jungtinių Tautų šaltinius, ar iš privačių 
fondų, šalis gavėja mano, kad sąlygos, kuriomis tas kapi- 
talas gali būti gaunamas, turės nepalankų poveikį tam, ką 
šalis šeimininkė mano esant aukštesniojo lavinimo ir uni- 
versitetinio mokslo tikslais. Nors užsienio kapitalas, skir- 
tas plieno gamykloms pastatyti ar drėkinimo sistemoms 
įrengti, taip pat neišvengia tos užsienio įtakos, tačiau ša- 
lims gavėjoms jį kontroliuoti atrodo daug lengviau nei 
aukštojo mokslo atveju. 

Švietimo kapitalo fondo prieaugis paprastai paslaugas 
teikia daugelį metų. Aukštesniosios mokyklos ir universi- 
teto išsilavinimas tarnauja daugumai studentų didžiąją jų 
gyvenimo dalį. Išlaidos statyboms ir įrangai švietimo sri- 
tyje yra ilgalaikės investicijos, o metinis biudžetas, skirtas 
fakultetų darbuotojams, taip pat iš esmės ilgalaikis įsipa- 
reigojimas, nors dėstytojų samdymo visam darbingam am- 
žiui garantijos dažnai pažeidžiamos. Aukštos kvalifikaci- 
jos žemės ūkio mokslo darbuotojų grupių kūrimas, kai 
mokslininkai dirba ir jose, ir universitetų fakultetuose 
(o tai yra daugelio mažas pajamas turinčių šalių pagrin- 
dinis pasiekimas), — akivaizdžiai ilgalaikis dalykas. Juk 
daugelis mokslinių tyrimų yra ilgalaikiai, o tyrimams, skir- 
tiems modernizuoti žemės ūkiui, dažniausiai prireikia dau- 
gelio metų.“ 

Ekonominiuose reikaluose, priešingai paplitusiai nuo- 
monei, valstybinės struktūros, suvokdamos, išsiaiškindamos, 
tinkamai reaguodamos į pasikeitusias ekonomines sąlygas, 
yra daug lėtesnės nei individai. Šis prisitaikymo skirtumas 
akivaizdus, pavyzdžiui, žemės ūkyje. Ūkininkai greitai įsi- 
savina pelningesnes, derlingesnes grūdų rūšis, palyginti 


* Theodore W. Schultz, „The Economics of Research and Agricultural Pro- 


ductivity,“ International Agricultural Development Service Occasional Pa- 
per (New York, 1979). 

su vyriausybių lėtumu, taikant kainų politiką taip, kad, 
pasikeitus kviečių vertei, ji būtų prilyginta ryžių kainai. 
Milijonai ūkininkų mažas pajamas turinčiose šalyse ne kartą 
įrodė, kad yra pasiruošę išnaudoti geresnes galimybes, grei- 
tai perskirstydami išteklius savo mažose valdose. Vyriau- 
sybės lėtai suvokia, kad politiką reikia pritaikyti prie be- 
sikeičiančių ekonominių sąlygų. Tiesiog nuostabu, kaip ge- 
rai ūkininkai tvarkėsi, nepaisydami skatinimo žemės ūky- 
je iškraipymų, atsiradusių dėl netinkamai konsultuojamų 
vyriausybių kišimosi.? Panašūs valstybinių ir privačių veik- 
lų skirtumai būdingi ir kitiems ekonomikos sektoriams, 
taip pat ir aukštajam mokslui. Iškilus nenumatytiems įvy- 
kiams ar vyksmams, tėvų ir studentų reakcija daug grei- 
tesnė už valstybinių institucijų. 


Vystymosi dinamika 


Vystymasis nuolatos keičia visą ekonominių pasirinkimų po- 
būdį, ir ekonominės pusiausvyros nebuvimas „liejasi per 
kraštus“. Gyvenimas, kai reikia taikytis prie vystymosi di- 
namikos, panašus į tuščią paauglių blaškymąsi, kai greito 
augimo laikotarpiu tuščiai eikvojama energija. Firmos, šei- 
mų ūkiai, sektoriai, regionai šalyje netenka tarpusavio ryšių 
pusiausvyros. To neišvengia ir aukštasis mokslas. Ekonomi- 
nės pusiausvyros nebuvimas yra modernizacijos proceso pri- 
gimties bruožas.“ 

Ekonominiai vystymosi procesai labai panašūs tiek ma- 
žas, tiek ir dideles pajamas turinčiose šalyse. Kapitalo fon- 
dai turi būti padidinti investuojant į materialųjį ir į žŽmo- 
giškąjį kapitalą bei pritaikant prie pokyčių santykines ga- 


> Theodore W. Schultz, ed., Distortions of Agricultural Incentives (Blooming- 
ton, Ind.: Indiana University Press, 1978). 

ė Žr. mano „On Economics and Politics of Agriculture,“ in Distortions of 
Agricultural Incentives. 

minių ir gamybos veiksnių kainas, tarp jų ir pakitusią 
žmonių teikiamų paslaugų vertę. Kitaip sakant, turimi iš- 
tekliai turi būti perskirstyti atsižvelgiant į ekonominių są- 
lygų kaitą. Siekiamas galutinis rezultatas — maksimaliai pa- 
didinti žmonių pasitenkinimą ir pakelti ekonomikos aptar- 
naujamų Žmonių gerovę. 

Palyginti su daugeliu kitų mažas pajamas turinčių ša- 
lių, Indijoje surinkta daugiausia patikimų duomenų, be to, 
galima remtis sėkmingais moksliniais tyrimais aukštojo 
mokslo politikos ir ekonomikos srityje? Palyginti su dau- 
guma kitų šios rūšies šalių, Indija gerokai labiau demokra- 
tizavo aukštesniąsias mokyklas ir universitetus, tuo nesu- 
keldama rimto nestabilumo. Iš kitų didesnių valstybių dar 
Brazilijoje ir Meksikoje aukštasis mokslas kai kuriais esmi- 
niais aspektais yra panašus į Indijos, tačiau apie jį sunkiau 
užtikti naudingų tyrimų duomenų. 

Nors Indijos vyriausybė ženkliai kišosi į aukštąjį moks- 
lą, jis nebuvo itin politizuotas, kaip atsitiko daugelyje ša- 
lių, kur iš to sekė nestabilumas ir suirutė, smarkiai pa- 
kenkusi mokymui ir moksliniams tyrimams universite- 
tuose. (Argentina yra ryškus pavyzdys.) Aukštojo mokslo 
politika Kinijoje per pastaruosius dešimtmečius gali būti 
sėkmingai palyginta su Indijos politika nuo jos nepriklau- 
somybės laikų. Aukštasis mokslas parengė Indijai daug 
išsilavinusių jaunų įvairių mokslų profesionalų — medici- 
nos, inžinerijos, žemės ūkio tyrimams." Kinija dabar pri- 
pažįsta, kad netinkamo aukštojo mokslo organizavimo per 
pastaruosius dešimtmečius padarinys yra dabar patiria- 
mas didelis jaunų profesionalų trūkumas. 


"Susanne Hoeber Rudolph and Lloyd I. Rudolph, Education and Politics in 
India (Cambridge, Mass.: Harvard University Press, 1972). 

Š Nuo 1960-1961 iki 1963-1964 Indijos universitetuose apgintos 185 diserta- 
cijos žemės ūkio daktaro laipsniui įgyti. Kitų sričių daktaro disertacijos bu- 
vo inžinerijos / technologijos, prekybos ir medicinos srityse, atitinkamai 78, 
69 ir 57. Ziūr. Rudolph ir Rudolph, cituotas anksčiau, 42 p. 

Per tris pastaruosius dešimtmečius negausi ekonomistų 
grupė susitelkė nagrinėti žmogiškąjį kapitalą. Ekonominė te- 
orija buvo praplėsta įtraukiant Žmogiškąjį kapitalą kaip su- 
dėtinę ekonominės teorijos dalį. Vis didesnis dėmesys buvo 
skiriamas individų laiko paskirstymui, moterų namų ūkio 
gamybai skiriamo laiko vertei, darbo jėgai, santuokai ir vai- 
singumui, taigi šeimos ekonomikai. 

Vystymosi procesas daugelyje Žemas pajamas turinčių 
šalių labai praturtinamas vietiniuose universitetuose iš- 
mokslintų profesionalų: inžinerijos, technologijos, medici- 
nos, valstybinio ir privataus administravimo, žemės ūkio 
srityse. Pavyzdžiui, derlingi meksikietiški kviečiai Indijos 
sąlygomis turėjo kelis genetinius trūkumus. Per keletą me- 
tų Indijos žemės ūkio mokslininkai patobulino meksi- 
kietiškų kviečių genetinę sandarą ir taip šiuos trūkumus 
sumažino. Šis Indijos mokslininkų pasiekimas buvo įma- 
nomas todėl, kad Indija tuomet turėjo didelį specializuotų 
mokslininkų potencialą. Indijos universitetai daug padėjo 
rengdami įgūdžių turinčius mokslininkus. 


Zmogaus sugebėjimų 
ekonominė svarba 


Gamtinių išteklių, materialiojo kapitalo ir fizinio darbo 
nepakanka aukšto produktyvumo ūkiui sukurti. Pagrin- 
dinis vystymosi dinamikos „kuras“ yra Žmogiškųjų su- 
gebėjimų gausa. Be jų ekonomikos perspektyva niūri. 
Daugelis ekspertų pervertina gamtinių išteklių turėjimo 
nacionalinėje teritorijoje būtinumą. Ankstyvųjų viduram- 
žių miestų-valstybių ekonominė sėkmė, taip pat ir Šiau- 
rės Europos laisvųjų miestų, o dabartiniu metu Honkon- 
go ir Singapūro pavyzdžiai neparemia šio būtinumo. Ly- 
giai kaip ir Danijos, Šveicarijos, Japonijos ekonominiai 
pasiekimai. 

Andersonas ir Bowmanas? analizuoja istorinę raštingu- 
mo perspektyvą ankstyvosios modernizacijos laikotarpiu 
ir švietimo įtaką ekonomikos vystymuisi per pastaruosius 
dešimtmečius. Jie atskleidžia ryšį tarp anksti pasireišku- 
sios industrializacijos Vakaruose ir raštingumo bei teigia, 
kad raštingumo vaidmuo yra daug svarbesnis, nei pa- 
prastai pripažįstama. Jie parodo, kad praktinių Žinių ir 
intelektualinių įgūdžių vystymas ir perteikimas yra eko- 
nominio progreso šerdis, o apibendrindami atkreipia dė- 
mesį į tai, jog: 

„dinamišką ūkį įmanoma pradėti ir palaikyti tik dedant 
pastangas visų socialinių sluoksnių žmonėms, kurie įkūnija sa- 
vyje tiek tradicines žinias, tiek ir techninius veiklos įgūdžius — 
tarp jų ir specifinius instrukcijų iššifravimo bei naujų procesų 
atpažinimo. Kompleksinis ūkis remiasi plačiai paskleistomis 
priemonėmis žinioms perteikti, saugoti ir atkurti. 

Sunku nepastebėti stipraus asmeninio poreikio aukštes- 
niajam išsilavinimui daugelyje mažas pajamas turinčių ša- 
lių. Paprastai stebėtojams iš turtingų šalių sudėtinga paaiš- 
kinti, kodėl taip didėja privatus poreikis tokiam išsilavini- 
mui. Vyriausybės neverčia studentų mokytis aukštesniosio- 
se mokyklose ir universitetuose; visai priešingai, nepaisant 
augančio aukštojo mokslo įstaigų skaičiaus, poreikis studi- 
juoti daug didesnis, nei yra vietų. Cituotas Rudolpho ir Ru- 
dolph tyrimas beveik neleidžia abejoti, jog studentų priėmi- 
mas į aukštasias mokyklas Indijoje, paskelbus nepriklauso- 
mybę, buvo. labai normuotas. Kas vyko Indijoje, sunku su- 
prasti net ir Žinantiems apie Jungtinių Amerikos Valstijų 
aukštesniųjų mokyklų ir universitetų skaičiaus spartų gau- 
sėjimą. Jau 1950-1951 m. Indijoje buvo 695 aukštesniosios 
mokyklos ir 28 universitetai, o 1973-1974 m. ten buvo 4308 


*C. Arnold Anderson and Mary Jean Bowman, „Education and Economic 
Modernization in Historical Perspective,“ in Schooling and Society: Studies in 
Hie History of Education, ed. Lawrence Stone (Baltimore: Johns Hopkins Uni- 
versity Press, 1976), pp. 3-19. 

aukštesniosios mokyklos ir 104 universitetai!*. Tai neįtikėti- 
nas privataus poreikio aukštesniajam išsilavinimui didėji- 
mas. Norėdami suteikti aukštąjį išsilavinimą vaikams, tėvai 
nepaprastai aukodavosi. Tačiau mes užmirštame, jog taip 
pat elgdavosi daugelis tėvų Jungtinėse Amerikos Valstijose 
praeito šimtmečio pabaigoje. 


Aukštasis mokslas 11 mokslo tiriamasis darbas 


Daugelis aukštojo mokslo kritikų mažas pajamas turinčiose 
šalyse klysta, nepakankamai vertindami mokslinių tyrimų 
indėlį į ekonominį vystymąsi. Išreiškiamas pageidavimas, 
kad jei tyrimai būtini, tegul šio „parodomojo vartojimo“ imasi 
turtingosios šalys. Išlaidos mokslo tyrimams ir mokslo vys- 
tymui turtingose šalyse yra, be abejo, didelės. Tačiau netgi 
tie, kurie suvokia mokslinių tyrimų vertę, dažniausiai neat- 
sižvelgia į tai, kad mažas pajamas turinčios šalys taip pat 
privalo išsiugdyti mokslininkų pajėgas. Šios pajėgos privalo 
ne vien gebėti pasinaudoti mokslinių tyrimų, atliktų svetur, 
pasiekimais, bet ir tenkinti unikalias savo šalių ūkio reik- 
mes. Laimei, nepaisant kritikos, pasiekimai atliekant moks- 
linius tyrimus daugelyje mažas pajamas turinčių šalių yra 
įspūdingi. Mokslinių tyrimų veiklos sąrašas ilgas, o išlaidos 
tiriamiesiems darbams, palyginti su šių šalių turimais ištek- 
liais, nemažos. 

Indijoje, pavyzdžiui, išlaidos žemės ūkio tyrimams 1950- 
1968 m. padidėjo nuo 52 iki 177 milijonų rupijų pastoviomis 
1968 m. kainomis, o procentinė šių išlaidų išraiška Žemės 
ūkio produkcijos verte padidėjo nuo 0,07 iki 0,17 procentų". 
Evensonas ir Kislevas nagrinėjo Indijos valstijų Žemės ūkio 


" Government of India Planning Commission, Draft Five Year Plan, 1978- 
1983 (1978), Appendix 1, p. 226. 

"| Robert E. Evenson and Yoav Kislev, Agricultural Research and Productivitų 
(New Haven, Conn.: Yale University Press, 1975), Table 6.2. 

gamybos pokyčius ir tyrimais nustatė, kad investicijų atsi- 
perkamumo lygis yra 40 procentų“. 

6-oje lentelėje pateikti duomenys leidžia pajusti apimtis ir 
tai, kaip nuostabiai išaugo žemės ūkio mokslininkų skaičius 
1959-1974 m. dvidešimt dviejose atrinktose mažas pajamas 
turinčiose šalyse. Reikėtų pakomentuoti paskutinėje skiltyje 
pateikiamus publikacijų duomenis. Kasmetinės publikacijos, 
pranešančios apie žemės ūkio tyrimų rezultatus kiekvienoje 
šalyje, be abejonės, yra geriausias veiklos matas. Atsiperka- 
mumo lygio tyrimai, kuriuos atliko Evensonas ir Kislevas In- 
dijoje, yra labai gerai, bet kol bus atlikta daugiau tokių moks- 
linių tyrimų, tam tikros naudingos informacijos galima gauti 
tiesiogiai iš publikacijų skaičiaus. 


Lūkesčiai ir galimybės 


Atrodo, aukštasis mokslas netenkina naujos tarptautinės tvar- 
kos šalininkų lūkesčių. Sakoma, aukštasis mokslas mažas pa- 
jamas turinčiose šalyse neatitinka šių šalių „socialinių“ po- 
reikių ir padidina socialinę nelygybę, sukurdamas elitą. Aukš- 
tasis mokslas netgi yra kaltinamas dėl kaimo gyventojų kėli- 
mosi į miestus. Aukštesniųjų mokyklų ir universitetų absolven- 
tų nedarbas yra kita kaltinimo dalis. Kritikai prieina prie išva- 
dos, kad mažas pajamas turinčių šalių aukštasis mokslas ir uni- 
versitetuose organizuojami moksliniai tyrimai yra atsilikę. 

Prieštaravimas tarp šios nuomonės ir mano požiūrio pir- 
miausia kyla iš to, kad aš iš aukštojo mokslo tikiuosi kitokių 
dalykų, negu įprasta tikėtis. Pastangos pateisinti lūkesčius, vir- 
šijančius galimybes, atveda prie išteklių paskirstymo iškraipy- 
mų. Analizuojant lūkesčius, būtina suvokti įmonių, namų 
ūkių, pramoninių įmonių gamybos galimybių ribas. Nesvar- 
bu, ar sukuriami gaminiai, ar teikiamos paslaugos, gamybos 
galimybės visada yra ribojamos esamų išteklių, žmonių ga- 
lių, gamybinės veiklos organizavimo. 


" Ibid., Table 6.3 and p. 101. 

6 lentelė. Išlaidos žemės ūkio tyrimams, vidutinis metinis moksli- 
ninkų skaičius ir mokslinės publikacijos kai kuriose mažas paja- 
mas turinčiose šalyse, 1959 m. ir 1974 m. 


Išlaidos“ Vidutinis metinis Vidutinis 
mokslininkų metinis 
skaičius publikacijų 
skaičius 


1959 m. 1974 m. 1959 m. 1974 m. 1969-1973 m. 
(x1,000)  (x1,000) 


Argentina... 12,000USD 24,000USD 320 880 85 
Brazilija ...... 4,800 48,800 200 2,000 130 
el 720 4,390 32 192 26 
Kolumbija .. 6,000 13,300 200 870 36 
Meksika... 2,160 9,760 190 1,000 39 
TAR Asus 4,800 8,950 400 800 165 
Gana............ 1,440 2,44() 60 140 25 
Dramblio Kaulo 

Krantas... 2,400 5,130 4() 110 12 
Nigerija....... 6,010 16,270 110 300 63 
Senegalas ... 1,560 3,250 45 160 4 
Kenija.......... 610 3,660 25 280 30 
Iranas.......... 1,800 14,64() 170 500 34 
Turkija ........ 2,040 9,760 55 580 23 
Šri Lanka ... 1,320 2,440 50 130 18 
Indija........... 10,570 26,030 1,150 2,150 1,278 
Pakistanas .. 960 2,030 120 280 9() 
Indonezija .. 240) 3,420 15 380 13 
Malaizija... 1,440 4,880 4() 24() 27 
Filipinai ...... 1,800 5,210 200 620 70 
Tailandas... 660 4,880 150 725 18 
Pietų Korėja 1,080 2,440) 300 650 37 
Taivanis... 840 2,360 250 400 60 
Iš viso ......... 65,250USD 218,040USD  4,122  13,387 2283 


Šaltinis: James K. Boyce and Robert E. Evenson, Agricultural Research and 
Extension Programs (New York: Agricultural Development Council, 1975), 
Lentelė 2.1 ir Priedas II. 


* Stabiliu 1971 JAV doleriu. 

Pavyzdžiui, nors Pundžabo ūkių gamybinės galimybės 
per du pastaruosius dešimtmečius gerokai išaugo, jos, ne- 
paisant to, labai atsilieka nuo Ajovos ūkių Jungtinėse Ame- 
rikos Valstijose. Aukštasis mokslas taip pat visada yra ribo- 
jamas turimų išteklių, dėstytojų kokybės bei aukštesniųjų 
mokyklų ir universitetų organizavimo ir administravimo ypa- 
tybių. Šie apribojimai nėra ezoterinių faktorių padarinys. Iš 
esmės aukštojo mokslo produktyvumas gerokai ribojamas 
sisteminiu ir kiekybiniu aspektu. 

Pasiklausius daugelio kritikų atrodo, jog lūkesčiai aukš- 
tojo mokslo atžvilgiu tikrai neriboti. Bet to nepasakysi nei 
apie dėstytojus ir studentus, nei apie administratorius 
aukštesniosiose mokyklose ar universitetuose. Nors vyriau- 
sybių lūkesčių sprendžiant apie reikšmingų pasiekimų ga- 
limybes dažniausiai nelabai varžo realybė, tie lūkesčiai 
apskritai yra daug mažiau ekstremalūs negu daugelio eks- 
pertų lūkesčiai. 

Požiūris, iškėlęs problemą, kilo dėl nepaprastai didelio 
atotrūkio tarp lūkesčių ir galimybių, kurį lėmė idėjos, tei- 
giančios Žmogaus ir visuomenės tobulumą. Normatyvinės 
ekonominės teorijos požiūriu siekiamybė yra ideali visuo- 
menė, utopinis pasaulis, kuriame žmonės nebus godūs ir 
nereikės rungtis dėl varganų išteklių. 

Palyginimui čia pateikiama alternatyva - teigiama tokia 
visuomenė ir tokia politika, kuri galėtų apimti žmogiškosios 
prigimties silpnybes, savanaudišką ir ambicingą elgesį bei 
kovą dėl negausių išteklių įgijimo, turėjimo ir tų pačių ne- 
gausių išteklių panaudojimo. Šiuo požiūriu normatyvinis sie- 
kis ryškiai skiriasi nuo utopinio idealo. Antrasis požiūris yra 
grindžiamas realybe, realiai matomu elgesiu, o jo prielaidos 
būtent dėl to gali būti patikrinamos. Jis nesiriboja vien eko- 
nomika. Jis yra svarbus ir nagrinėjant politinį elgesį. 

Turint omeny mūsų pasirinktą tikslą, šis požiūris ekono- 
miniu atžvilgiu yra nepatrauklus, tikroviškas ir Žemiškas. 
Pasitelktas elgesio analizės metodas atskleidžia, koks yra ma- 

tomas aukštojo mokslo poreikis bei pasiūla, esant įvairioms 
sąlygoms. Pasiūla yra ribojama aukštesniųjų mokyklų ir uni- 
versitetų ribotų veiklos galimybių, o poreikį riboja aukštojo 
mokslo įgijimo paslaugų kainos bei tėvų, studentų, vyriau- 
sybių pajamos. Kad tai galima panaudoti analizuojant švie- 
timo politiką, akivaizdu Rudolpho ir Rudolph darbe: 

Mes nei manome... kad įmanoma tokia švietimo sistema, 
kuri nepriklausytų nuo politinės intervencijos, nei teigiame, jog 
taip būtų gerai. Demokratinėje visuomenėje ir tose švietimo 
įstaigose, kurios gauna vyriausybės lėšas, bus patiriama politi- 
nė įtaka... Tikrasis klausimas yra atskirti, kokio tipo politinis 
spaudimas ir koks politizavimas yra piktybinis, o kuris ne... ar 
švietimo tikslus aprėpia politinė sistema, o gal politika tampa 
priemone švietimo tikslams sustiprinti ar performuoti". 

Abu ką tik pateikti požiūriai smarkiai skiriasi lūkesčiais 
švietimo atžvilgiu“. Daug sumaišties ir prieštarų kyla dėl 
nesugebėjimo jų atskirti. 

Aš puikiai suvokiu, kad ekonomisto pasiūlos-paklausos 
analizė, taikoma aukštajam mokslui, yra lyg prakeikimas kai 
kuriems edukologams profesionalams, daugeliui vyriausy- 
bių, o labiausiai visiems tiems kritikams, kurie laikosi pir- 
mojo požiūrio į aukštąjį mokslą. Kiekvienas savo rizika tęsia 
diskusiją apie šių lūkesčių turinį ir kaip jie pasiteisina. Įpras- 
tas apsidraudimo būdas yra nutylėti apie sau svarbias ver- 
tybes apsisiautus akademinio nekaltumo mantija. 

Vienas iš normatyvinių teiginių, būdingų tiems, kurie pro- 
paguoja tam tikrus utopijų tipus, yra tas, jog aukštasis moks- 
las turėtų vengti tiksliųjų mokslų ir jų technologinių atšakų. 


lp Rudolph and Rudolph, Education and Politics in India, p. 95. Nepaisant 
pavadinimo, ši analizė daugelyje vietų nagrinėja išteklių trūkumą, taip pat 
ir švietimo vertę ir pateikia detalų pamatinės ekonomikos įvertinimą. 

5 Žr. Charles M. Hardin, „Conflicting Views on the World Food Problem - 
A Socialist or Capitalist Orientation: Wich is Preferable?“ (University of 
California, Davis, November 1978). Šis darbas yra būtent tokia mokslinė 
analizė ir kritika, kokių vis dar reta aukštojo mokslo srityje. Profesoriui 
Hardinui galime padėkoti už keletą mokslinių studijų, nagrinėjančių politi- 
kos įtaką Jungtinių Amerikos Valstijų vietinės valdžios dotuojamoms aukš- 
tesniosioms mokykloms ir universitetams. 


5* 

Kadangi daugelio mažas pajamas turinčių šalių pasiekimai, 
kaip parodžiau, nemažu mastu buvo įmanomi dėl pasieki- 
mų tiksliųjų mokslų ir technologijų srityje, manau, kad bū- 
tent ši utopija yra nepagrįsta. 

Iškreipti normatyviniai lūkesčiai tų, kurie yra tam tikrų 
idealių visuomenių šalininkai, reikalauja net dar daugiau, o 
būtent, kad aukštąjį mokslą šalies vyriausybė remtų kuo nuo- 
širdžiau, be išlygų, be kritikos - nesvarbu, ar ji komunistinė, 
socialistinė, ar liberali demokratinė, centralizuotai kontro- 
liuojama ar kapitalistinio ūkio. Šis lūkestis, beje, retai kada 
kyla nešališkai. Dažniau tikimasi, jog universitetų moksli- 
ninkų kritika galės reikštis vien tik kapitalistinėse šalyse, o 
kitose šalyse nebus taikoma. Bet kurios šalies vyriausybei 
natūralu šališkai žvelgti į savo šalies vidaus reikalų kritiką, 
kurią pateikia užsienio mokslininkai. Bet nelaimė ištiks tą 
šalį, kuri nepasinaudoja savo mokslininkų kritika. Visos vy- 
riausybės klysta. Savų mokslininkų kritika yra esminė to- 
kioms klaidoms nustatyti, jų kilmei ir padariniams anali- 
zuoti bei nustatant, ką reikia keisti, norint ištaisyti klaidas. 
Atsisakyti mokslinės kritikos būtų tiesiog nenaudinga. 

Socialinės reformos tapo kasdienybe. Dideles pajamas tu- 
rinčiose šalyse, kur neturtingų Žmonių mityba jau nėra svar- 
gybę perskirstant asmenines pajamas. Tam skiriama daug 
pastangų. Tačiau dauguma šalių vėliau ar anksčiau patiria, 
jog Ženkliau perskirstyti pajamas rimtai nepakenkiant ūkio 
efektyvumui yra nepalyginti sunkiau, nei buvo tikėtasi. Mo- 
difikuotos arba alternatyvios reformos tam pačiam tikslui 
pasiekti yra būtinos ir jos sukuriamos. Tačiau lygybės ir efek- 
tyvumo tarpusavio santykis toli gražu nenusistovėjęs nei tur- 
tingose, nei neturtingose šalyse, nors jų galimybės pasirinkti 
labai skiriasi". Vyrauja diskriminacija lyties, odos spalvos, 
kalbos, religijos, etniškumo pagrindu bei atsižvelgiama į tai, 


5 Žr. Theodore W. Schultz, ed., Investment in Education: The Eguity-Efficiency 
Ouandary, priedas Journal of Political Economy 80, pt. 2 (May-June 1972). 

ar esi valstybės pilietis, ar ne. Kitomis reformomis siekiama 
sumažinti užterštumą, padidinti darbo vietų saugumą, pa- 
gerinti sveikatą. Tikimasi, jog aukštasis mokslas ir universi- 
tetai išlaisvins ir drauge išugdys reformatorius ir kad šios 
švietimo įstaigos taps aktyviomis reformų šalininkėmis. Ta- 
čiau patirtis Jungtinėse Amerikos Valstijose ir kitose šalyse 
parodė, kad nors ir kaip aukštesnioji mokykla atrodytų „libe- 
ralizuojanti“, studentų vien paprastu mokymu paversti refor- 
matoriais neįmanoma. Studentų idėjos apie gerą visuomenę 
ir jų atsidėjimas reformoms yra giliai įsišaknijęs jų asmeninėse 
vertybėse, kurioms švietimas daro tik nedidelę įtaką. Norma- 
tyviniai lūkesčiai, kad aukštasis mokslas gali įdiegti naujas 
vertybes, kurios išstumtų savanaudiškus studentų interesus, 
rodo, jog labai pervertinama aukštesniųjų mokyklų ir univer- 
sitetų galia. 

Ar moksliniais ir taikomaisiais techniniais tyrimais turė- 
tų būti siekiama pažangos tiksliųjų mokslų ir technologijų 
srityse, kad būtų išspręsta nelygybės paskirstant asmenines 
pajamas problema? Mano komentaras šio normatyvinio lū- 
kesčio atžvilgiu apsiribos žemės ūkio tyrimais. Šioje srityje, 
pavyzdžiui, augalų selekcininkams neįmanoma išvesti aukš- 
čiausių rūšių kviečių ir ryžių, kurios galėtų būti auginamos 
vien mažuose ūkiuose. Lygybės tarp mažo ir didelio ūkio 
problema, kaip ir pajamų paskirstymo apskritai problema, iš 
esmės yra politinė, nes prasmingi sprendimai priklauso nuo 
valstybinės politikos ir programų. Mokslas nepajėgus išspręsti 
šios problemos. 

Aukštesniųjų mokyklų ir universitetų steigimas bei jų dy- 
dis, taip pat ir vidinė organizacija bei administravimas yra 
svarbūs klausimai. Taip pat kaip ir vadybinis vyriausybių 
kišimasis“. Valstybinių lėšų skyrimas švietimo įstaigoms ne- 


'6 Šiais klausimais yra ypač pamokoma istorija apie tai, kaip JAV vyriausybė 
steigė vietinės valdžios finansuojamas aukštesniąsias mokyklas ir universite- 
tus ir kaip jie lėtai laipsniškai vystėsi. Žr. Mary Jean Bowman, „The Land- 
Grant Colleges and Universities in Human Resource Development,“ Journal 
of Economic History 22, no. 8 (December 1962): 523—46. 

išvengiamai reikalauja atsiskaityti, kaip šios lėšos buvo pa- 
naudotos. Nagrinėjant valstybės kišimąsi, esminga atskirti 
atsiskaitomybę — taip pat ir kišimąsi, kuriuo siekiama per- 
formuluoti švietimo tikslus - nuo aukštojo mokslo politiza- 
cijos, kuri iškreipia tikrąsias aukštojo mokslo funkcijas. Ne- 
galima neigti, kad ir kai kurių privačių interesų bei vietinės 
visuomenės atstovų kišimasis ne visada būna švelnus. No- 
rint adekvačiai išnagrinėti šiuos klausimus, reikėtų kito es- 
minio straipsnio. Laimei, Rudolpho ir Rudolph darbe šie 
klausimai yra kompetentingai ir išsamiai išnagrinėti, šiuo 
atveju remiantis Indijos pavyzdžiu". 

Aukštasis mokslas yra esminis veiksnys mažas pajamas 
turinčių šalių vystymuisi. Nors aukštojo mokslo funkcijas 
daugelyje šalių vyriausybės gerokai iškreipia, aukštojo moks- 
lo pasiekimai vis didesniame skaičiuje šalių pasiekia svarbių 
rezultatų. 


V Anksčiau cituotame Education and Politics in India. 

4. ŽMOGAUS LAIKO VERTĖS EKONOMIKA 


Žmogaus laiko ekonominė vertė dideles pajamas turinčiose 
šalyse labai skiriasi nuo Žmogaus laiko ekonominės vertės 
mažas pajamas turinčiose šalyse. Beje, tuo metu, kai buvo 
kuriami klasikinės ekonomikos pagrindai, žmogaus laiko 
vertė visoje Vakarų Europoje buvo itin menka. Turėdami 
omeny nuo tada įvykusius ekonomikos pokyčius, ar galime 
teigti, jog atitinkami pokyčiai įmanomi ir mažas pajamas 
turinčiose šalyse? Nors labai patogu tikėti, kad pokyčius 
galima įgyvendinti pasitelkus įstatymus, paremtus retorika, 
akivaizdu, jog to tikslo neįmanoma pasiekti vien vyriausy- 
bei įsakius. Uždarbio didėjimas iš esmės priklauso nuo verte 
išreikšto darbo našumo kilimo. Viena iš svarbių priemonių 
tai pasiekti yra investavimas į gyventojų kokybę. Tačiau 
ūkio dinamika yra ypač sudėtinga, tai akivaizdžiai matome 
aiškindamiesi, kodėl bėgant laikui didėjo Žmogaus laiko 
vertė dideles pajamas turinčiose šalyse. 

Jungtinėse Amerikos Valstijose, pavyzdžiui, realus už- 
mokestis už darbo valandą nuo 1900 m. padidėjo pen- 
kis kartus. Ekonominė dinamika, kuria paaiškinamas šis 
nuostabus Žmogaus laiko vertės padidėjimas, vis dar te- 
bėra suprantama miglotai. Čia gausu pamokomų galvo- 
sūkių, kurie betgi pasiūlo ir išeitis. 

Pagrindinis ekonominis neaiškumas yra tai, jog didžiu- 
lis sutelkto kapitalo išaugimas turtingose šalyse apskritai 

nesąlygojo pastebimo rezultatyvumo sumažėjimo. Kodėl 
taip neatsitiko, tyrinėja Knightas gilindamasis į neaiškų 
klausimą apie investicijų grąžos mažėjimą'. Per mažai ana- 
litikų dėmesio sulaukė ir Ricardo rentos, kaip nacionali- 
nių pajamų dalies, ekonominės svarbos sumažėjimas. Su 
ta pačia problema susijęs ryškus žemės ūkio sektoriaus 
indėlio į nacionalines pajamas sumažėjimas, palyginti su 
kitais ūkio sektoriais. Be to, pastebimas dideles pajamas 
turinčių šalių santykinis apdirbamosios pramonės dalies 
sumažėjimas. Tarptautinės prekybos teorijoje yra išvada, 
kad šalys, kuriose gausu kapitalo, turi santykinį pranašu- 
mą, eksportuodamos investicines prekes ir importuoda- 
mos daug darbo sąnaudų reikalaujančius gaminius. Ta- 
čiau iš tikrųjų šalys, turinčios santykiškai didelį kapitalą, 
įsigijo sąlyginį pranašumą eksportuodamos įvairių rūšių 
prekes, kurioms sukurti reikia daug darbo (Leontiefo pa- 
radoksas)*. Analogiškus pokyčius patyrė pagrindinių di- 
deles pajamas turinčių šalių ūkis. Gausu neaiškumų, kaip 
laikui bėgant kito uždarbis, kodėl smarkiai krito pajamos, 
gaunamos iš nuosavybės, palyginti su pajamomis iš dar- 
bo. Investavimo į Žmogiškąjį kapitalą grąžos norma turi 
polinkį viršyti investavimo į materialųjį kapitalą grąžos 
normą. Pagrindinis klausimas yra žmogaus laiko ekono- 
minės vertės didėjimas“. 

Kaip pažymėta 1-ajame skyriuje, Ricardo laikais „an- 
glų darbininkų savaitinis atlygis dažnai būdavo mažesnis 


' Frank H. Knight, „Diminishing Retums From Investment,“ Journal of Po- 
litical Economy 52 (March 1944): 26—47. 

? W. Leontief, „Introduction to a Theory of the Internal Structure of Func- 
tional Relationships,“ Econometrica 15 (October 1947): 361-73. 

3 Šis neišspręstas klausimas ilgą laiką buvo įtrauktas į mano atliekamus 
tyrimus, aš jį nagrinėjau daugelyje straipsnių. Pati plačiausia mano analizė 
pateikiama Economic GrowHi and Resources, vol. 2: Trends and Factors, ed. R. 
C. O. Matthews (London: Macmillan, 1980), pp. 107-29. The Proceedings of 
the Fifth World Congress of the International Economic Association, Tokyo. 
Šio skyriaus medžiaga toliau daugiausia remiasi tuo darbu. 


4. Žmogaus laiko vertės ekonomika 75 


nei pusės bušelio gerų kviečių kaina““. Savaitinė nekvali- 
fikuotų darbininkų alga Jungtinėse Amerikos Valstijose tuo 
metu prilygo dviejų bušelių kviečių kainai, o 1890 m., kai 
pasirodė Marshallo "Principai" („Principles“), padidėjo be- 
veik iki devynių bušelių kainos. 1970 m. pramonėje dir- 
bančių darbininkų mėnesinio apmokėjimo užteko 96 bu- 
šeliams geros kokybės kviečių nusipirkti". Gerai Žinomas 
ir nuo 1900 iki 1970 metų dvigubai sumažėjusių kviečių 
kainų ekonominis mechanizmas. Tačiau realaus atlygio už 
darbo laiką didėjimo ekonomika, o tai yra daug svarbiau, 
tebėra gerokai neaiški. Žmogaus laiko vertė taip didėjo 
daugiausia dėl to, kad reaguojant į ekonomines paskatas 
susiformavo naujos žmogiškojo kapitalo rūšys. Svarbiau- 
sias šiuolaikinio ekonomikos augimo pasiekimas yra, be 
abejo, šių Žmogiškojo kapitalo apimties padidėjimas. 

Žmogiškojo kapitalo samprata galimą uždirbti, bet ne- 
uždirbtą uždarbį laiko to kapitalo įsigijimo kaštų dalimi; 
tuo pagrindu ji veda prie laiko paskirstymo teorijos, prie 
namų ūkio gamybos funkcijos ir prie modelių, su kurių 
pagalba analizuojamas moterų darbo namų ūkyje, įskai- 
tant vaikų gimdymą ir auginimą, laiko vertės poveikis 
kainoms ir pajamoms. Ši pažanga leido atlikti plačius em- 
pirinius tyrimus. Iš visų veiksnių, nuo kurių priklauso 
žmogaus laiko kaina, dabar gana daug Žinoma apie tuos, 
kurie sąlygoja pasiūlą, o Žinios apie paklausą - vis dar 
fragmentiškos. Realių laiko vertės pokyčių matavimai dar 
nesusilaukė reikiamo dėmesio. 


* Alfred Marshall, Principles of Economics, 8th ed. (New York: Macmillan, 
1920), p. xv. 

3 Žr. priedą: A lentelę. Galima teigti, jog 1970 m. kviečių kaina buvo ne- 
realistiškai maža, atsižvelgiant į įvykius aštuntojo dešimtmečio pradžioje. 
Tiesa, jog kviečių kainos staiga pakilo, bet vėl smarkiai krito išaugus ga- 
mybai. 1977 m. rugpjūtyje savaitės atlyginimas jau prilygo 110 bušelių 
kviečių kainai. 

Lengva nustatyti kviečių kainas. Kietųjų raudonųjų Žieminių 
kviečių rinkos specifikacijos yra nusistovėjusios; pagrindinė rin- 
ka yra Kanzas Sityje ir bušelio kaina lengvai sužinoma. Tačiau 
darbo paslaugų parametrai kinta kasmet ir kiekvienos pro- 
fesijos kitaip. Daugeliui Žmonių darbo rinkoje apmokėjimas 
už darbo laiką dabartiniu metu yra dvejopas: pinigai išmo- 
kami atlyginimų pavidalu ir mokami įvairūs atlygio priedai“. 
Iki 1936 m. Jungtinėse Valstijose atlyginimų priedai sudarė ma- 
Žiau nei vieną centą už valandą. Iki 1957 m. šie priedai padi- 
dėjo iki šešiolikos centų, o iki aštuntojo dešimtmečio prie atly- 
ginimų jau prisidėdavo 13 procentų darbo užmokesčio. 

Faktinis laikas, praleistas darbe, yra reikšmingas kinta- 
masis. Oficialioji valandinio vidurkio statistika išpučia laiko, 
praleisto darbe, trukmę, nes jis nekoreguojamas atsižvelgiant 
į mokamų atostogų, švenčių dienų, laikino nedarbingumo 
didėjimą. Taip pat neišskaičiuojamas pietų, kavos pertrau- 
kų, indų plovimo ir prausimosi, vėlavimų bei dalyvavimo 
komisijose laikas“. 

Naudojant Vartojimo kainų indeksą (Consumer Price In- 
dex) realusis valandinis uždarbis taip pat nustatomas netiks- 
liai. Vartojimo kainos, atsižvelgiant į jų paskirtį, taip pat turi 
apribojimų. Bet netgi jei Vartojimo kainų indeksas būtų ide- 
alus piniginio atlyginimo matas perkamajai galiai matuoti, 
būtų neteisinga šį indeksą taikyti atlyginimų priedams, inves- 
tuotiems į pensijas ir kitas ateities išmokas, kurių tikroji ver- 
tė priklausys nuo kainų lygio tada, kai šios ateities išmokos 
bus gaunamos. Kaip pažymi Reesas, dabar nėra patenkina- 
mo šios problemos sprendimo“. Akivaizdžiai tas pats sunku- 


6 Žr. Albert Rees, „Pattern of Wages, Prices and Productivity,“ in Wages, 
Prices, Profits, and Productivity, the Proceedings of the American Assembly 
(New York: Columbia Universityt Press, June 1959), pp. 11-35, komponentai, 
sudarantys atlygių priedus, ir kaip juos vertina 1929-1957 m. Reesas, patei- 
kiama 1 lentelėje, p.15. 
I 

en pat. 
Š Ten pat, p. 13. 

mas iškyla siekiant pagal šį indeksą tais atvejais sureguliuoti 
darbininkams mokamą darbo užmokestį, kai jų darbo užmo- 
kestis pridedamas prie santaupų. 

Mes naudosimės Reeso apskaičiavimais, kadangi jie lei- 
džia paaiškinti daugumą svarbiausių priedų prie atlyginimo 
ir santykinai tiksliausiai įvertina darbe praleistą laiką. Mes 
pratęsėme jo įvertinimus vėlesniems metams ir perskaičia- 
vome juos - taip pat ir savus vertinimus - 1967 m. kainomis, 
naudodamiesi oficialiu VKI ir nepamiršdami apie neišspręs- 
tas problemas, kurios kyla dėl tokio koregavimo. Žinoma, 
darbo jėgos pasiskirstymas nėra pastovus pagal amžių, lytį; 
sveikata gerėja, gyvenimo trukmė ilgėja, jaunimas ilgiau mo- 
kosi mokykloje ir dėl to vyresnio amžiaus įsitraukia į darbo 
Labai pailgėjo darbininkų mokymosi laikas. Nuo 1900 m. 
kiekvieną dešimtmetį smarkiai skiriasi gaunančių darbo už- 
mokestį darbuotojų požymiai. 

Spręsti problemą apie kintančių darbo jėgos požymių ir 
vienos darbo valandos kainos nustatymo sąveiką galima dve- 
jopai. Galėtume sukurti darbo kainų indeksą, panašų į Var- 
tojimo kainų indeksą, kuris rodytų darbo užmokesčio ir algų 
pokyčius per laiką. Arba galime sakyti, jog yra normalaus 
darbo užmokesčio modelis, kuris skirtingais laikotarpiais gali 
keistis. Šis požiūris remiasi tuo, jog darbo užmokestis įvai- 
riems pagrindiniams darbininkų sluoksniams išlieka apytik- 
riai nekintamų proporcijų tuo pačiu laikotarpiu. Privalumas 
yra tai, jog funkcinės, paskirstymo ekonomikos tikslais šią 
darbo užmokesčių gausą galima traktuoti kaip normalų dar- 
bo užmokestį. 

Normaliu darbo užmokesčiu mes vadinsime bendrą gamy- 
bos darbininkų valandinį atlyginimą už faktinį laiką, pra- 
leistą darbe. Darbininkai gamyboje sudaro didžiausią darbo 
jėgos dalį. Mažmeninės prekybos darbininkai yra antroji pa- 
gal dydį grupė, ir nors jų skaičius, palyginti su darbininkų 
gamyboje, augo santykinai greičiau, jų valandinio darbo už- 
mokesčio lygis sudarė apie 70 procentų gamybos darbinin- 

kų užmokesčio'. Kaip dabar išaiškėjo, realios išsilavinusių 
žmonių pajamos, kai tinkamai atsižvelgiama į jų išsimoksli- 
nimo kaštus, ilgainiui yra sąlygojamos normalaus darbo už- 
mokesčio, tai yra to, ką darbo rinka moka už paprasto ma- 
sinio darbo paslaugas. Tai reiškia, kad per bet kurį ilgą lai- 
kotarpį realus uždarbis, pavyzdžiui, pradinės ar vidurinės 
mokyklų mokytojų ar mokslinių darbuotojų bei kitų, turin- 
čiųjų aukštąjį išsilavinimą, yra suma normalaus darbo už- 
mokesčio ir papildomo atlyginimo, kuris reikalingas, kad 
pasiteisintų išsilavinimo įsigijimas. Pamatyti, nuo ko priklau- 
so normalus darbo užmokestis, lengviau remiantis realaus dar- 
bo užmokesčio žemės ūkyje pavyzdžiu. Šį darbo užmokestį 
labiausiai veikia normalaus darbo užmokesčio kilimas visose 
ūkio srityse, o ne atskiri pasikeitimai žemės ūkyje. 


7 lentelė. Gamybinės veiklos darbininkų užmokestis Jungtinėse Ame- 
rikos Valstijose, 1900-1975 m. 


Vartojimo Valandinis Valandinio 

Metai kainos uždarbis uždarbio rodiklis 

(1967 m. = 100) (1967 m. doleriais) (1900 m. = 100) 
1900 25 60 JAV dolerių 100 
1910 29 0.70 117 
1920 60 (0.92 153 
1930 50 1.06 177 
1940 42 1.60 267 
1950 72 2.15 358 
1960 89 2.85 475 
1970 116 3.27 545 
1972 125 3.44 573 
1975 161 3.37 562 


Šaltinis: Valandinis uždarbis yra Alberto Reeso apskaičiuota bendra apmo- 
kėjimo už dirbančiųjų gamyboje darbo valandą suma, pateikiama Long Term 
Economic Growth, 1860-1970 (Washington, D.C.: U.S. Bureau of Economic 
Analysis, 1973), Appendix 2, B70, pp. 222-23. Pateikiami atnaujinti duome- 
nys, 1957 m. kainų lygį pakeitus 1967 m. kainų lygiu. 


* Žr. Economic Report of the President, (Washington, D.C.: Council of Econo- 
mic Advisers, 1976), Lentelė B-27 ir B-28. 

Bandydami įvertinti kainas, mes labiausiai domėjomės 
žmogaus laiko kaina - tai yra ta kaina, kuri mokama už 
vieną Žmogaus laiko valandą. Nepakenks plačiau tai pa- 
aiškinti. Ekonominio augimo teorijos nelinkusios nagrinė- 
ti, kokie laikui bėgant įvyksta gamybos veiksnių santyki- 
nių kainų pokyčiai. Kadangi Žmogaus laiko santykinė kai- 
na labai augo, šio santykinio kainų pokyčio nenagrinėjimas 
reiškia, kad neapskaičiuojamas kainų poveikis, padedantis 
nustatyti paskatas paskirstant turimus išteklius ir inves- 
tuojant tam, kad ateityje didėtų bendras kapitalo dydis. 
Kainų įtaka svarbi; nuo jos priklauso pajamos. 

Jungtinėse Amerikos Valstijose 1900-1970 m. valandi- 
nis darbo apmokėjimas tai darbo jėgai, kurią mes vertina- 
me kaip normaliai apmokamą, 1967 m. kainomis padidėjo 
nuo 0,60 JAV dolerio iki 3,27 JAV dolerio, arba daugiau 
nei penkis kartus (žr. 7 lentelę). Kai mes padalijame šią 
aukštyn kylančią kreivę į keturis laikotarpius, kiekvienas 
iš kurių prasideda ir baigiasi sėkmingo ekonomikos funk- 
cionavimo sąlygomis, metiniai lygiai atrodo taip:' 


Laikotarpis Metinis lygis 
1900-1915 m. 1.4 
1915-1930 m. 2.4 
1930-1950 m. 37 
1950-1970 m. 2.12 


Dabar pažiūrėkime (8 lentelė) į valandinį nekvalifikuotų 
darbininkų, mokytojų ir dėstytojų uždarbį. Reikia neužmirš- 


V Kitas būdas aprašyti šiuos pokyčius yra pažymėti, kad tikrasis valandi- 
nis uždarbis kilo lėtai nuo 1900 m. iki kito dešimtmečio vidurio, greitai — 
Pirmojo pasaulinio karo metais, vėl lėtai - trečiojo ir ketvirtojo dešimtme- 
čio pradžioje. Paskui vyko staigus kilimas, trukęs du su puse dešimtmečio, 
po kurio buvo ne toks greitas atlygio kilimas nuo šeštojo dešimtmečio 
pabaigos iki 1970-ųjų. Nuosmukio metai yra 1904 m., 1907 m. ir 1908 m., 
po to 1914 m., 1919 m., 1921 m., 1922 m., 1925 m., 1932 m., 1945 m. ir 
1946 m. 

ti, kad į užmokestį priedai nekvalifikuotiems darbininkams 
neįskaičiuojami. Tokie priedai įskaičiuojami į mokytojų ir 
dėstytojų valandinį uždarbį". 

Absoliučių skirtumų pokytis yra atsakymas į klausi- 
mą, ar verta investuoti į žŽmogiškąjį kapitalą, daugiausia 
į švietimą, siekiant (ateityje) didesnio uždarbio. Palyginti 
su nekvalifikuotais darbininkais, kvalifikuoti darbininkai 
gamyboje 1900 m. gaudavo už valandą tik 0,02 JAV 
dolerio daugiau (matuojant 1967 m. kainomis); mokyto- 
jai 0,24 JAV dolerio daugiau; dėstytojai 2,02 JAV dolerio 
daugiau. 

Jau 1970 m. šie absoliutūs skirtumai buvo 0,79 JAV do- 
lerio, 1,91 JAV dolerio ir 3,70 JAV dolerio atitinkamai. Skir- 
tumas dėstytojų naudai yra didžiausias, nors, palyginti su 
kitomis trimis grupėmis, per šį ilgą laikotarpį jis pakilo san- 
tykinai mažiausiai. 


8 lentelė. Uždarbio palyginimas pagal kategorijas, 1900 m. ir 1970 m. 


Valandinis  Valandinis Santykinis = Absoliutus 


uždarbis uždarbis = procentinis padidėjimas 
1900 m.“ 1970 m“ padidėjimas 1900-1970 m. 
(1900=100) 
Gamybos 
darbininkai 0.60 3.27 545 2.67 
Nekvalifikuoti 
darbininkai 0.58 2.48 427 1.90 
Mokytojai 0.82 4.39 535 3.57 


Dėstytojai 2.60 6.18 238 3.58 


Šaltinis: Priedas: B lentelė. 
* 1967 m. doleriais. 


— 


"| Dėstytojų akademinė rinka yra aktyvesnė nei vien profesorių rinka; dėl to 
joje greičiau prisitaikoma prie normalaus darbo užmokesčio ir sąnaudų rei- 
kiamiems įgūdžiams įgyti pokyčių negu rinkoje, kurioje veikia įgijusieji pro- 
fesoriaus rangą. 


4. Žmogaus laiko vertės ekonomika 81 


Du pirmieji laikotarpiai per tuos septyniasdešimtį metų 
trunka po penkiolika metų; kiti du —- po dvidešimtį metų. 
Jungtinių Amerikos Valstijų darbo jėga 1900-1915 m. padi- 
dėjo 37 procentais bei 26 procentais per kitus penkiolika 
metų ir po 35 procentus per kiekvieną iš vėlesnių laikotar- 
pių. Nedarbo lygis buvo 5 procentai 1900 m. ir 4,9 procento 
1970 m. O 1950 m. buvo 5,3 procento. Šiuo aspektu 1913 m. 
būtų geresni už 1915 m., o 1929 m. geresni nei 1930 m., nes 
nedarbo lygis 1913 m. buvo 4,3 procento ir 1929 m. - 3,2 
procento. 9 lentelėje pateikiamas realaus valandinio uždar- 
bio padidėjimas kiekvienu iš keturių laikotarpių. 


9 lentelė. Uždarbio didėjimas procentais, 1900-1970 m. 


1915 m. 1930 m. 1950 m. 1970 m. 
daugiau daugiau daugiau daugiau 
nei 1900 m. nei1915m. nei1930 m. nei 1950 m. 


Gamybos 

darbininkai 23 43 103 52 
Nekvalifikuoti 

darbininkai 21 37 72 50 
Mokytojai 32 38 54 91 
Dėstytojai 20 8 7 72 


Šaltinis: Priedai: lentelė B. 


Analizuodami išteklių paskirstymą bet kuriais metais, kai 
turime duomenų apie išteklių apimtis, matome, kad darbuo- 
tojai ir darbdaviai reaguoja į santykines šių išteklių gamybinių 
paslaugų kainas. Darbo laiko kainos, pateiktos 10 lentelėje, pa- 
rodo, kad mūsų išmatuotas normalus darbo užmokestis (gamy- 
bos darbininkų), palyginti su nekvalifikuotų darbininkų dar- 
bo užmokesčiu 1900-1970 m., laipsniškai pakilo beveik treč- 
daliu. Prisiminkite, beje, kad nekvalifikuotiems darbininkams 
jokie darbo užmokesčio priedai neskaičiuojami. Kiekvienu iš 
laikotarpių valandinis mokytojų uždarbis buvo maždaug 50 
procentų didesnis už nekvalifikuotų darbininkų. Tačiau santy- 
kinė dėstytojų laiko kaina smarkiai krito. 


6. 722 

10 lentelė. Santykinis realus valandinis uždarbis (nekvalifikuoti = 100). 
1900 m. 1915m.  1930m. 1950m. 1970 m. 


Nekvalifikuoti 

darbininkai 100 100 100 100 100 
Darbininkai 

gamyboje“ 103 106 110 130 132 
Mokytojai 141 154 155 139 155 
Dėstytojai 448 444 350 218 249 


Šaltinis: Priedai: B lentelė. 


* Iš Albert Rees, „Pattern of Wages, Prices and Productivity,“ in Wages, 
Prices, Profits, and Productivity, Proceedings of the American Assembly (New 
York: Columbia University Press, June 1959). 


Kiek žinau, išsamių lyginamųjų valandinio uždarbio ty- 
rimų įvairiais laikotarpiais kitose šalyse, kuriose uždarbis 
būtų gana didelis ir prilygintinas JAV pateiktiems duome- 
nims, daugiau atlikta nėra. 

Beje, nagrinėjant šiuos klausimus yra naudingi Phelpso 
Browno realaus metinio darbo užmokesčio pramonėje indek- 
sai (žr. 11 lentelę)“. 11 lentelėje parodytas realaus darbo už- 
mokesčio pramonėje kilimas Prancūzijoje, Vokietijoje, Švedi- 
joje ir Jungtinėje Karalystėje labai panašus į Jungtinių Ameri- 
kos Valstijų, nors yra kai kurių ryškių skirtumų. Prancūzijoje 
ir Jungtinėje Karalystėje 1900-1910 m. nėra pakilimo, o 1925 m. 
pakilimas Švedijoje ir Jungtinėse Amerikos Valstijose gerokai 
didesnis negu kitose trijose šalyse (o gal tai iš esmės buvo karo 
padarinių ir vėlesnio laikotarpio ypatumai?). Švedija ir Jung- 
tinės Amerikos Valstijos išlaiko savo pirmavimą tarp kitų ša- 
lių iki 1960 m., o Jungtinė Karalystė santykinai vis labiau at- 


"* Aiškinantis realaus užmokesčio augimą, parodytą 11 lentelėje, reikia pri- 
siminti, kad mes nagrinėjame realų metinį uždarbį pramonėje, o ne valan- 
dinį uždarbį. Palyginti su Reeso apskaičiavimais, šie yra ne tokie išsamūs, 
kad galima būtų nustatyti visuminį darbo užmokestį. Vadinasi, Reeso duo- 
menys parodo didesnį augimo lygį nei Browno duomenys. Todėl Jungtinė- 
se Amerikos Valstijose 1900-1970 m., Browno duomenimis, realusis darbo 
užmokestis išauga keturis kartus, o Reeso duomenimis, realus valandinis 
apmokėjimas akivaizdžiai padidėja penkis kartus. 

silieka. Galiausiai septintojo dešimtmečio pabaigoje Švediją ir 
Jungtines Amerikos Valstijas pasiveja Prancūzija ir Vokietija, pa- 
siekdamos keturis kartus didesnį realaus metinio uždarbio pa- 
didėjimą pramonėje 1900-1970 m., kai santykinis padidėjimas 
Jungtinėje Karalystėje buvo šiek tiek mažesnis nei trys kartai. 
11 lentelė. Realaus darbo užmokesčio pramonėje indeksai Prancū- 


zijoje, Vokietijoje, Švedijoje, Jungtinėje Karalystėje ir JAV, 1900- 
1970 m. (1890-1899 m. = 100) 


Prancūzija Vokietija Švedija Jungtinė JAV 
Karalystė 

1900 112 108 110 104 110 
1910 L12 116 131 104 121 
1925 135 127 158 113 160 
1930 138 156 183 124 160 
1938 142 155 190 133 203 
1950 168 174 252 169 292 
1960 290 282 343 219 381 
1970 442 482 473 301 446 


Šaltinis: E. H. Phelpso Browno, „Levels and Movements of Indust- 
rial Productivity and Real Wages Internationally Compared, 1860- 
1970,“Economic Journal 83 (March 1973): 58-71; žr. 3 ir 5 lenteles 
priede. 

Pastaba: Kaip pažymėta 12-oje išnašoje, šie uždarbio indeksai ne- 
gali būti tiksliai koreliuojami su valandiniu uždarbiu JAV pagal 
Reeso duomenis, pateiktus 7-10 lentelėse. 


Šie bandymai vertinti realaus darbo užmokesčio pokyčius 
paremia penkis teiginius apie žmogaus laiko vertės didėjimą: 
1) Jungtinėse Amerikos Valstijose sąveika tarp noro atlikti mo- 
kamą darbą ir pasirinkimo galimybių buvimo sąlygojo ženklų 
realaus valandinio apmokėjimo už laiką, praleistą darbe, pa- 
didėjimą; 2) nors duomenys pateikti fragmentiškai, jų išvados 
atitinka šiuolaikines žmogiškojo kapitalo mokslinių tyrimų iš- 
vadas apie tai, kad santykinis skirtumas tarp realaus valandi- 
nio apmokėjimo darbininkams ir labai kvalifikuotiems darbi- 
ninkams, mokamo darbo užmokesčio rinkoje, laikui bėgant 
sumažėjo; 3) absoliutus skirtumas tarp šių dviejų darbinin- 
kų klasių tapo didesnis ir, matyt, pakankamas tam, kad bū- 


6* 

tų atlyginta už padidėjusias išlaidas papildomam išsilavini- 
mui įgyti ir kad santykiškai vis daugiau Žmonių būtų paska- 
tinti įgyti tokį išsilavinimą; 4) realaus uždarbio pramonėje 
padidėjimas per šimtmetį keturiose atrinktose Europos šalyse 
liudija apie procesą, kuris pagal žmogaus laiko vertės padidė- 
jimą panašus į aprašytąjį Jungtinių Amerikos Valstijų atvejį; 5) 
galima manyti, jog pastebimi vertės ir kainų reiškiniai yra tam 
tikro ekonominio augimo tipo padarinys. 

Beje, prieš pereidami prie paaiškinimų, turime prisiminti 
dar vieną papildomą specialiųjų kainų grupę, būtent kainas 
prekių, kurios artimai susijusios su gamtiniais ištekliais. Jas 
naudinga nagrinėti laiko atžvilgiu, nes įprasta manyti, kad 
būtent gamtiniai ištekliai yra kritinis ribojantis ūkio veiksnys. 
12-oje lentelėje pateikiamos kainos tiek prekių, susijusių su 
atsinaujinančiais gamtiniais ištekliais - žemės ūkiu ir miški- 
ninkyste, tiek ir su neatsinaujinančiais gamtiniais ištekliais — 
gamtinėmis iškasenomis, tarp jų ir mineralų kuru. Prekių kai- 
nos yra, be abejo, ne vien gamtinių išteklių teikiamų paslau- 
gų kainos; į jas taip pat įeina - įvairiais deriniais - darbo 
(kurio kaina vis auga) ir kapitalo produktyviosios paslaugos. 

Dauguma gamtinių išteklių prekių laikui bėgant lieka pa- 
kankamai pastovios savo fizinėmis, cheminėmis ar biologi- 
nėmis savybėmis. 1900 m. pagamintas kviečių bušelis labai 
nedaug skyrėsi nuo pagamintojo 1970 m.; tą patį galima pa- 
sakyti apie toną švino, vario ar sieros. Tačiau būna, kad 
kokybė keičiasi, vienas iš pavyzdžių gali būti pieno ar kitų 
gyvulininkystės produktų gamyba. Istoriniai šių prekių kai- 
nų registravimo įrašai yra iš esmės patikimesni nei turimi 
apie tarpinius gaminius. JAV yra puikus Potterio ir Christy 
tyrimas apie prekes, gaminamas gavybos pramonėje“. Pot- 
terio ir Christy duomenis atnaujino Manthy“. 


5 Neal Potter and Francis T. Christy, Jr., Trends in Natural Resource Commo- 
dities (Baltimore: Johns Hopkins Prees for Resources for the Future, 1962). 
!* Mičigano valstybinio universiteto profesorius Robert S. Manthy buvo ypač 
dosnus, pateikdamas man savo gausių lentelių suvestines. Jaučiuosi jam už 
tai skolingas ir dėkingas. 


4. Žmogaus laiko vertės ekonomika 85 


12 lentelė rodo, kad per šį laikotarpį išliko atpigusių na- 
tūralių išteklių teikiamų prekių kainų mažėjimo tendencija, 
palyginti su penkis kartus padidėjusiu užmokesčiu už va- 
landos darbą, parodytą 7 lentelėje“. Žemės ūkyje sumažėju- 
sios grūdų kainos krito maždaug trečdaliu, nepaisant įvairių 
vyriausybės kainų palaikymo priemonių tuo laikotarpiu; gy- 
vulininkystės produkcijos rodiklis vėl pasiekė tą lygį, kuris bu- 
vo iš pradžių. Apskritai gyvulininkystės produktų gamybą 
daugiau paveikė žmogaus laiko kainos padidėjimas nei grū- 
dų gamybos sąnaudos. Sumažėjusios mineralinio kuro kai- 
nos rodo, jog tuomet, kai šio laikotarpio pabaigoje, palyginti 
su 1900 m., kritęs visų rūšių mineralinio kuro kainų rodiklis 
buvo maždaug vienu ketvirtadaliu mažesnis, bituminės ang- 
lies kaina pakilo, o naftos — nukrito. Neabejotinai teisinga 
tai, kad anglies kainų padidėjimas labiausiai paaiškintinas 
realiu darbo užmokesčio padidėjimu““. 


Paaiškinimas 


Be tinkamos teorijos neįmanoma patenkinamai nagrinėti, 
kodėl keičiasi minėtos santykinės kainos. Šie sąlygojantys veiks- 
niai, matyt, yra istorinio proceso, kurį nagrinėjome ankstesnia- 
me skyriuje, sudėtinė dalis. Kadangi „augimas“ apima poky- 
čius per laiką, reikiama teorija galėtų būti ekonominio augimo 


Be abejonių, skaitytojas, būdamas tvirtai įsitikinęs, kad 1973-1975 m. kai- 
nų pakilimas už paslaugas daugiausia priklausė nuo gamtinių išteklių ir 
ženklino naujosios eros pradžią, stengsis Žiūrėti į šioje lentelėje pateiktus 
kainų rodiklius kaip į atgyvenas, kurios jau prarado savo prasmę. Argu- 
mentas prieš šį požiūrį būtų toks, kad visi įvykiai, tiek natūralūs, tiek žmo- 
nių sąlygoti, kuriais paaiškinamas dabartinis kainų šuolis, dažniausiai yra 
praeinantys. 

16 Išsamesnė prekių kainų analizė ir gamtinių išteklių renta pateikiama ma- 
no darbe šiuo klausimu Lecturės in Agricultural Economics, šimtmečio paskai- 
tos, remiamos USDA Economic Research Service (Washington, D. C.: USDA, 
June 1977); žr. taip pat John V. Krutilla and Anthony C. Fisher, The Econo- 
mics of Hie Natural Environments (Baltimore: Johns Hopkins University Press 
for Resources for the Future, 1975); ir Peter H. Lindert, „Land Scarcity and 
American Growth,“ Journal of Economic History 34 (1974): 851-84. 

teorija. Tačiau teisinga būtų pasakyti, kad dar nėra tokios au- 
gimo teorijos, kuri leistų gana pagrįstai apibūdinti veiksnius 
ir įvykius, lemiančius santykinių kainų bei išteklių sankaupų 
pokyčius, atsirandančius kaip ekonominės veiklos padarinys 
ir atitinkančius tą veiklą. Ankstyvoje klasikinėje ekonomiko- 
je daug dėmesio buvo skiriama kainoms, bet ne rentos ir 
gamybos veiksnių teikiamų paslaugų kainų pokyčiams tose 
šalyse, kurias čia nagrinėjame. Tuo tarpu moderni makroaugi- 
mo teorija daugiau nagrinėjo išteklių kiekio pokyčius. 
Nedaug mūsų analizei nagrinėjamu kainų klausimu nau- 
dingos įvairios klasikinės polemikos. Gamtinių išteklių rentos 
įtakos kainai istorija, remiantis Ricardo rentos dėsniu, nepaaiš- 
kina nei augimo, nei pajamų sudedamųjų dalių. Faktiškai ren- 
tos dalis, ekonominė žemvaldžių svarba ir jos sąlygota žem- 
valdžių socialinė bei politinė svarba, laikui bėgant, dideles pa- 
jamas turinčiose šalyse gerokai sumažėjo. Paklauskime dar 
sykį, kodėl Ricardo renta prarado savo ekonominį aktualu- 
mą šiose šalyse? Ginčai dėl Malthuso teorijoje apibrėžtos ten- 
dencijos judėti link vien egzistavimą garantuojančių atlygi- 
nimų nepateikia priemonių paaiškinti tiems veiksniams ir pro- 
cesams, kurie sąlygoja nagrinėjamų šalių dirbančių žmonių da- 
bartinį aukštą gyvenimo lygį. Vietoj to naudojama gyventojų 
skaičiaus pusiausvyros teorija, kuri grindžiama aukšta žmogaus 
laiko verte"'. Nė diskusija apie darbo jėgos išnaudojimą, sieja- 
ma su Marxo teiginiu, kad darbo užmokestis turi tendenciją 
būti artimas tokiam lygiui, kuris būtinas vien egzistavimui 
garantuoti, nes yra rezervinė bedarbių armija, nepaaiškina tų 
priežasčių, kurios turi būti atskleistos, norint suprasti milžiniš- 
ką realaus darbo užmokesčio padidėjimą. Nors didingoje kla- 
sikinėje dinamikos teorijoje daug dėmesio skiriama kainoms ir 
darbo užmokesčiui, ji netinkama mūsų problemai spręsti. 


V Žr. Theodore W. Schultz, „Fertility and Economic Values, II. The High 
Value of Human Time: Population Eguilibrium,“ pp. 14-22, and Marc Ner- 
love, „Toward a New Theory of Population and Economic Growth,“ pp. 
527—45, in Economics of the Eainily: Marriage, Children, and Human Capital, ed. 
Theodore W. Schltz (Chicago: University of Chicago Press, 1974). 

Ją suprasti mums padeda paprasta pasiūlos-paklausos teori- 
ja. Būtent sąveika, ryšys tarp Žmogaus laiko pasiūlos ir jo pa- 
klausos leidžia paaiškinti kainą, apie kurią kalbame. Per ilgą 
laikotarpį užfiksuotas tos kainos padidėjimas atsiranda kaip 
tik dėl pokyčių pasiūlos ir paklausos procesuose. Tos kainos 
formavimosi problemos esmė slypi tuose veiksniuose, nuo ku- 
rių priklauso pasikeitimai. Mes nemažai Žinome apie veiks- 
nius, padidinančius pasiūlą, tiek vertinant darbo jėgos apimtį, 
tiek ir darbininkų kokybės požymius. Bet daugių daugiausia 
tai tėra dalinis vykstančių kainų pokyčių vaizdas. Neišspręs- 
tos problemos esmė ta, kad mes labai mažai žinome apie 
veiksnius, kurie laikui bėgant taip ryškiai didina paklausą. 

Norint sukurti teoriją, leidžiančią rasti veiksnius, kurie pa- 
aiškintų pakitimus tuose dviejuose procesuose, būtina visa api- 
manti kapitalo formavimo samprata. Remiantis šia samprata, es- 
minis dalykas yra įžvelgti įvairių senų ir naujų kapitalo for- 
mų heterogeniškumą ir apibūdinti jas gana detaliai, kad būtų 
nustatyti ne vien pakaitalai, bet ir šių kapitalo formų tarpusa- 
vio papildymas. Tiek, kiek kapitalui formuoti reikalingos inves- 
ticijos, svarbu neslėpti paskatų pokyčių laikui bėgant, t. y. ne- 
slėpti grąžos normos, laukiamos iš alternatyvios investicijos. 

Investavimo galimybių, įvykių, žmonių elgesio pokyčiai 
keičia vertybių skalę ir akcinio kapitalo sandarą. Pakitimai, 
išplečiantys pasirinkimų skalę, yra palankūs vystymuisi. Įvai- 
rios kapitalo formos labai skiriasi savais požymiais. Gamti- 
niai ištekliai neatsigamina, tačiau struktūras, įrangą, prekių 
ir žaliavų atsargas galima atnaujinti. Žmonės yra gamybos 
veikėjai, turintys žmogiškojo kapitalo požymių, ir taip pat 
jie yra veikėjai, siekiantys geriausio. Iš esmės nuo jų pasirin- 
kimo priklauso įvairių kapitalo formų naudojimas. Svarbu 
pažymėti, jog dideles pajamas turinčių šalių žmogiškojo ka- 
pitalo augimo greitis yra daug didesnis nei kitokio kapitalo. 

Apibūdinant kapitalo heterogeniškumą, nepakanka su- 
klasifikuoti jo formų į gamtinių išteklių, atsinaujinančių me- 
džiagų bei žmogiškojo kapitalo formas dėl tos svarbios prie- 
žasties, kad naujos kapitalo formos kiekvienoje iš šių rūšių 

keičia santykines kainas (grąžą) ir pasiūlos bei paklausos 
kreives. Visa apimanti kapitalo samprata, visiškai paaiškinanti 
jo heterogeniškumą, yra būtina analitinio modelio šerdis'ė. 
Į šią teoriją reikėtų įtraukti santykinių kainų didėjimą ir 
pasikeitimus turint omeny šiuos tris pasiūlymus: 

1) Ricardo principą, teigiantį, kad vis didesnė nacionali- 
nių pajamų dalis tenka žemės rentai (gamtiniams ištekliams), 
reikia pakeisti teiginiu, jog ši dalis mažėja Žmogui sukūrus 
žemės pakaitalus. Ryškus pavyzdys yra hibridinių grūdų su- 
kūrimas, kurį galima vertinti kaip pakaitalą arba kaip naują 
indėlį auginant derlių iš žemės. Plastmasė ir aliuminis tampa 
įvairių metalų ir medžio pakaitalais, o atominė energija — iš- 
kasamo kuro pakaitalu. Šių pakaitalų gamybos ekonomika 
(tyrimai ir vystymas) tebėra kūdikystės amžiaus, o laukiami 
šio sektoriaus rezultatai yra tokie pat neaiškūs, kaip ir kitų 
naudingų Žinių poslinkiai. 

2) Kai kurios naujos kapitalo formos papildo kitas kapi- 
talo gamyboje formas. Tokio papildymo padarinys yra tas, 
kad tam tikros naujos materialaus kapitalo formos padidina 
tam tikrų Žmogaus sugebėjimų (žmogiškojo kapitalo sude- 
damosios dalies) poreikį. Vienas iš šiuolaikinių pavyzdžių 
būtų kompiuteris. Savo ruožtu naujos žmogiškojo kapitalo 
formos padidina tam tikro materialaus kapitalo rūšių pa- 
klausą. Norint sukurti sudėtingą bakteriologinį metodą, tai- 
komą orinio grybelio kontrolei sūrių ir kitų pieno produktų 
gamyboje ir padedantį išauginti reikiamo skonio bei aromato 
bakteriją, reikėjo bakteriologijos mokslų daktaro kvalifikacijos. 
Taip padidėjo daktaro disertacijų poreikis, kad būtų galima 
kvalifikuotai naudoti šį metodą ir tenkinti naujo tipo įrengimų 
pieno perdirbimo pramonėje poreikį. Šias papildomas kapita- 
lo formas būtina nustatyti ir įtraukti į analitinį modelį. 

3) Norint ekonominiame augimo modelyje numatyti vietą 
santykinių kainų pokyčiams, atsirandantiems laikui bėgant, rei- 


Žr Harry G. Johnson, „Toward a Generalized Capital Accumulation Ap- 
proach to Economic Development,“ in The Residual Factor and Economic Growth 
(Paris: OECD, 1964), pp. 219-27. 

kia grįžti prie ankstyvosios klasikinės ekonomikos. Kadangi pa- 
gal šiuolaikinius makroaugimo modelius kainas linkstama pri- 
imti tokias, kokios jos yra (dažniausiai fiksuotos), santykinių kai- 
nų irjų funkcijos įtraukimas į augimo modelį yra radikalus ana- 
litinis pasiūlymas. Kad ir kaip ten būtų, santykinės kainos, ku- 
rios apima alternatyviąsias investavimo grąžos normas, yra eko- 
nominės sistemos varomoji jėga. Jeigu ši varomoji jėga neegzis- 
tuotų, mes turėtume išrasti ją, apeliuodami į šešėlines kainas. 

Paklausos darbo gamybinėms paslaugoms didėjimas, są- 
lygojantis Žmogaus laiko kainos didėjimą, daugiausia yra 
atsiradusio tradicinio kapitalo papildymo būdo, kurį įvardijau 
antrajame pasiūlyme, padarinys. Tačiau ekonomikos pasie- 
kimai mums dar neleidžia identifikuoti ir apibrėžti šio pa- 
pildymo poveikio darbo paklausai. 

Kainų ir pajamų padariniai, atsirandantys padidėjus žmo- 
gaus laiko vertei, apima institucinės darbininkų teisių apsau- 
gos didinimą, didesnio palankumo teikimą žmogiškajam ka- 
pitalui negu nuosavybės teisei; ženklesnį vertės didėjimą iš 
darbo negu iš gamybos medžiagų; darbo valandų skaičiaus 
mažėjimą; padidėjusią nacionalinių pajamų dalį iš darbo; vai- 
singumo sumžėjimą, sparčius žmogiškojo kapitalo augimo 
tempus. Veikiantis žmogus tampa dar didesnis kapitalistas, 
turėdamas asmeninio žmogiškojo kapitalo, ir jis ieško poli- 
tinės paramos šio kapitalo vertei apsaugoti. Žmogaus laiko 
vertės kilimas pateikia naujų reikalavimų institucijoms. Kai 
kurios politinės ir teisinės institucijos yra ypač paveikios 
šiems reikalavimams. Mes matome, kad šios institucijos re- 
aguoja įvairiai. Darbo teisės yra įstatymiškai didinamos, o kai 
kurios nuosavybės teisės yra lygiagrečiai sumažinamos. Taip 
pat įstatymiškai padidinamos ir nuomininkų teisės. Darbe vis 
didesnė apsauga teikiama saugumui ir stažui". Nacionalinių 


S Žr. mano „Institutions and the Rising Economic Value of Man,“ American 
Journal of Agricultural Economics 50 (December 1968), pp. 1113-22. Taip pat 
žr. naudingą straipsnį Vernon W. Ruttan, Integrated Rural Development Pro- 
grams: A Skeptical Perspective (Agricultural Development Council, New York, 
1975), perspausdintas International Development Review 17, no. 4 (1975). 

pajamų tipų istorija aiškiai parodo, kad dideli pokyčiai įvy- 
ko tuo laikotarpiu, kuris pagal laiką yra lygiagretus ir susi- 
jęs su darbininkų realaus uždarbio kilimu. Tarpusavio sąvei- 
kos tarp veiklios darbo jėgos ir valandinio uždarbio bei ne- 
žmogiškojo kapitalo kiekio ir to kapitalo paslaugų kainos yra 
ypač sudėtingos. Kuznetsas nagrinėja šias tarpusavio sąvei- 
kas, atsižvelgdamas į „žemės“ atstovaujamo turto augimą; į 
reprodukuojamo gamybinio kapitalo dydį ir tų kapitalo rū- 
šių paslaugų kainų pokyčius, taip pat įvertindamas bendrą 
vidutinį darbo valandų didėjimą bei vidutinės darbo valan- 
dos kainos augimą“. Iš jo analizės darytina išvada, kad labai 
padidėja darbu sukurtos pridėtinės vertės dalis. 

Nacionalinių pajamų dalies, kuri gaunama iš darbo, pa- 
didėjimo atvirkštinis padarinys yra nacionalinių pajamų da- 
lies iš turto aktyvų sumažėjimas. Kuznetsas gana plačiai ap- 
žvelgia Vakarų šalių vystymąsi šiuo aspektu ir nustato, jog 
nacionalinių pajamų dalis, priskiriama nuosavybės aktyvams, 
sumažėjo nuo apie 45 iki 25 procentų, tuo tarpu nacionali- 
nių pajamų, gautų iš darbo, dalis padidėjo nuo apie 55 iki 
75 procentų“!. 

Apie 1970 m. apie tris ketvirtadalius oficialių JAV nacio- 
nalinių pajamų jau sudarė apmokėjimai darbuotojams“. Likęs 


20 Žr. Simono Kuznetso, Modern Economic Growth (New Haven: Yale Univer- 
sity Press, 1966), p. 181-183, kur tiesiogiai nagrinėjamas šis analitinis klau- 
simas. Ši analizės dalis apsiriboja Jungtinėmis Amerikos Valstijomis nuo 
1909-1914 m. iki 1955-1957 m. 

21 Simono Kuznetso ekonominio augimo ir pajamų paskirstymo moksliniai 
tyrimai yra puikus indėlis į šios temos nagrinėjimą. Papildomai žr. Modern 
Economic Growth, „Economic Growth and Income Ineguality,“ American Eco- 
nomic Review 45 (March 1955): 1-28; „Ouantitative Aspects of the Economic 
Development and Nations: VIII. Distribution of Income by Size,“ Economic 
Development and Cultural Change 11, no. 2, pt. 2 (January 1963): 1-80; and Eco- 
nomic Growtli and Nations (Cambridge, Mass.: Harvard University Press, 1971). 
22 Lonę Term Economic Growthi, 1860-1970 (Washington, D. C.: U. S. Bureau 
of Economic Analysis, 1973), p. 22. Apmokėjimas darbuotojams apima pa- 
jamų didėjimą, įskaičiuojant užmokesčius, atlyginimus, arbatpinigius, pre- 
mijas, komispinigius, atostogų pinigus, išmokėjimus natūra. Taip pat įtrau- 
kiami priedai ir papildomos išmokos - tokios kaip darbdavių įnašai į priva- 
čius pensijų, sveikatos ir socialinės paramos fondus. 

ketvirtadalis klasifikuojamas kaip savininkų pajamos, rentos 
pajamos, grynosios palūkanos ir korporacijų pelnas. Šių ke- 
turių „nuosavybės“ pajamų tipų nemažą dalį sudaro uždar- 
biai“, kurie atitenka Žmonėms produktyvųjį laiką skiriant 
savarankiškam darbui ir nuosavo turto valdymui. Atsargus 
bendro dirbančių žmonių įnašo 1970 m. įvertinimas, apskai- 
čiuotas kaip samdomųjų darbuotojų atlyginimas, savaran- 
kiškai dirbančiųjų uždarbis bei turto tvarkymo pajamos rin- 
kos sektoriaus ribose, sudarė net keturias penktąsias visos 
nacionalinėse pajamose apskaičiuotos produkcijos vertės. 

Išmatuotos nacionalinės pajamos, beje, yra gerokai ma- 
žesnės nei visos pajamos, kurias Žmonės įgyja iš nuosavybės 
paslaugų ir savo laiko, nes nacionalinių pajamų samprata 
yra apribota ekonomine veikla vien rinkos sektoriuje. Ji ne- 
apima visos namų ūkio gamybos ekonominės vertės. Papil- 
domos pajamos, gaunamos iš namų ūkio gamybos, daugiau- 
sia yra namų šeimininkių laiko vertės indėliai. Be to, ne- 
įskaičiuojama laiko vertė, kurią suaugę studentai investuoja 
į savo išsilavinimą, bei tik iš dalies atlyginamas laikas, kurį 
jaunesnieji darbo jėgos nešėjai investuoja į mokymąsi darbo 
vietoje. Šios ir kitos pajamas kuriančios veiklos nėra įtrauk- 
tos į nacionalinių pajamų apskaitą. 

Kainų ir pajamų poveikis valandiniam uždarbiui paaiš- 
kina plačią pokyčių įvairovę paskirstant laiką. Kai didėja 
tikimybė ateityje už aukštesnį išsilavinimą uždirbti dau- 
giau, jaunimas į tai reaguoja atidėdamas vėlesniam laikui 
darbą už atlygį tam, kad galėtų paskirti daugiau metų 
mokymuisi. Jaunimas, įgydamas papildomą išsilavinimą, 
turi dvigubą privalumą: darbo užmokestis, kurio jis nega- 
vo, nes mokėsi, būtų buvęs mažesnis nei tas, kurį gaus 
ateityje, be to, priešakyje yra dar daug metų tam laukia- 


?? Uždarbio sampratą mes apribosime pajamomis, kurios atitenka žmonėms 
kaip apmokėjimas už jų produktyvią tarnybą. Turto savininkų gaunamos 
pajamos už jų nuosavybės gamybines paslaugas bus vadinamos turto pa- 
Jamomis. 

mam didesniam uždarbiui, taip pat ir pasitenkinimui gau- 
ti. Kylant darbo užmokesčiui, žmonės, kurie pajamas užsi- 
dirba darbu, gali išeiti į pensiją jaunesnio amžiaus, kadangi 
sugeba sukaupti didesnes pensijas. Tai kompensuojama svei- 
katos pagerėjimu, įgyjamu mokant už jį, ir pratęsiančiu 
darbingą laiką, kurį Žmogus, jei nori, gali paskirti darbui. 
Moterų laiko vertės pakilimas yra paskata įvairias namų 
ūkio gamybos materialaus kapitalo formas pakeisti kito- 
mis ir tiek, kiek vaikų priežiūra reikalauja moterų darbo, 
poreikis vaikams sumažėja, ir vis didesnė moters laiko dalis 
yra skiriama darbo rinkai. 

Uždarbio padidėjimas taip pat paaiškina tai, kad šiame 
šimtmetyje mažėja darbo valandų, arba daugėja laisvalaikio. 
Jungtinių Amerikos Valstijų civiliniame ūkyje 1900-1970 m. 
vidutinis savaitinių darbo valandų skaičius sumažėjo nuo 
maždaug 53 iki 37, o vidutinis vieno darbuotojo metinių 
valandų skaičius sumažėjo nuo 2766 iki 1929. Santykis tarp 
metinių valandų, skirtų darbui, ir uždarbio rodo valandų 
sumažėjimą 7 procentais ir metinio uždarbio padidėjimą 43 
procentais 1900-1920 m.; 1920-1940 m. šie pokyčiai sudarė 
atitinkamai 12 ir 53 procentus; 1940-1970 m. metinės valan- 
dos sumažėjo 13 procentų, tuo tarpu realus metinis uždarbis 
padidėjo 73 procentais“. 

Jungtinėse Amerikos Valstijose samdoma civilinė darbo 
jėga buvo 26,96 milijonų darbuotojų 1900 m. ir 78,63 milijo- 
nų 1970 m., tačiau, įvedus pataisą 30-čia procentų mažes- 
niam metinių darbo valandų kiekiui, duomenų apie samdos 
darbo valandas apimtys padidėjo tik dvigubai, palyginti su 
1900 m. Nepaisant metinių valandų sumažėjimo, bendras 
uždarbis, matuojamas 1967 m. kainomis, 1970 m. buvo šiek 
tiek daugiau nei vienuolika kartų didesnis už 1900 m. už- 
darbį. JAV nacionalinių pajamų paskirstymas pagal tipą su- 
daro šiek tiek didesnę bendro uždarbio sumą 1970 m., beje, 


“ Žr. Priedą: C lentelę, joje pateikiami skaičiai, kuriais paremta ši pastraipa. 

įtikinamai aiškinamą tuo, kad nurodant gamybos darbinin- 
kų uždarbį yra sumažintas vidutinis metinis samdomos dar- 
bo jėgos metinis uždarbis, kaip derėtų tikėtis Žinant apie 
santykiškai didelį geriau išsilavinusių ir apmokamų darbi- 
ninkų skaičiaus padidėjimą. 

Kitas požiūris būtų išanalizuoti įvairių tipų nacionalinių 
pajamų funkcinių dalių pokyčius. 1900-1909 m. pagal oficia- 
lią nacionalinių pajamų koncepciją apmokėjimas darbuoto- 
jams sudarė apie 55 procentus, palyginti su 75 procentais 
1970 m.*. 1909-1970 m. pajamų dalių pokyčiai, išskyrus ap- 
mokėjimą darbuotojams, buvo tokie: savininkų pajamos su- 
mažėjo nuo apie 24 iki 8 procentų, rentos pajamos —- nuo 9 iki 
3 procentų ir grynosios palūkanos - nuo 5,5 iki 4,1 procento, 
tuo tarpu bendrovių pelnas pakilo nuo 7 iki 9 procentų. Du 
pastarieji pajamų komponentai šiuo laikotarpiu plačiai svyra- 
vo, kaip ir galima tikėtis iš netolygiai veikiančio ūkio. 

Galiausiai panagrinėkime investavimą į žmogiškąjį kapi- 
talą““. Ekonominė teorija pastaraisiais metais buvo praplėsta 
paaiškinti žmogiškojo kapitalo kaupimui bei šios kapitalo 
formos kainų ir pajamų poveikiui. Ši teorija paskatino atsi- 
radimą svarbių naujų pažiūrų, privertusių ekonomikoje at- 
sižvelgti į Žmogaus elgesį". 


> Nacionalinių pajamų procentais pasiskirstymas pagal tipą pateikiamas 
Long Term Economic Growth, 1860-1970, p. 22. 

?6 Labiau apibendrintas požiūris į šio tipo investavimą pateiktas mano dar- 
be „Investment in Human Capital,“ American Economic Review 51 (March 
1961), pp. 1 - 17; žr. taip pat, Human Resources, NBER Fiftieth Anniversary 
Colloguium VI (New York: National Bureau of Economic Research, 1972); 
The Economic Value of Education (New York: Columbia University Press, 
1963); and Investment in Human Capital: The Role of Education and Research 
(New York: Free Press, 1971). 

* Žr. turiningus Gary S. Beckerio darbus, tarp kurių Human Capital: A Theo- 
retical and Empirical Analysis with Special Reference to Education (New York: 
National Bureau of Economic Research, 1964); „A Theory of the Allocation of 
Time,“ Economic Journal 75 (September 1963): 493 - 517; „A Theory of Marria- 
ge,“ in the Economics of He Family, ed. Schultz, pp. 299 - 344; and The Economic 
Approach to Human Bchavior, Schooling, Experience and Earnings (New York: 
National Bureau of Economic Research and Columbia University Press, 1974). 

Kaip jau pažymėjome anksčiau, nors darbo jėga JAV 1900- 
1970 m. faktiškai patrigubėjo, bendrų valandų, skirtų rinkos 
darbui, skaičius padidėjo daug mažiau, mažėjant metiniam 
darbo valandų skaičiui. Per tą patį laikotarpį, beje, bendras 
švietimo fondas, įkūnytas JAV darbo jėgoje, matuojant 1956- 
ųjų kainų lygiu, padidėjo nuo 63 milijardų iki 815 milijardų 
dolerių, tai yra trylika kartų. Švietimo sąnaudų įvertinimai 
1900-1957 m. buvo paskelbti 1961 m.2ė. 

Tuose švietimo sąnaudų įvertinimuose pirmas svarbus 
apskaičiavimas buvo koregavimas atsižvelgiant į kainų lygį. 
Taikant 1956 metų bazines kainas, pradinis mokymas vienam 
asmeniui per metus siekė 280 dolerių, vidurinis mokymas - 
1420 dolerių per metus ir 3300 dolerių per metus - aukštes- 
nysis ir universitetinis išsilavinimas. Antrasis apskaičiavimas 
yra pradinio mokymo duomenų koregavimas pagal 152 die- 
nų mokyklos lankymo mokslo metų ekvivalentą —- žinant, kad 
nuo 1900 m. mokiniai nuo penkių iki penkiolikos metų viduti- 
niškai mokykloje praleido tik 99 dienas. 13 lentelėje parodyti 
mokykliniai metai ir mokymosi sąnaudos, tenkančios kiekvie- 
nam darbo jėgos nariui 1900 m., 1940 m., 1957 m. ir 1970 m. 

Nors žmogiškojo kapitalo apskaita apima investavimą į 
mokymą, neatsitraukiant nuo gamybos, kuris yra didelis, 
kaip parodė Minceris, taip pat migracijos sąnaudas ir grąžą 
bei investavimus į sveikatos gerinimą, tačiau švietimas šia- 
me kontekste tikriausiai yra pats svarbiausias veiksnys? JAV 
darbo jėgos švietimo vertės padidėjimas, pagrįstas išsilavini- 
mo įgijimo sąnaudom, papildo žmogiškojo kapitalo fondus, 
palyginti su atsinaujinančiu ne žmogiškuoju kapitalu, kuris 
parodytas 1900-1970 m. laikotarpiu 14 lentelėje. 


2 Žr. mano „Education and Economic Growth,“ in Social Forces Influencing 
American Education, ed. Nelson B. Henry (Chicago: University of Chicago 
Press, 1961), pp. 46 - 86. 

> Žr. Jacob Mincer, „On - the - Job Training: Costs, Returns, and Some 
Implications, „pp. 50 - 79, and Larry A. Sjaastad, „The Costs and Returns of 
Human Migration,“ pp. 80 - 93, in Investment in Human Beings, ed. Theodore 
W. Schultz, priedas Journal of Political Economy 70, pt. 2 (October 1962). 

Beveik visame pasaulyje už darbą mokama vis dar labai 
nedaug. Šalys, kuriose uždarbis mažas, užima didžiąją viso 
pasaulio žemėlapio dalį. Tačiau yra keletas šalių, kur darbo 
žmonių laiko vertė ypač aukšta. Ekonomikos istorijos požiū- 
riu ši aukšta Žmogaus laiko kaina, būdinga toms išskirti- 
nėms šalims, yra šiuolaikinio vystymosi padarinys. Tose ša- 
lyse realus algų ir darbo užmokesčio didėjimas atspindi eko- 
nominės gerovės pasiekimus, kurie yra pats svarbiausias tų 
šalių ekonominio vystymosi laimėjimas. Daug mažiau laiko 
skiriama samdomam darbui už atlyginimą. Daugumai dar- 
bų jau nereikalinga didelė fizinė jėga. Labiau nei bet kada 
būtini sugebėjimai ir sugebėjimų pasiūla yra tvirta ir aiški. 
Tačiau paklausos didėjimas vis dar yra užslėptas įvairiose nau- 
jose viena kitą papildančiose kapitalo formose. Žmogiškojo 
kapitalo formavimo klausimu reikšmingos Kuznetso mintys. 

[Kai kurie] komponentai, dabar įtraukiami į vartojimą, ga- 
lėtų būti nagrinėjami kaip kapitalo investicija ne dėl to, kad 
išleidžiami ilgai vartojamoms priemonėms įsigyti... bet dėl to, 
kad tų priemonių panaudojimas tiesiogiai siejasi su vartotojo, 
kaip gamintojo, efektyvumu. Pagrindinis svarstomas klausimas 
yra švietimo išlaidos (formalaus ir mokymo darbo vietoje) bei 
kai kurios išlaidos sveikatos apsaugai ir rekreacijai... Šie kom- 
ponentai toli gražu nėra bereikšmiai... Jeigu vien tik formalaus 
švietimo tiesioginės sąnaudos viršija 20 procentų bendrojo ka- 
pitalo kaupimo, tada išlaidos švietimui, sveikatai ir rekreacijai 
nagrinėtinos kaip investicijos į žmogų, kurios gali siekti net 
keturis dešimtadalius kapitalo kaupimo dydžio“. 

Istorinis faktas yra tai, kad, nepaisant milžiniško kapi- 
talo sukaupimo, reali grąžos investuotojui norma laikui 
bėgant nesumažėjo. Beveik prieš keturiasdešimt metų vie- 
name iš savo klasikinių kūrinių Knightas jau suprato dar- 
bo jėgos kokybės tobulinimo vaidmenį ir kaip mokslo pa- 
žanga veikia grąžos investuotojui normą"!. Jeigu būtų atsi- 


J Modern Economic Growth, p. 228. 


3! Frank Knight, „Diminishing Returns from Investment,“ Journal of Political 
Economy 52 (March 1944): 26—47. 

žvelgta į Marshallo supratimą, tai būtų išvengta daugelio 
betikslių paieškų. 

Didelė sudedamoji kapitalo dalis yra Žinios ir organizavimas: 
žinios yra galingiausias gamybos variklis... Asmeninės ir vals- 
tybinės Žinių bei organizavimo nuosavybės atskyrimo svarba 
yra didelė ir auganti: kai kuriais atvejais daug reikšmingesnė 
už materialiąją asmeninę ir valstybinę nuosavybę“?. 
Valstybinės ir asmeninės investicijos į Žmogiškąjį kapita- 

lą ir į naudingas žinias daug paaiškina, dėl ko padidėjo žmo- 
gaus laiko vertė. 


“ Principles of Economics, bk. 4, pp. 138 - 39. 

5. BENDROJO LAVINIMO IŠKRAIPYMAI 
DIDELIUOSE MIESTUOSE 


Dauguma didelių mokyklų sistemų mūsų pagrindiniuose 
miestuose veikia blogai. Mokytojų paskatos yra iškreiptos. 
Vaikų mokymas netinkamas, ne toks, koks turėtų būti. Švie- 
timo reformos tapo kasdienybe. Daugelis tėvų žino, kad iš- 
silavinimo, kurį įgyja jų vaikai, kokybė nepakankama, bet 
jie nedaug ką gali padaryti, nebent keisti gyvenamąją vietą 
arba pasirinkti privačias mokyklas ir mokėti dvigubai - pri- 
valomus mokyklos mokesčius (mokamus valstybei) bei pini- 
gus už mokymą privačioje mokykloje (mokamus tai priva- 
čiai mokyklai). Akivaizdu, jog daug Amerikos vaikų neįgyja 
pakankamo išsilavinimo. Didelių miestų mokyklose tikslo 
suteikti visiems lygias galimybes nepasiekta, o mokymo ko- 
kybė vis smunka. Kas gi šiose valstybinėse mokyklose daro- 
ma ne taip? 

Neabejojama mokyklinio lavinimo verte. Tačiau kai da- 
bartinės aštrios mokyklinio lavinimo problemos sprendžia- 
mos bandant panaudoti tai, ką mes Žinome apie išsilavinimo 
vertę, kyla daug sumaišties. Kol tiksliai ir aiškiai nenustaty- 
sime problemų, galimybės spręsti jas bus menkos. Ir nors 


Rašydamas šį skyrių aš rėmiausi savo straipsniu, parengtu specialiai knygai 
apie švietimo finansavimą, kurią redagavo Walteris W. McMahonas ir Terry 
G. Geske (Ilinojaus universiteto leidykla: bus išleista), kurioje svarbūs žŽmo- 
giškojo kapitalo aspektai ir švietimo finansavimas nagrinėjami daug plačiau 
negu šiame darbe. Esu dėkingas McMahonui ir Geske už jų naudingus 
pasiūlymus. 

lygių galimybių bei efektyvumo sąvokos šiam tikslui yra 
svarbios, jos nėra pakankamos. 

Mūsų mokyklinis lavinimas visiškai priklausomas nuo 
valstybės lėšų. Valstybės lėšos nėra už dyka; jos nėra neįpa- 
reigojančios; jos nėra vienareikšmė palaima. Akivaizdu, kad 
viena iš pagrindinių problemų visuomeninė šių lėšų panau- 
dojimo kontrolė. Valstybinis finansavimas vis dar nestabi- 
lus. Kai jis staiga padidėja, švietimo bumas pasibaigia iškrai- 
pymais. Kai lėšų sumažinama, švietimui sunku. Taip pat 
nėra tikrumo, jog finansavimo padidinimas išgydys nuo va- 
dinamosios „didelių mokyklų“ ligos. Didesnės lėšos ne- 
padidins per mažo mokytojų noro tobulinti savo darbą. Di- 
desnės lėšos pačios savaime nesumažins naštos, užkrautos 
vaikams mokykloje, jei švietimą stengiamasi panaudoti kaip 
priemonę socialinėms reformoms įgyvendinti; tikėtina, kad 
tai ir toliau menkins tėvų sprendimų mokykliniais klausi- 
mais įtaką. 

Siekiant lygių galimybių visiems, nebuvo atsižvelgta į tai, kad 
efektyvumas ir lygių galimybių visiems mokykloje suteikimas turi 
papildyti vienas kitą. Optimalaus efektyvumo pasiekimas mūsų 
didelių mokyklų sistemose, matyt, labiau nei visos kitos dabar įgy- 
vendinamos reformos padėtų visiems suteikti lygias galimybes. 

Švietimas, įskaitant universitetinius tyrimus, labai prisi- 
dėjo prie ūkio produktyvumo ir gerovės didėjimo. Kaip 
parodyta 4 skyriuje, 1900-1975 m. pramonėje darbininkų 
(o šie sudaro didžiausią darbo jėgos dalį) valandos darbo 
apmokėjimas padidėjo daugiau nei penkis kartus. Produk- 
tyvumo dinamika buvo tokia, jog švietimo grąžos norma 
laikui bėgant ėmė lenkti materialiojo kapitalo grąžos nor- 
mą. Reaguojant į šiuos grąžos skirtumus, didėjimas Žžmo- 
giškojo kapitalo fondų, kuriuos daugiausia sudaro išsilavi- 
nimas, buvo šiek tiek greitesnis už materialiojo kapitalo 
fondų augimą. Pajamų, gaunamų iš nuosavybės, dalis su- 
mažėjo nuo maždaug 45 iki 20 procentų, o pajamų dalis 
iš darbo, plačiausiu atžvilgiu apimančio visas žmogaus pa- 

slaugas rinkos srityje, padidėjo nuo maždaug 55 iki 80 
procentų. Į visus šiuos pasiekimus, beje, neįtraukiama ne 
rinkos srities švietimo sąlygoti indėliai į namų ūkio gamy- 
bą, vaikų auginimą bei į sveikatos atkūrimą ir palaikymą, 
į didėjančią galimybę vartotojams pirkti prekes ir paslau- 
gas, į galimybės vertinti savo vaikų įgyjamo išsilavinimo 
kokybę suteikimą ir, o tai svarbiausia, į socialinės kompe- 
tencijos bei gyvensenos kokybės nustatymą. Šios ne rinkos 
vertybės neįtraukiamos į grąžos iš švietimo normą, apskai- 
čiuojamą iš rinkos sektoriaus veiklų. 

Gerai prisimindami šiuos istorinius pasiekimus, kaip mes 
galime paaiškinti dabartines mūsų nesėkmes daugelyje švie- 
timo sistemos sričių? Pažymiai baigiamosiose vidurinės mo- 
kyklos klasėse tampa vis labiau nepatikimi!. Stojančiųjų į 
aukštesniąsias mokyklas pažymiai, gauti mokykloje, geresni 
nei bet kada, o testų rezultatai aukštesniosiose mokyklose 
vis smunka*?. Mokymo aukštesniosiose mokyklose kokybė 
krinta, jose gauti pažymiai išpūsti. „Science“ vedamajame 
klausiama: „Ar galima išsaugoti meritokratiją universitetuo- 
se?“?. Vis didėjantis vyriausybės kišimasis ir sankcijos smar- 
kiai trukdo universitetams. Šiaip ar taip, universitetai neiš- 
saugo savo tikrosios paskirties, Edwardo Shilso žodžiais, jie 
per daug pamėgo Cezarį (Caesar)“. 

Deficitinio švietimo finansavimo patogumas jau nebega- 
rantuojamas. Mokyklų finansams ženklus žingsnis atgal yra 
tai, kad buvo labai sumažinti ar įšaldyti nuosavybės mokes- 
čiai, kaip tai įvyko Kalifornijoje. Tokiu mastu, kiek vietinės 


"John Walsh, „Does High School Grade Inflation Mask a More Alarming 
Trend?“ Science, March 9, 1979, p. 982. 

* Alexander W. Actin, Margo R. King, and Gerald T. Richardson, The Ame- 
rican Freslunan: Norms for Fall, 1978 (Los Angeles: University of California 
Graduate School of Education, 1979). 

* Vedamasis parašytas Johno D. Palmerio, Zoologijos katedros vedėjo, Ma- 
sačiūsetso universitetas. 

*Edward Shils, „Dievo ir Cezario konfliktas,“ antroji iš trijų 1979 Jeffersono 
paskaitų, skaitytų Čikagos universitete 1979 m. balandžio 10 d. 

mokyklos dar šiek tiek turi politinės autonomijos, didelę fi- 
nansavimo dalį sudaro bendrosios pajamos iš vietinių gy- 
ventojų turto mokesčių. Kada kapitalizuojant Žemės vertę 
atsižvelgiama į nekilnojamojo turto mokesčius, renta, moka- 
ma už žemės paslaugas, apskritai keičiasi labai nedaug. Ta- 
čiau viešai mes linkę remti mokesčių už nekilnojamąjį turtą, 
žemę prie namų ir žemę apskritai mažinimą, nors Žemės 
kainos pakilo daug labiau nei infliacijos lygis. 

Nė vienas individas negali parduoti savo išsilavinimo ka- 
pitalo, lygiai kaip negali savo sukaupto išsilavinimo pado- 
vanoti kuriam nors kitam asmeniui. Tai jo paties žmogiškojo 
kapitalo sankaupa, skirta asmeniniam naudojimui ir turėji- 
mui tol, kol jis gyvena. Materialusis kapitalas, vis dar už- 
imantis mūsų mąstyme svarbiausią vietą, yra kitoks. Priva- 
čią materialiojo kapitalo nuosavybę saugo teisė į turtą. Tokią 
nuosavybę galima parduoti; ją galima padovanoti kitiems. 
Gamyklos, įranga, namai ir inventorius gali būti sunaikin- 
tas. Privati nuosavybė apmokestinama metiniais ir pavel- 
dėjimo mokesčiais, ji gali būti vyriausybių konfiskuota. Ant- 
rojo pasaulinio karo metais Vokietijos ir Japonijos Žmogiš- 
kasis kapitalas, atmetus atsitiktinumus, daug mažiau nuken- 
tėjo už materialiojo kapitalo fondus. Pabėgėliai bėgdami pa- 
siima savo Žmogiškąjį kapitalą. Kad Žmonės negalėtų pa- 
bėgti, statomos sienos; gali būti uždrausta emigracija. Netgi 
tada — blogiausiu atveju - vyriausybės negali konfiskuoti 
žmogiškojo kapitalo, nors gali sunaikinti jo vertę. 

Žmogiškojo ir materialiojo kapitalo teikiamos gamybinės 
ir vartojimo paslaugos turi daug bendrų ekonominių požy- 
mių. Vykstant ekonominei veiklai, daugeliu atvejų jie papil- 
do vienas kitą, jie taip pat pakeičia vienas kitą. Aukštos kva- 
lifikacijos darbas yra esminis daugelio šiuolaikinės ekono- 
minės veiklos rūšių bruožas. Materialusis kapitalas dažnai 
pakeičia gyvąjį darbą, pvz., traktoriai ūkyje sumažina rei- 
kiamo darbo kiekį. Moderniems, dideliems traktoriams, be- 
je, reikalingi kvalifikuoti specialistai. 

Ekonomistai, besidominantys Žmogiškuoju kapitalu, yra 
per daug tylūs politiniu atžvilgiu. Amerikiečiai skelbia libe- 
raliąsias vertybes bei demokratiškas institucijas, ir žŽmo- 
giškosios vertybės visada bus laikomos esminėmis. Orien- 
tuodamasi į šias vertybes, mūsų vyriausybė nestato sienų, 
kad sulaikytų išsilavinusių Žmonių išvykimą iš Jungtinių 
Amerikos Valstijų; tačiau, ignoruodami šias vertybes, mes 
statome užtvaras, neįsileisdami žmonių, pasitelkiame atran- 
kines imigracijos kvotas, nors imigrantus retsykiais priima- 
me, ypač pabėgėlius. 

Valstybinė politika, labai mažinanti tėvų įgaliojimus nu- 
statant savo vaikų vidurinio išsilavinimo kokybę, taip pat 
neatitinka liberaliųjų vertybių. Privačios rinkos sektoriuje, 
kuris vis dar sudaro didžiąją materialiojo kapitalo dalį, ver- 
slininkai nustato būsimų investicijų ypatumus ir kiekius. Tuo 
tarpu tėvai, kurių vaikai mokosi didelių miestų mokyklose, 
turi labai nedaug įtakos savo vaikų įgyjamo išsilavinimo ypa- 
tumams. Tai labai nesuderinama su įspūdingu pačių tėvų 
išsilavinimo didėjimu. Tėvai gali pasirinkti, ar persikelti gy- 
venti į priemiesčius — dauguma jų taip ir padaro - bet pa- 
bandykite įsivaizduoti, kaip milijonai Niujorko miesto šeimų, 
turinčių pradinės ir vidurinės mokyklos amžiaus mokinių, per- 
sikelia į priemiesčius — tai būtų tolygu įsivaizduoti košmarą. 

Ši nepatenkinama būklė daugiausia susidariusi dėl dabar 
esančio ypač didelio atotrūkio tarp pagrindinio išsilavinimo 
ir aukštojo mokslo organizavimo pobūdžio bei tėvų ir studi- 
juojančiųjų asmeninių interesų. Šis atotrūkis itin didelis pra- 
dinėje ir vidurinėje mokykloje, ypač mūsų anksčiau minėto- 
se didelėse mokyklų sistemose. Įgyjami sugebėjimai - reikš- 
minga investicija. Ir nors tėvų bei jų vaikų asmeninis intere- 
sas yra svarbiausias, kad organizuotas lavinimas būtų sėk- 
mingas, į šį interesą - labiau nei bet kada - neatsižvelgiama, 
o tai sąlygoja švietimo finansavimo, organizavimo ir admi- 
nistravimo būdas. Mes suformulavome keturias priežastis, 
paaiškinančias, kodėl sumažėjo tėvų autoritetas: 

1) Mokykloje metodus ir mokomuosius dalykus dabar 
nustato edukologai profesionalai ir administratoriai. Klasėje 
dirbantis mokytojas pasmerktas šiuo atžvilgiu būti laikomas 
nekvalifikuotu, taip pat kaip ir tėvai, nesvarbu, koks jų išsi- 
lavinimo lygis. Jiems nurodinėjama, ir net tai yra valstybės 
reikalas. 

2) Kai kurie profesionalūs edukologai laikosi tos politi- 
nės nuomonės, kad didelių mokyklų sistemos geriau per- 
teikia pagrindinius kokybiško mokymo komponentus. 

3) Dauguma švietimo finansų ekspertų jau seniai susirū- 
pinę, kokiais būdais sulyginti lėšas, tenkančias vienam mo- 
kiniui. Procesas, kuriuo siekta šio tikslo, labai padėjo spręs- 
ti švietimo centralizavimo problemą. Švietimo finansavimas 
buvo dar didesniu mastu perkeltas iš vietinių šaltinių į vals- 
tijų ir federalinius šaltinius. 1929-1930 m. apie 83 procentai 
JAV valstybinių pradinių ir vidurinių mokyklų įplaukų bu- 
vo iš vietinių šaltinių, o iš federalinės vyriausybės negauta 
beveik nieko. Jau 1977-1978 m. vietiniai įplaukų šaltiniai 
sumažėjo beveik iki 48 procentų, federaliniai fondai sudarė 
8 procentus, o valstijų - 44 procentus. Atitinkamai pasikeitė 
švietimo kontrolė, o to ir reikėjo tikėtis, nes, kaip Žinome, 
kas moka, tas ir muziką užsako. Tai pavojinga klaida - neat- 
sižvelgti į kontrolės centralizavimą, nors hipotetiškai yra 
būdų paklusnumui palaikyti (pavyzdžiui, bendros paskir- 
ties finansinė parama, išvengiant centrinės kontrolės). To, 
aišku, nebuvo padaryta ir tai akivaizdu iš stipraus federa- 
linės ir valstijų vyriausybių polinkio nurodinėti, kaip mo- 
kyklos turi būti administruojamos. Laikui bėgant, mokyklų 
vadyba pasikeitė mokyklų kuratorių ir mokyklų tarybų, o 
vėliau miesto lygio administratorių naudai. Jie savo ruožtu 
tapo dėkingi valstybės švietimo kuratoriams, ir dabar jie 
visi yra federalinės vyriausybės nutarimų ir atskaitomybės 
erdvėje. 

4) Švietimui skirta būti vienu iš pagrindinių socialinių 
reformų įgyvendinimo įrankių. Atskaitomybės atžvilgiu iš 

visų mūsų švietimo sudedamųjų dalių, ne viėn tik pradinių 
ir vidurinių mokyklų, bet ir aukštesniųjų mokyklų, taip pat 
universitetų, įstatymiškai reikalaujama būti aktyviais refor- 
mos vykdytojais. Socialiniai tikslai atitinka plačiai priimti- 
nas vertybes, o pasiekti kai kuriuos iš minėtų tikslų jau ge- 
rokai pavėluota. Nenustatyti klausimai yra šie: Ar iš tiesų 
švietimas yra veiksmingas įrankis šioms reformoms įgyven- 
dinti? Ar tiems numatytiems švietimo pokyčiams įvykdyti 
yra tinkamų priemonių, skirtų šiems socialiniams tikslams 
siekti? Kokiu mastu šios priemonės keičia švietimo kokybę? 

Ką tėvai ir mokytojai, suvaržyti esamos mokyklos orga- 
nizacijos, finansavimo bei kontrolės būdų, gali padaryti sa- 
vo vaikų žmogiškojo kapitalo įgijimui gerinti, kol šie mokosi 
mokykloje? Panagrinėkime gigantišką mokyklos sistemą Niu- 
jorko mieste. Ką gali tėvai to vieno milijono vaikų, lankančių 
pradines ir vidurines mokyklas, ar bet kuris iš daugiau nei 
penkiasdešimties tūkstančių Niujorko miesto mokyklų siste- 
mos mokytojų invidualiai padaryti tai sistemai pagerinti. 
Frankas J. Macchiarola, kuris neseniai paskirtas administ- 
ruoti Niujorko miesto mokyklas, yra visais atžvilgiais kom- 
petentingas valstybinis administratorius. Bet ką iš tiesų jis 
gali padaryti, kad sistema veiktų efektyviai?? Atsakymas 
yra akivaizdus, bent man taip atrodo: tai paprasčiausiai ne 
vieno kurio nors individo galioje, kai yra tokia finansinė 
struktūra, visuomeninės kontrolės ištakos bei neeilinis sis- 
temos dydis. 

Mokytojai smarkiai plūstami. Sakoma, kad jiems nerūpi 
jų mokinių pažanga. Didelėse mokyklų sistemose jie susi- 


? Žr. Macchiarola „Mid-Year Report of the Chancellor of the Schools for 
New York City Board of Education“ (January 1979) 24 puslapį. Pirmuose 
septyniuose puslapiuose “atsiskaitomybė pabrėžiama keturiolika kartų, taip 
pat pateikiami tokie apibūdinimai, kaip „nepaprasta ir toli siekianti biuro- 
kratija“, „apgavikiškų mokymo kursų plitimas“, „švaistymo situacija“ ir au- 
tobusų rangovų „plėšikavimas“. „Visuomenė nusigręžė nuo vaikų“, tvirtina 
Macchiarola. „Mes smarkiai klystame, manydami, jog finansavimo padidi- 
nimas išspręstų atsidavimo trūkumo problemą“. Jis priduria: „vadybinė už- 
duotis yra milžiniška“ [aš pasakyčiau nereali]. 

vienija ir įsteigia stiprias mokytojų profesines sąjungas. Per 
jas jie išsidera „mažesnį mokymo laiką, mažiau popamoki- 
nio darbo, didesnę profesinių sąjungų sutarčių įtaką, kaip, 
pavyzdžiui, nustatant profesinės atsakomybės ribas““, pato- 
gesnes darbo sąlygas, daugiau papildomų piniginių išmokų, 
kėlimo į aukštesnes pareigas, geresnių užduočių mokyklai, 
atitinkančių jų asmeninius interesus. Sakoma, kad mokytojai 
nedaug ar net visai nesidomi, kaip pagerinti mokymo koky- 
bę. Aš teigčiau, kad nieko kito negalima tikėtis esant tokiam 
mokyklų organizavimui ir administravimui. Nei mokymo 
programos, nei kilimas karjeros laiptais, nei besimokančiųjų 
disciplinuotumas ar mokomųjų dalykų tikslai nepriklauso 
nuo mokytojo apsisprendimo. Už šiuos sprendimus atsakin- 
gi profesionalai edukologai. Įvertinant veiklą, ekonominis 
būtinumas verčia paisyti paskatinimų, tačiau skatinimai tap- 
ti puikiu mokytoju tapo silpni ir nevienareikšmiai; negana 
to, jie yra smarkiai iškraipyti. Mokyklų mokytojai atsiliepia 
į smarkiai apribotas galimybes, yra jų veikiami, kaip to ir 
galima tikėtis. Jie — ne robotai, jie yra veikiantys Žmonės, 
kurie suvokia, aiškinasi ir veikia pagal esamas ir priimtinas 
jiems pasirinkimo galimybes. 

Aš neatleidžiu daugelio didelių mokyklų sistemų moky- 
tojams už taip paplitusį netikusį darbą. Taip pat, kaip su- 
siorganizavę darbininkai statybose, taip ir susiorganizavę mo- 
kytojai išsireikalauja didelių teisių. Aš teigčiau, jog šie mo- 
kytojai elgiasi taip, kaip sąlygoja pernelyg didelių sistemų 
organizacija ir administravimas. Beje, tiesa ir tai, kad ne mo- 
kytojai tas sistemas sukūrė. Šių ypač neefektyvių mokyklų 
sistemų architektai yra profesionalai edukologai, valstybi- 
niai finansų ekspertai ir švietimo politikai. 

Vieno mokytojo mokyklos tapo retenybe, nors mano jau- 
nystės metais jų buvo daugiau nei kitokių rūšių valstybinių 
mokyklų. Profesionalai edukologai skatino konsolidavimąsi 


6 Ten pat, p. 11. 

ir, vertinant politiniu atžvilgiu, jie savo pasiekė. Negana to — 
konsolidavimasis tapo privalomu siekiu. 1931-1932 m. mo- 
kyklų rajonų skaičius sumažėjo nuo 127000 iki 16000, o vals- 
tybinių pradinių mokyklų skaičius sumažėjo nuo 233000 iki 
63000, tuo tarpu nevalstybinių pradinių mokyklų skaičius 
išaugo nuo 9000 iki 14000. O 1976 m. duomenimis, buvo 
188 valstybinės mokyklų sistemos, kiekvienoje jų mokėsi 
25000 ar daugiau vaikų. Tai sudarė 28 procentus visų vaikų, 
besimokančių valstybinėse mokyklose, ir vidutiniškai kiek- 
vienai sistemai teko daugiau kaip 66000 besimokančiųjų. 
Liūdniausia šio pasakojimo dalis yra mokyklos sistemų dy- 
dis dvidešimtyje JAV didelių miestų, apie kuriuos duome- 
nys jau yra prieinami“. Aukštesniosios mokyklos ir univer- 
sitetai taip pat nebuvo atsparūs. 1976 m. duomenimis, buvo 
ne mažiau nei 40 aukštesniųjų mokyklų ir universitetų mies- 
telių su daugiau kaip 25000 studentų". 

Retorikos apie švietimo efektyvumą gausu. O kompeten- 
tingų mokslinių tyrimų apie tai maža. Kad nustatytume ku- 
rios nors mokyklos sistemos efektyvumą teikiant švietimo pa- 
slaugas, privalome nustatyti tos sistemos ekonominį matą. Ana- 
litinė užduotis yra nei paprasta, nei lengva, tačiau paslaugų, 
tampančių sudedamąja švietimo dalimi, kaštai ir tų paslaugų 
sukuriama vertė priklauso nuo švietimo įstaigų dydžio. 

Esamas dydis vargu ar yra optimalus. Nors aš netikiu, 
kad tai, kas maža, visada puiku, be to, tai gali būti brangu, 
tačiau tikėjimui, kad tai, kas didesnis yra geresnis, būtina mes- 
ti iššūkį. Negausios literatūros apžvalga bei Shero ir Tomp- 
kinso išvados, teigiančios, jog prielaida, paremianti plačiai 
paplitusį požiūrį „tai, kas didesnis yra geresnis“, nepagrįsta, 
vertintinos kaip naudingas indėlis“. 


" Žr. Digest of Education Statistics 1977-78 (Washington, D.C.: National Cen- 
ter for Education Statistics, 1978), 36 lentelė. 

Š Ten pat, 78 lentelė. 

“Jonathan P. Sher and Rachel B. Tompkins, „Economy, Efficiency and Egual- 
ity“ (Washington, D.C.: National Institute of Education, July 1976). 

Mes išvystėme tokią valstybinę mokyklų sistemą, kuri įgijo 
ekonominių monopolijos (įmonei priklausančios parduotu- 
vės) požymių. Dauguma tėvų savo gyvenamosios vietos yra 
pririšti prie mokyklos rajono. Kaip seniau Rusijoje baudžiau- 
ninkai, jie gali išsipirkti laisvę, bet kaina labai aukšta. Leisti 
vaiką mokytis privačioje mokykloje reiškia mokėti mokesčius, 
remiančius valstybines mokyklas, ir dar papildomą didelį mo- 
kestį už mokymą. Ne visos privačios mokyklos yra religiniu 
ar rasių atžvilgiu „be atspalvio“ ir lengvai prieinamos. Kadangi 
valstybinės mokyklos įvairiose vietose kokybiškai skiriasi, kai 
kurie tėvai mokės perkėlimo į kitą mokyklą kainą. Akivaiz- 
dus to įrodymas yra kėlimasis iš didelių mokyklos sistemų 
mieste į mokyklas, esančias kaimyniniuose priemiesčiuose. Beje, 
apsigyvenimas priemiestyje negarantuoja, kad kieno nors vai- 
kai nevažinės autobusais į miesto mokyklas. 

Dažnai švietimo literatūroje randame nurodymų apie tė- 
vų ir besimokančiųjų įtraukimą ir dalyvavimą sprendžiant 
mokyklos reikalus. Pasirodo, jog šios idėjos neturi tikslių api- 
būdinimų, kuriais galima būtų remtis, bet, nepaisant jų ne- 
apibrėžtumo ir daugiaprasmiškumo, man pavyko rasti kele- 
tą raginimų deleguoti tėvams šiek tiek įtakos, sprendžiant 
įvairius mokyklos reikalų aspektus. Toks galios delegavimas 
faktiškai galėtų kenkti teisėtai valdžiai, kurios įtakoje veikia 
ir yra administruojamos dauguma didelių miesto mokyklų". 
Būtent šiuo svarbiu aspektu valstybinės mokyklų sistemos tu- 
ri ekonominių monopolijos požymių. Lankyti mokyklą yra 
privaloma, ir vaikai, ir tėvai kaip individai turi priimti esa- 
mą mokymą mokykloje, nors ir koks jis būtų, nebent jie pa- 
kankamai turtingi, kad galėtų pakeisti gyvenamąją vietą ar 
mokėti dvigubus mokesčius pasirinkdami privačią mokyklą. 

Aprašius valstybinį švietimą taip, kaip čia padariau, pirš- 
te peršasi du klausimai. Ar tėvai kompetentingi nustatyti 
lavinimo kokybę mokykloje? Ar jie patys linkę remti refor- 


"V Naudinga panagrinėti Dale Mann, The Politics of Administrative Represen- 
tation (Lexington, Mass.: Lexington Books, 1976). 

mas, kurias numato švietimo politikai? Ar verta gailėtis, kad 
senasis ginčas apie tėvų kompetenciją švietimo klausimais 
jau nebevyksta. Profesionalai švietimiečiai su valstybinio fi- 
nansavimo ekspertų ir vyriausybės pagalba laimėjo nuosp- 
rendį, kad tėvai yra nepakankamai kompetentingi spręsti 
apie mokymosi sąlygų specialius reikalavimus, veiklos kla- 
sėje ir mokykloje efektyvumą ir apie jų vaikų įgyjamo išsi- 
lavinimo kokybę. Jūsų neturėtų stebinti, jog sunkiai įveikia- 
mi specialiųjų interesų atstovai tiek šių mokyklų sistemų 
viduje, tiek ir išorėje tapo suinteresuoti išlaikyti esamą vals- 
tybinių pradinių ir vidurinių mokyklų monopoliją. 

Privalu suabejoti pražūtinga nuomone, kad tėvai, kaip 
klasė, yra nei kvalifikuoti, nei atsakingi veikiantys asmenys, 
kai svarstome jų vaikų lavinimo problemas. Tai nesiderina 
su tėvų ekonominiu elgesiu nagrinėjant juos kaip grupę, taip 
pat ir kaip individus, veikiančius daugelyje kitų sričių. Žmo- 
giškojo kapitalo teorijos prielaidos ir rėmimasis duomenims, 
pagal kuriuos nustatomas šių prielaidų pagrįstumas, paro- 
dė, kad tėvai yra kompetentingi, apskaičiuojantys, veikian- 
tys asmenys. Tatai akivaizdu namų ūkio gamyboje, santuo- 
kos rinkoje, moterų elgesyje, pasirenkant arba darbą namų 
ūkyje, arba tą, kurį gauna darbo rinkoje, vaikų atžvilgiu — 
keičiant kiekį į kokybę, investuojant į vaikų sveikatą ir išsi- 
lavinimą, taip pat ir kituose kontekstuose. Prieš pusantro 
dešimtmečio aš suabejojau tuomet plačiai įsišaknijusiu po- 
žiūriu, kad žemdirbiai mažas pajamas turinčiose šalyse yra 
įpročių vergai, abejingi bet kokioms naujoms techninėms ir 
ekonominėms galimybėms, leidžiančioms pagerinti savo da- 
lią"'. Kaip įrodinėju 2 skyriuje, tėvai mažas pajamas turinčio- 
se šalyse nėra abejingi galimybėms pagerinti savo vaikų svei- 
katą, suteikti jiems daugiau išsilavinimo. Duomenys aiškiai 
parodo, kad nebuvo atsižvelgta į didelę tėvų privačią paklau- 


" Žr. mano Transforming Traditional Agriculture (New Haven, Conn.: Yale 
University Press, 1964; repr. New York: Arno Press, 1976). 

są savo vaikų lavinimui ir geresnėms sveikatos paslaugoms. 
Mano galva, neteisinga nuomonė, kad šios šalies tėvai, kurie 
apskritai yra geriau išsilavinę nei bet kuri ankstesnė tėvų kar- 
ta, yra nekompetentingi savo vaikų išsilavinimo atžvilgiu. 

Socialinių reformų klausimas sukelia sunkumų. Valstybi- 
nės politikos elementai, kurie padėtų sumažinti asmeninių pa- 
jamų paskirstymo nelygybę, buvo patvirtinti jau 1913 m. kons- 
titucijos pataisoje, įteisinusioje progresyvinį pajamų apmokes- 
tinimą, o valstybinių pajamų pervedimų neturtingiesiems dy- 
dis labai išaugo. Valstybinis interesas ginti piliečių teises ir 
naikinti įvairias diskriminacijos formas tam, kad būtų suteik- 
tos galimybės jų stokojančioms rasinėms, etninėms grupėms 
ir moterims, akivaizdus. Kai kurios valstybinės programos, 
skirtos įgyvendinti socialines reformas, pasiteisino ir buvo 
veiksmingos (pavyzdžiui, juodaodžių Pietuose pilietinių tei- 
sių gynimo programa, siekianti suteikti jiems teisę dalyvauti 
rinkimuose), o kitos programos pasirodė netinkamos socia- 
liniams tikslams siekti. Kai kurios programos gali būti nepro- 
duktyvios, tarp jų ir primestosios bendrojo lavinimo sistemai 
bei aukštojo mokslo institucijoms - su jų pagalba nepavyks- 
ta pasiekti tikslo, nes daugelis tėvų“ suvokia, kad šios progra- 
mos iš tiesų sumažina jų vaikų gaunamo išsilavinimo kokybę. 
Kadangi dauguma tėvų labai vertina išsilavinimo kokybę, jie 
smarkiai priešinasi tokioms primestoms programoms. 

Beje, galėtume daryti išvadą, kad šie tėvai priešinasi tiems 
socialiniams tikslams, kuriems įgyvendinti atsirado minėtos 
programos. Sunku spręsti, kiek tai pagrįsta. Alternatyvi iš- 
vada yra ta, jog daugelis tėvų įsitikinę, kad šios programos 
yra neproduktyvios, ir neketina aukoti savo vaikų išsilavini- 
mo joms įgyvendinti. Yra, beje, ir dar rimtesnis klausimas, 


"" Būtų per daug patogu tikėti, jog šiame kontekste vien tik dideles pajamas 
turinčių šalių šeimoms rūpi kokybė. Ir nors prieštara tęsiasi, vis daugėja 
įrodymų, į kuriuos valstybinės įstaigos linkusios neatsižvelgti, teigiančių, 
kad naudojimosi mokykliniais autobusais sąlygos nesudaro lygių galimybių 
juodaodžių lavinimuisi. Negana to, vis daugėja juodaodžių šeimų, manan- 
čių, jog priežastis yra būtent ši. 

kurį trumpai galima suformuluoti taip: ar ilgai kentės visuo- 
menė tai, kad vaikai paverčiami įkaitais, siekiant visuome- 
nės paklusnumo? Bendrojo lavinimo sistemos inspektorių 
trukdymai, sulaikant valstijų ir valstybinių lėšų skyrimą ir 
patraukiant juos į teismą, yra toleruotini. Taip pat ir tai, kad 
įgaliotiniai skiria mokytojus. Tačiau mėginimas paversti vai- 
kus priemone pasiekti tikslams, nors ir kokie jie būtų, civi- 
lizuotoje visuomenėje neturėtų būti toleruojamas. 

Prastas bendrasis lavinimas, kurį gauna daugelis vaikų 
mūsų didžiuosiuose miestuose, neatitinka „superišsilavinu- 
sios Amerikos“ įvaizdžio. Nors ir yra naudinga ištirti įvai- 
rius efektyvumo ir lygių galimybių tarpusavio priklausomy- 
bės aspektus, tačiau daug svarbiau nepamiršti atsižvelgti į jų 
tarpusavio sąveiką pradiniame ir viduriniame lavinime. Efek- 
tyviose mokyklose gerokai sumažėtų dabar vyraujanti nely- 
gybė, kadangi apskritai nepalankias sąlygas turinčių šeimų 
vaikai labiausiai nukenčia nuo egzistuojančio mūsų mokyk- 
lų sistemų neefektyvumo. Mokyklos reformos, kurios įgy- 
vendins bent jau apytikrį optimalų mokyklų efektyvumo ly- 
gi, veikiausiai daugiau padės sudaryti lygias galimybes nei 
bet kokie įvairių pakeitimų planai. 

Neefektyvumo, ties kuriuo aš sutelkiau dėmesį, pagrin- 
dinė priežastis yra monopoliškumas, įsišaknijęs valstybinėse 
mokyklose, kuris atsirado dėl veiksmingos užuovėjos nuo 
konkurencijos. Kyla klausimas, ar konkurencija pakenktų pa- 
grindiniams valstybės interesams švietimo srityje. Aukštojo 
mokslo patirtis į šį klausimą atsako neigiamai. Abejoju, ar 
kas nors ginčytųsi, jog 65 privatūs universitetai ir kitos 1266 
ketverių metų mokymosi trukmės privačios aukštojo mokslo 
institucijos netarnauja valstybės interesams."? Švietimo poli- 
tikai, beje, didelę įtaką darė organizuotos grupės, turinčios 
savų interesų apsaugoti mokyklą nuo konkurencijos. 


5 Žr. Digest of Education Statistics 1977-78, 108 lentelė; statistika yra 1976— 
1977 metų. Taip pat žr. A Classification of Institutions of Higher Education (Ber- 
keley, Calif.: Camegie Commission on Higher Education, 1973), 1 lentelė. 

Būtina nauja architektų karta, kuri sukurtų švietimo po- 
litiką, sudarančią tėvams ir vaikams galimybes rinktis, kaip 
įgyti geresnį išsilavinimą. Ekonominiai reikalavimai iš es- 
mės yra paprasti: konkurencija pakeltų efektyvumą; tėvai ir 
jaunimas reikalautų geresnio išsilavinimo. Jiems galėtų būti 
skiriamos valstybės lėšos, suteikiančios laisvę pasirinkti mo- 
kyklą be jokių kitų įsipareigojimų, išskyrus būtinumą pa- 
naudoti tas lėšas tik švietimo tikslams." Švietimo subsidijos 
pagal JAV Žmogaus teisių aktą įrodė, kad šis principas taip 
pat taikytinas ir aukštajam mokslui. 

Kokios gi yra perspektyvos? Švietimo politika Vašingto- 
ne, valstijose ir vietovių sąlygotose mokyklų sistemose ne- 
apsaugota nuo pokyčių. Mūsų politinės institucijos yra lin- 
kusios atsiliepti, nors ir delsdamos, į besikeičiančius visuo- 
menės poreikius švietimo kiekybės ir kokybės atžvilgiu. Šia 
linkme perspektyvos yra optimistiškos. Tačiau mūsų - eko- 
nomistų ar švietimo darbuotojų - nesugebėjimas suvokti rim- 
tų apribojimų, kuriuos sąlygoja esantis organizacinis, admi- 
nistracinis bei valstybinis pagrindinio ir aukštojo lavinimo 
finansavimas, leidžia paremti pesimistiškesnį požiūrį. 

Aš atmetu teiginius, kad visus vaikus būtina ginti nuo 
tėvų nekompetentingumo ir blogos valios, kad mokytojai 
kalti dėl visų lavinimo blogybių, kad išeitis - tai aukštą kom- 
petenciją turintys mokyklos vadovai, kad mokykla privalo 
būti socialinių reformų vykdytoja, nors tos reformos ir daro 
nepageidaujamą poveikį švietimui, ir kad konkurencija švie- 
time yra fundamentalus blogis. 


"Šiuo pasakymu aš neidealizuoju siūlymo dalyti čekius (vaučerius) švieti- 
mo paslaugoms įsigyti, nepaisydamas daugelio tokio sprendimo privalumų. 
Yra ir daugiau alternatyvių požiūrių, tačiau prieš rimtai svarstant bet kurį 
naują požiūrį švietimo politikoje, būtina gerai suvokti lavinimo neefektyvu- 
mo ir nelygių galimybių pagrindą. 


6. IŠKRAIPYMAI MOKSLO TYRIMŲ SRITYJE 


Alfredo Marshallo minties, kad „Žinios — tai galingiausias 
gamybos variklis“, pagrįstumas nekelia abejonių. Žinojimo 
pažanga padidina tiek materialiojo, tiek ir žmogiškojo kapi- 
talo kokybę. Organizuoti tyrimai pasidarė svarbiausias Ži- 
nių visumos papildymo šaltinis. Fundamentalieji tyrimai dau- 
giausia atliekami universitetuose; šių tyrimų rezultatai yra 
valstybės turtas, patenkantis į visuomenės sferą. Universite- 
tiniai tyrimai nesukuria pelno. Jei norima, jog tokie tyrimai 
būtų atliekami, juos privalu remti iš valstybės fondų ir pri- 
vačiomis dovanomis. Jungtinėse Amerikos Valstijose apie 
70“o visų fundamentaliųjų tyrimų finansuoja federalinė vy- 
riausybė ir apie 60/0 šių tyrimų atlieka universitetai ir jų 
padaliniai. Vis dėlto per pastarąjį dešimtmetį federalinės val- 
džios ir universitetų tarpusavio santykiai gerokai pablogėjo. 
Vyriausybiniai dokumentai vis labiau varžo mokslininkus, 
kurie atlieka akademinius tyrimus, jau nekalbant apie vy- 
riausybės reguliavimo įtaką ypač jai neatspariems tyrinėji- 
mams ekonomikos srityje. 

Po Antrojo pasaulinio karo fundamentaliųjų mokslų ty- 
rimai ilgą laiką klestėjo. Geras matas šiam klestėjimui bei 


Mano pirmosios pastangos nagrinėti šį klausimą buvo kreipimasis į Mokslo 
ir pramonės muziejų Čikagoje (Museum of Science and Industry) 1980 metų 
balandžio 23 dieną. Labai vertingi man buvo Williamo Kruskalo ir Roberto 
S.Mullikino komentarai, o skola, kurią už pagalbą tebejaučiu Johnui T.Wil- 
sonui, yra milžiniška. 

JAV mokslinių tyrimų pasiekimams įvertinti yra Ameri- 
kos mokslininkų, apdovanotų Nobelio premijomis nuo 
1944 m., skaičius. Prieš Antrąjį pasaulinį karą tarp Nobe- 
lio premijos laureatų fizikų, chemikų ir fiziologų/medikų 
tik trys iš penkiasdešimt vieno buvo iš šios šalies. Nuo 
1944 m. per du dešimtmečius pusė Nobelio premijų šiose 
srityse atiteko JAV mokslininkams, o dabartiniais laikais 
(1975-1979 m.) faktiškai du trečdaliai paskirta amerikie- 
čiams. Dabar sakoma, jog ateityje vis mažiau JAV moks- 
lininkų laimės Nobelio premijas, kadangi Vakarų Europos 
ir Japonijos mokslininkai dirba greičiau už Jungtinių Vals- 
tijų ir dėl to, kad akademinius tyrimus atliekančių JAV 
mokslininkų kūrybiškumas sumažėjęs dėl per didelio nu- 
rodinėjimo. 

Mažėjanti didžiojo mokslo grąža verčia manyti, jog cik- 
las bus ilgas. Tokių ciklų ir mažėjančios grąžos ekonomi- 
nė prasmė panaši. Tačiau mokslas ir ekonomika neturi 
būti painiojami, nes ekonomika yra per daug veikiama 
žmogiškųjų silpnybių. Aš suvokiu visą riziką, kylančią dis- 
kutuojant šia tema. Daug tiesos glūdi žymiajame Franko 
Knighto „šnekėjimo dėsnyje“: „Kuo labiau išprusę yra 
žmonės, tuo didesnė tikimybė, kad jie nesutars esminiais 
socialinių principų ir politikos klausimais, ir tuo aštriau 
tas nesutarimas reikšis“. Aš taip pat Žinau, kad ekono- 
mistai nesielgia taip, kaip elgiamasi norint įsigyti draugų. 
Mokslininkams nelabai yra priimtinos sąnaudų ir naudos 
idėjos. Vyriausybė atsargi akademinius tyrimus atliekan- 
čių ekonomistų atžvilgiu. Vieninteliai tikri ekonomistų 
draugai yra beasmeniai negatyvūs įvykiai: infliacija, ne- 
darbas ir sunkūs laikai. 

Nesvarbu, ar mokslo pažanga vyksta savo pačios labui, 
ar tam, kad būtų pritaikyta praktikoje, šie du aspektai yra 
vienas su kitu susiję. Auginant avis visada gaunama tiek 
vilna, tiek aviena. Mano požiūris; tai, kaip vertintini mokslo 
tyrimai, grindžiamas dviem prielaidom: 

1. Mokslo pažanga skatina ekonominio gamybos pajėgu- 
mo augimą ir žmonių gerovės kilimą.! 

2. Mokslo indėlis turi visuomeninės gėrybės požymių, o tai 
reiškia jog verslo įmonės neturi pakankamai paskatų inves- 
tuoti į tą mokslo sritį, kuri sukuria visuomenines gėrybes. 

Remdamiesi šiomis prielaidomis, susiduriame su dviem 
skirtingais klausimais: problema, kaip nustatyti mokslo pa- 
žangos sąlygotų visuomeninių gėrybių ekonominę vertę, ir 
organizacine problema valstybiniame sektoriuje, teikiančia- 
me didžiausias lėšas moksliniams tyrimams. Tikriausiai yra 
tiesa tai, kad apskritai mokslo investicijų grąža viršija įpras- 
tą investicijų atsipirkimo normą ir kad mokslininkai, atlie- 
kantys akademinius tyrimus, gauna iš savo darbo didesnį 
asmeninį pasitenkinimą nei mokslininkai, dirbantys vyriau- 
sybėje bei verslo tyrimo įstaigose ir dėl tos priežasties tenki- 
nasi kiek mažesniu atlyginimu. Pagrindinis neišspręstas klau- 
simas susijęs su iškraipymais, kilusiais dėl mokslinių tyrimų 
reguliavimo ir jų finansavimo pobūdžio. 

Šalia minėtų dviejų prielaidų ir su jomis susijusių proble- 
mų verta svarstyti dar keletą šalutinių aspektų. Mūsų milži- 
niškos nacionalinės tyrimų laboratorijos, greitintuvai, teles- 
kopai, vandenyno stebėjimo laivai ir kontrolės priemonės, 
tikslumas bei skaičiavimai neįmanomi be didelių investicijų 
gamykloms ir įrangai. Ką turime mes - dideles, gremėzdiš- 
kas investicijas, kurios, kaip išaiškėjo, yra neskaidomos. Ar 
mažos šalys turi galimybių atlikti šiuolaikinius mokslinius 
tyrimus? Palyginti su bet kuria iš nekomunistinių šalių, moks- 
linių tyrimų mastas Jungtinėse Valstijose atitinka savo dy- 
džiu „General Motors“ tyrimų savoje srityje apimtį. (Pagal 
išlaidas ir mokslininkų skaičių Sovietų Sąjunga ir Jungtinės 
Valstijos abi yra labai didelės. Tačiau esama vieno skirtumo: 
Sovietų Sąjungos mokslo potencialas mažiau efektyvus nei 
mūsų!) Tik nedaugelis mažas pajamas gaunančių šalių yra 


! Žr. šiuo klausimu —- Edward Shils, „Faith, Utility, and the Legitimacy of 
Science,“ Dacdalus 103 (Summer 1974): 1-15. 

gyvybingos moksle ir turi pakankamai gabių mokslininkų ir 
lėšų moksliniams tyrimams pradėti ir tęsti. 

1972 m. 129-iose mažas pajamas turinčiose šalyse gyven- 
tojų skaičius kiekvienoje neviršijo 50 milijonų; iš jų 49-iose 
gyventojų skaičius nesiekė vieno milijono žmonių. Jos buvo 
ir neturtingos, ir mažos. Taip pat labai abejotina ir galimybė, 
kad dauguma naftą eksportuojančių šalių, būdamos tokios 
turtingos, kokios yra dabartiniu metu, jau greitai įstengs su- 
kurti bazę ilgalaikiams, vaisingiems moksliniams tyrimams. 
Tarp didelių mažas pajamas turinčių šalių, kuriose moksli- 
niai tyrimai patikimi, yra Brazilija, Indija ir Meksika, tačiau, 
atmetus žemės ūkio tyrimus, mažiausiai keturi penktadaliai 
šalių pasaulyje nepajėgios atlikti reikšmingo kiekio funda- 
mentaliųjų mokslinių tyrimų. Tai joms paprasčiausiai per 
brangu. „General Motors“ būtų pabaisa Šri Lankoje ar Tan- 
zanijoje ar Gvatemaloje. Kiek skaidytini šiuolaikiniai moks- 
liniai tyrimai? 

Mes pamėgome milžiniškus mokslinių tyrimų institutus 
ir didžiules programas, kurias sunku administruoti ir kurios 
patiria tai, kas ekonomikoje vadinama rezultatyvumo mažė- 
jimu dėl masto didėjimo. Kai kurie iš tų institutų yra moks- 
liniams tyrimams skirtų lėšų didmenininkai ir veikia pagal 
buhalterinius nuostatus, sudarančius sunkumų mažoms ty- 
rimų įstaigoms. Beje, kūrybiškumas moksliniuose tyrimuose 
dažniausiai yra individualių mokslininkų iš nedidelių moks- 
linio tyrimo įstaigų skiriamasis bruožas. Aš tvirtinu, jog dau- 
gelis mokslinio tyrimo įstaigų tapo per didelės; jos santykinai 
neefektyvios, palyginti su mažomis įstaigomis, kurios priimti- 
niausios atskiriems mokslininkams. Nacionaliniai sveikatos 
institutai yra ypač dideli. Pagal 1979 m. federalinio biudžeto 
įsipareigojimus jie gavo vieną trečdalį visų tiems metams skir- 
tų federalinių fundamentaliųjų tyrimų fondų. Kitose srityse 


? Pagal: World Bank Atlas: Population, Per Capita Product and Growth Rates 
(Washington, D.C.: World Bank, 1974). 

taip pat sukurtos didelės mokslinių tyrimų programos, ku- 
rias daugiausia remia Nacionalinis mokslo fondas.? 

Taip per daug reglamentuojant mokslinius tyrinėjimus 
neatsižvelgiama į tai, kad nedidelių fundamentaliųjų tyrimų 
įstaigos daugiausia yra universitetuose. (Aš puikiai prisime- 
nu, kad visi 1979 m. JAV mokslo laureatai yra universitetų 
mokslininkai.) Didelėms mokslo tyrimo įstaigoms skiriamos 
lėšos vyriausybės sprendimu buvo sukoncentruotos federa- 
liniame fonde ir šiuo atžvilgiu buvo mokslo tyrimų politikos 
rezultatas. 

Iš 1981 m. biudžeto projekto išaiškėjo, kad sparčiausiai 
augančiu fundamentaliųjų tyrimų pirkėju tampa Gynybos de- 
partamentas, realia apimtimi padidinęs užsakymus dvylika 
procentų.* Tačiau priklausomybės nuo gynybos fondų didi- 
nimas nesuderinamas su akademinių mokslininkų tyrinėji- 
mų laisve. Šiuo būdu paskirti federaliniai fondai nesuma- 
žins iškraipymų finansuojant fundamentaliuosius tyrimus. 

Socialinių reformų plėtojimas JAV universitetuose, kai fe- 
deralinė vyriausybė panaudoja mokslinių tyrimų fondus kaip 
įkaitus, kad galėtų šias reformas primesti, yra daugiau nei 
šalutinis klausimas. Pagrindiniai klausimai, paveldėti moks- 
lo tyrimų politikoje, yra nuo ko priklauso, kokius moksli- 
nius tyrimus reikia atlikti ir kas paskirsto mokslo tyrimų 
fondus jiems įgyvendinti. 


Ekonomika ir mokslas 


Fundamentalusis mokslas daro įtaką mūsų kultūrinei ir so- 
cialinei elgsenai. Kai kurie mokslo pasiekimai — paprastai 
smarkiai vėluodami — pakeičia mūsų technologiją. Kaip ir 
žinios, mokslas yra ypatinga kapitalo forma, kurią sukuria 


3 Kai kurių programų reikalavimams įgyvendinti, be abejo, reikalingos di- 
delės mokslinių tyrimų įstaigos, pvz., jos reikalingos tam tikroms astrono- 
mijos, atominės energijos, greitintuvų, vandenyno laivų ir įrangos tyrimų 
programoms realizuoti. 

* Eliot Marshall, „Defense,“ Science, February 8, 1980, pp. 619-20. 

tik Žmogus. Ji įsikūnija mokslinėje literatūroje, pasiekimuo- 
"se, tokiuose kaip kompiuteriai ir grūdų veislės, ir žmonėse 
kaip žŽmogiškajame kapitale. Mokslo prieaugis apima inves- 
ticijas, kada reti ištekliai naudojami tam, kad ateityje būtų 
gautos pajamos ir pasitenkinimas. Tol, kol tai yra investicija, 
nors pasireikšdama kaip specifinė kapitalo forma, ji turi eko- 
nominės veiklos požymių. 

Žinių pažanga yra svarbi puoselėjant mūsų gamybinius 
išteklius ir gerinant gyvenimo lygį. Geras pavyzdys - žemės 
ūkio tyrimai. Ketvirtojo dešimtmečio pradžioje augalų gene- 
tikai po dvidešimt trejus metus trukusių tyrimų sukūrė hib- 
ridinę grūdų veislę? Po to sekė kiti tyrimai, susiję su grūdų 
veislėmis, įtraukus dar papildomų veiksnių. Iki 1979 m. grū- 
dinėms kultūroms buvo skirta 33 milijonais akrų žemės ma- 
žiau nei ketvirtojo dešimtmečio pradžioje, o bendroji gamy- 
ba išaugo tris kartus. Šalia tokio derliaus padidinimo dar 
buvo sukurtas puikus dirvos grūdams pakaitalas. Toks augalų 
genetikų pasiekimas iš tiesų yra „galingas gamybos variklis“. 

Mokslo pažangos ekonomine verte nesirūpinama iš da- 
lies dėl to, jog mokslininkai tiki, kad tokių pasiekimų vertė 
savaime suprantama, nors iš tiesų jie klysta. Kiekvienas, ku- 
ris nėra mokslininkas ir nori nustatyti mokslo vertę, pasmer- 
kiamas kaip įsibrovėlis. Šiuo atžvilgiu mokslininkai savo 
viešpatijoje retai drovisi ir dažnai didžiuojasi savo neprak- 
tiškumu. Jie atsargūs tyrimų ekonomikos srityje atžvilgiu ir 
įsibrovėlių ekonomistų atžvilgiu. 

Žemės ūkio ekonomikos tyrimai ilgą laiką buvo ypač svar- 
būs Čikagos universitete“ Teorijos vystymas ir duomenų 
rinkimas reikalauja didelių pastangų. Pirmieji tyrimai Či- 


* Zvi Griliches, „Research Costs and Social Returns: Hybrid Corn and Re- 
lated Innovations,“ Journal of Political Economy 66 (October 1958): 419-31. 
Profesorius Grilichesas keletą metų paskyrė tyrimams, daugiausia laiko nag- 
rinėdamas JAV mokslinių tyrimų ekonomiką ir vystymą. 

? Theodore W. Schultz, „The Economics of Research and Agricultural Pro- 


ductivity,“ International Agricultural Development Service Occasional Pa- 
per (New York, 1979). 

kagoje buvo sutelkti ties Jungtinių Valstijų žemės ūkio eko- 
nomika, o vėlesni - ties Meksikos. Buvę studentai atliko ty- 
rimus Indijoje ir tyrinėjo tam tikras grūdų rūšis Argentinoje 
ir Brazilijoje. JAV tyrimai buvo pradėti nuo grūdų ir nami- 
nių paukščių, o vėliau išplėsti, kad apimtų visus žemės ūkio 
tyrimus. Rezultatai pagrindiniu ekonomikos klausimu yra 
įtikinami, būtent grąžos norma, atsižvelgiant į visas nesėk- 
mes ir sėkmes, viršijo normalią ekonomikos investicijų grą- 
Žos normą. 

Antimoksliniai judėjimai nesidomi patikimais duomeni- 
mis apie bendrą mokslo ekonominę vertę, bet yra linkę moks- 
lą politizuoti. Remdamasis savo ilgalaikiu darbu žemės ūkio 
ekonominių tyrimų srityje ir šia proga pabrėždamas funda- 
mentaliųjų mokslo tyrimų svarbą, esu linkęs manyti, kad 
ekonominė ir socialinė grąža nuo visų mūsų investicijų moks- 
lo tyrimams galėtų būti santykinai didelė. Tačiau aš rimtai 
abejoju kai kurių mokslo tyrimo sektorių šakų efektyvumu. 
Mes, pavyzdžiui, per daug išleidžiame vėžio tyrimams ir 
nepakankamai kitiems galimiems fundamentaliesiems moks- 
lo tyrimams, kurie to verti. Mažėjanti grąža rodo, kad kai 
kurių sričių tyrimai jau prarado savo aktualumą. 

Nagrinėdamas fundamentaliuosius mokslo tyrimus su vi- 
sais jiems priskiriamais požymiais, jaučiuosi nejaukiai, nes 
JAV mokesčių mokėtojai padengia didžiąją sąskaitos dalį. 
Paskutiniaisiais metais, kurių duomenys jau suskaičiuoti 
(1978 m.)“, šiuos tyrimus apmokėjo: federalinė vyriausybė - 
69,370, pramonė - 14,8“o, universitetai - 9,96 ir įvairios pel- 
no nesiekiančios įstaigos — 670. Kas gi iš tiesų atliko šiuos 
mokslinius tyrimus? Atsakymas būtų toks: 59,170 — univer- 
sitetai ir jų autonomiški padaliniai, 16,1/o - federalinės įstai- 
gos, 16,10 - pramonė, 8,7/0 - pelno nesiekiančios įstaigos, 
kurios nėra universitetai. Federalinės vyriausybės pusėje yra 


? National Patterus of R and D Resources, NSF - 78-313 (Washington, D.C.: 
National Science Foundation, 1978), p. 4. 

pagrindiniai svertai, ir tai nulemia pinigai. Dėl 16 procentų 
tyrimų, kurie atliekami federalinėse įstaigose, paskutinį Žodį 
taria vyriausybė. Fundamentaliesiems tyrimams pramonėje 
prie kiekvieno vyriausybės paskirto dolerio pramonė pride- 
da dar tris. O įvairių pelno nesiekiančių institucijų, kitokių 
negu universitetai, atveju vyriausybės dalį sudaro 60 pro- 
centų. Universitetų, kurie iš tiesų atlieka tris penktadalius 
visų fundamentaliųjų tyrimų, įtaka yra silpniausia. Jų pini- 
giniai svertai sudaro vieną „nuosavą“ dolerį šalia keturių 
dolerių iš federalinių fondų. Šiuo atžvilgiu jie kontroliuoja 
mažąją savų fundamentaliųjų mokslo tiriamųjų darbų dalį. 
Štai kur šuo pakastas. 

Tik nedaugelis pramonininkų, atliekančių tyrinėjimus sa- 
vo sąskaita ir siekiančių iš to pelno, gali lengvai apibūdinti 
mokančiojo už fundamentaliuosius mokslus ekonomiką ir 
jos sąlygas. Nagrinėdami likusius, mes atsiduriame visuo- 
meninių gėrybių srityje, o šios privalo būti apmokamos iš 
visuomeninių fondų ir lėšomis privačių mecenatų, linkusių 
paremti šį bendrą reikalą. Per daug lengvabūdiškai, beje, 
yra sprendžiama, kokius tyrinėjimus atlikti, kiek tikslinga 
atlikti kiekvienos rūšies tyrinėjimų, atsižvelgiant į jų kainą. 
Nepakanka palikti visų šių sprendimų aspektų Kongresui ir 
vykdomiesiems vyriausybės padaliniams. Derantis su rinkė- 
jais dėl mūsų universitetų autonomijos, būtina visuomenę infor- 
muoti apie tyrimų vertę. 

Federalinis tyrimų finansavimas nėra institucionalizuotas 
taip, kad galėtų tiesiogiai remti akademinius tyrimus. Ener- 
getikos departamentas užtvindytas tyrimams skirtais fondais 
ir nesugeba jų paskirstyti nei taikomiesiems, nei fundamen- 
taliesiems tyrimams. Pasiūlytas fundamentaliesiems tyri- 
mams skirtas žymus biudžeto padidinimas 1981-iesiems me- 
tams, kurį administruos gynybos struktūros, yra netiesiogi- 
nis ir nepatenkinamas akademinių tyrimų finansavimo būdas. 
Ne ką geresnis gausus netiesioginis šių tyrimų finansavimas 
per Nacionalinę aeronautikos ir kosmoso administraciją. 

Šiek tiek guodžia tai, jog mūsų mokslo tyrimų iškraipy- 
mai nėra tokie, kokie, mūsų nuomone, būdingi Sovietų Są- 
jungai. Mokslininkų, turinčių mokslinius laipsnius gyvos ir 
negyvos gamtos mokslų disciplinų srityje, skaičius šiek tiek 
didesnis Sovietų Sąjungoje. Fizikos ir astronomijos srityse 
skaičiai yra panašūs. Mūsų yra daugiau chemijos ir biologi- 
jos moksluose. Anot Noltingo ir Feshbacko, Sovietų Sąjun- 
gos žemės ūkio mokslininkai, turintys aukštesnius moksli- 
nius laipsnius, pralenkia savo skaičiumi JAV žemės ūkio 
mokslininkus mažiausiai 70“/0*, o Boyce ir Evensono duome- 
nimis, šis skirtumas yra dar didesnis.? Tačiau žemės ūkio 
mokslinių leidinių „kokybės patikrinimas“, atliktas trijų tarp- 
tautinių žurnalų, spausdinančių santraukas, parodo, kad vi- 
dutinis metinis leidinių skaičius, tenkantis sovietiniams moks- 
lininkams 1969-1973 m., buvo 2690, o atitinkamas JAV skai- 
čius —- 4700.“ 1929 m. aš šiek tiek laiko praleidau tuo metu 
garsioje Rostovo prie Dono kviečių mokslinio tyrimo ekspe- 
rimentinėje stotyje. Tuo laikotarpiu, dar prieš žemės ūkio 
kolektyvizaciją, šios eksperimentinės stoties darbų kokybė 
atitiko Jungtinių Valstijų darbų kokybės lygį. 1960 m., kai aš 
svečiavausi Sovietų Sąjungos mokslų akademijoje, jau buvo 
akivaizdu, kad žemės ūkio tyrimų kokybė gerokai smukus. 
Išskyrus saulėgrąžų atvejį, aš nežinau kitokių Sovietų 5ąjun- 
gos žemės ūkio našumo pasiekimų, sąlygotų sovietinių tyri- 
mų. Žemės ūkio tyrimams smarkiai pakenkė sovietinė dok- 
trina ir centralizuota kontrolė. 

Mūsų vyriausybė taip pat yra smarkiai monopolizavusi 
mokslinių tyrimų kontrolę, ir norėtume tikėti, jog tai ilgai- 
niui pasikeis. Johnas T. Wilsonas ėmėsi šiuolaikinės anali- 


S LE: Nolting and M.Feshback, „R. and D Employment in the U.S.S.R.,“ 
Science, February 1, 1980, pp. 493-503. 

* James K. Boyce and Robert E. Evenson, Agricultural Research and Extension 
Programs (New York: Agricultural Development Council, 1975). 

E Nolting and M.Feshback, „R and D Employment in the U.S.S.R.,“ 
Science, February 1, 1980, Table 12, p. 502. 

zės, parašydamas darbą „Didieji užmojai: didžiosios iliuzi- 
jos“ („Grand Designs: Grand Illusions“), ir nustatė, kad „ne- 
svarbu, ar kas nors linkęs (ar nelinkęs) žvelgti į santykius 
tarp federalinės vyriausybės ir aukštojo išsilavinimo kaip į 
ilgalaikius ciklus ar kaip į kažką, dabar esantį arti pražū- 
ties“, šiems santykiams buvo smarkiai pakenkta, jei lyginsi- 
me su jų būkle šeštajame ir septintajame dešimtmetyje.!! 
(Wilsono samprata ir kritika grindžiama jo patirtim, dirbant 
Nacionalinio mokslo fondo (National Science Foundation) 
administratoriumi ir Čikagos universiteto prezidentu: jis tik 
neseniai paliko pastarąjį postą.) Gerardo Pielo kreipimasis į 
Amerikos filosofų draugiją prieš metus yra ir įtikinamas, ir 
glaustas: 

Jeigu Amerikos universitetų autonomiją norima išsaugoti 
visuomenės paramos dėka, būtina apsauga negali būti suteikta 
Federalinės Valdžios Vyriausybės potvarkiais. Kongresas taip 
pat negali suteikti garantijų. Mūsų universitetų autonomijos 
klausimu turi būti deramasi su rinkėjais. Būtina paprašyti žmo- 
nių išreikšti savo paramą universitetams, visiškai suvokiant šių 
misiją. ...Didelis procentas nuolatinių rinkėjų turėtų pritarti šiam 
pasiūlymui, kadangi trisdešimt milijonų visų gyventojų yra uni- 
versitetų koledžų absolventai.!? 

Suprantama, visuomenė yra susipainiojusi vertindama 
mokslo vertę. Mokslininkai, išskyrus tuos, kurie dalyvauja 
žemės ūkio tyrimuose, yra per mažai informavę rinkėjus 
apie mokslą, kad galėtų sėkmingai derėtis dėl jų paramos. 
Derėdamiesi mokslininkai turėtų neužmiršti daugelio sąmy- 
šio šaltinių, dėl kurių mokslas vertinamas neadekvačiai. Juos 
išskyrė Philipas Handleris.? Mokslininkams privalu viešai 
demaskuoti „antimokslinius, antiracionalistinius“ sąjūdžius, 


"John T.Wilson, „Higher Education and the Washington Scene: 1980 (Uni- 
versity of Chicago, October 1979). Cituojama gavus leidimą. 

'> Gerard Piel, „On Promoting Useful Knowledge,“ Proceedings of Eie Ame- 
rican Philosophical Society, December 28, 1979, pp. 337-40. 

B „The Future of American Science,“ an address to the Illinois Institute of 
Technology, Chicago, January 29, 1980. 

„keistas mitybos sistemas“, „neargumentuotus teiginius apie 
aplinkosaugos pavojus“. Mokslininkams privalu „pašalinti 
apsišaukėlius“ tam, kad tarp rinkėjų įsigalėtų mokslo patiki- 
mumo idėja. Jiems taip pat privalu „dalyvauti tuščiuose de- 
batuose apie didėjančią grėsmę, kylančią dėl reprodukuo- 
jančių reaktorių“. Privalu mesti iššūkį kvailiems argumen- 
tams apie „visuomenę be rizikos“, antraip „mes pasiduotu- 
me nacionaliniam išprotėjimui“. Iškalbinga Handlerio pa- 
stabų dalis yra ta, kurioje teigiama, jog „prieš dešimtmetį 
buvo pageidaujama atkreipti visuomenės dėmesį į potencia- 
lius pavojus... Tačiau tai taip pat gali mus nukreipti klaidin- 
ga linkme... Taip ir įvyko sąskaita tų išteklių ir talentų, kurie 
galėjo būti daug geriau panaudoti „daug svarbesniems moks- 
liniams siekiams“. 

Aš raginčiau išsklaidyti šią painiavą ir rasti būdų de- 
ryboms su rinkėjais, kad būtų gaunama tiesioginė finansi- 
nė parama, skiriama tiesiogiai mokslininkams ir minima- 
liai varžoma atsiskaitymų tvarkos. Dabartiniu metu mūsų 
universitetų autonomija yra pažeidžiama. Mokslininkai, at- 
liekantys tyrimus, yra per daug pavaldūs vyriausybei. 
Skaudi tiesa yra tai, kad mes palaipsniui artėjame sovie- 
tinio modelio link. Jeigu ši tendencija neįgis priešingos 
krypties, vis mažiau JAV mokslininkų piligrimų keliaus į 
Alfredo Nobelio Meką. 


Ekonominių tyrimų iškraipymai 


Nors mokslams ir neduoda ramybės antimoksliniai judėji- 
mai, supratimas apie jų teisėtumą ir naudingumą labiau nu- 
sistovėjęs nei ekonomikos atžvilgiu. Vyriausybės yra atsar- 
gios su ekonomistais, kurie joms nedėkingi. Churchillis, pa- 
grįsdamas savo politiką, citavo Arthurą Pigou, vadindamas 
ji „tas iškilusis ekonomistas“. Tačiau, kai Pigou išreiškė ki- 
tokią nuomonę, Churchillis pavadino jį užsikonservavusiu 
akademiku. Nacionalinės mokslų akademijos ataskaitas Kon- 

greso komitetuose gina mokslininkai. Ekonomistai šitaip gin- 
tis savo darbų galimybės neturi. Dar svarbiau yra tai, kad 
akademiniai ekonomikos tyrimai, palyginti su apskritai tiria- 
muoju darbu, tebėra kūdikystės amžiaus, o mokslo tyrimų 
finansavimo pobūdis skatina iškraipyti ekonominius tyrimus 
daug labiau negu kitokius mokslo tyrimus." 

Ekonomistai ėmė klestėti dėl to, kad ilgam pakilo jų pa- 
slaugų paklausa, kuri dideliu mastu buvo sąlygota naujos 
rūšies mokslinių tyrimų įstaigų veiklos. Šios įstaigos domi- 
nuoja konkuruodamos dėl moksliniams tyrimams skiriamų 
lėšų ir dėl šio varžymosi mažėja lyginamasis universitetų 
tyrinėtojų pranašumas. Nors įvairūs fondai prisideda finan- 
suodami šiuos naujo pobūdžio ekonominius tyrimus, fede- 
raliniai mokslo tyrimo fondai juos finansuojant daug svar- 
besni. Didesnis finansavimas paprastai skatina iškraipymus, 
o mecenatai ekonominių tyrimų atveju neutralumu neišgar- 
sėjo. Iškraipymų atžvilgiu ir privatūs mecenatai nėra tyri. 
Kad daugelis projektų, kuriuos finansuoja vyriausybės agen- 
tūros ir kai kurie fondai, būtų susiję su „tiksliniais tyrimais“ 
ir „tyrimais pagal misiją“, yra vos ne šventa taisyklė. 

Aš nenoriu, kad susidarytų nuomonė, jog visi ekonomi- 
niai tyrimai prieš du ar tris dešimtmečius buvo atliekami 
universitetuose. Stambus verslas, bankai, prekybos asociaci- 
jos jau nuo senų laikų samdo ekonomistus sau naudingiems 
tyrimams atlikti. Darbininkų organizacijos ir nacionalinės 
ūkių organizacijos elgėsi panašiai, ypač prasidėjus „Naujojo 
Sandorio“ erai. Federaliniuose žemės ūkio, prekybos, darbo 
jėgos, iždo departamentuose taip pat yra ilgaamžių biurų, 
kuriuose dirba kompetentingi ekonomistai ir kuriose buvo ir 
tebėra vertinami ekonominiai komponentai bei užsiimama 


"* Šį klausimą aš ėmiau nagrinėti straipsnyje, parengtame 1979 m. gruodžio 
16 d. Čikagos universiteto Socialinių mokslų tyrimų pradžios penkiasde- 
šimtosioms metinėms paminėti, ir papildžiau, remdamasis D. Gale Johnsono 
ir Williamo H. Kruskalo komentarais. Praplėsdamas pradinį traktavimą, aš 
tapau Zivi Grilichesio ir T. Paulo Schultzo skolininku už pateiktus kritinius 
komentarus. 

ekonomine statistika. Tarp ankstyvųjų pelno nesiekusių pio- 
nierių verta išskirti du. Pirmasis — tai Nacionalinis ekonomi- 
nių tyrimų biuras (NETB - National Bureau of Economic 
Research), kuriam nuo pat įsteigimo vadovavo ir daug nu- 
veikė Žymus ekonomistas Wesley Mitchellas. NETB siekė 
universitetų ekonomistų paramos ir kritikos. Jis ėmėsi rinkti 
ir teikti duomenis itin plačiu mastu, kuris pareikalavo tokios 
įrangos ir darbuotojų, kokių nė vienas universitetas nepajė- 
gė turėti. Nuostabiame Simono Kuznetso ir jo bendradarbių 
tyrinėjime, atliktame NETB užsakymu, buvo sukurtos sąvo- 
kos ir skaičiavimo metodai, reikalingi nacionalinių pajamų 
sąskaitybai. Beje, dabartiniu metu NETB tyrimai mažiau su- 
siję su ekonominių duomenų kokybės tobulinimu ir nuola- 
tiniu duomenų rinkimu, o daugiau dėmesio skiriama dabar- 
tinės politikos klausimams. Negana to, NETB tyrimai taip 
pat tapo labai priklausomi nuo valstybinių fondų. Antrasis 
pagrindinis ekonominių tyrimų pradininkas yra Brookingso 
institutas. Ši seniai įsteigta mokslinių tyrimų organizacija 
buvo fondų, teikiančių subsidijas, bei valstybinių fondų nu- 
mylėtinė. Pirmaisiais veiklos metais, vadovaujant Henry 
Moultortui ir vėliau, didelė Brookingso instituto ekonomikos 
mokslo tyrimų dalis buvo artimai siejama su dabartinės po- 
litikos tikslais. Kitos, ne taip gerai žinomos tyrimų įstaigos, 
yra, pirma, Nacionalinė planavimo asociacija (National Plan- 
ning Association), kurios veikla, prasidėjusi „Naujojo San- 
dorio“ laikotarpiu, buvo ir tebėra smarkiai orientuota į po- 
litiką; antra, Ekonominio vystymo komitetas (Committee for 
Economic Development), kuris po Antrojo pasaulinio karo 
ėmė protestuoti prieš dominuojantį požiūrį į verslo organi- 
zacijas. Šios įstaigos daug prisidėjo išryškinant kai kuriuos 
tuometinės politikos klausimus. 

Kiekviename iš dvylikos seniai veikiančių Federalinės re- 
zervų sistemos bankų yra tyrimų skyrius, vadovaujamas pre- 
zidento pavaduotojo. Vašingtono centriniame skyriuje, pri- 
klausančiame šiai sistemai, dirba gausus ekonomikos dar- 

buotojų personalas. Beje, dauguma FRS tyrimų yra skirti vi- 
diniam naudojimui, o profesiniuose žurnaluose skelbiama 
tikrai per mažai studijų. Kanzaso miesto bankas buvo išim- 
tis keletą metų, ten dirbant C.O.Hardy, taip pat kaip ir da- 
bartiniu metu išimtis yra Sent Luiso bankas. 

Per pastaruosius dvidešimt penkerius metus institutų, 
atliekančių ekonominius tyrimus, plėtimas buvo ypatingas. 
Jie iškildavo, kaip jau minėta, dėl didelio lėšų, skirtų spe- 
cifiniams ekonominės politikos tyrimams, padidėjimo. Ra- 
dikaliai pakito tyrimo fondų paskirstymas — palankesnės 
sąlygos buvo sudaromos institutams besispecializuojantiems 
ekonominės politikos tyrimuose ir nevarginantiems savęs 
per daug artimu bendradarbiavimu su universitetais. Di- 
džiausio palankumo susilaukė kai kurie institutai, esantys 
universitetų miesteliuose, bet neapsunkinantys savęs aka- 
deminėmis pareigomis katedrose. Iš principo šis pokytis 
įvyko dėl daugumos universitetų ekonomikos katedrų per 
didelio nelankstumo, nes jos priešinosi tarpdisciplininiams 
ir grupiniams tyrimų projektams, ir dėl to, kad yra per 
daug ištikimos tradiciniams moksliniams tyrimams, atlie- 
kamiems doktorantūroje, teorinėms studijoms ir ezoteri- 
niam empiriniam darbui. Negana to, universitetai dažnai 
vertinami arba kaip nesugebantys, arba kaip nenorintys 
parengti ir atlikti pageidaujamų ekonominės politikos 
mokslinių tyrimų. 

Pelno nesiekiančių mokslo tyrimo institutų sąrašas yra 
ilgas: vien ekonominių tyrimų institutų yra daugiau kaip 
300". Yra institutų, besispecializuojančių dirbti ekonominio 
vystymosi, ekonometrinių modelių, tarptautinės prekybos, 
mokesčių srityse, įmonių, švietimo, miestų vystymo, ener- 


5 Archie M. Palmer, ed., Research Centers Directory (Detroit: Gale Research 
Company, 1979), 6!" ed., sąraše išvardijamos 304 pelno nesiekiančios moksli- 
nio tyrimo organizacijos Jungtinėse Valstijose ir Kanadoje, atliekančios eko- 
nominius tyrimus. Didelė jų dalis vienaip ar kitaip bendradarbiauja su uni- 
versitetais. 

gijos, darbo jėgos vystymosi srityse, vartotojų elgesio, aplin- 
kosaugos reformų, teisės klausimų, sveikatos bei gyventojų 
skaičiaus ir skurdo klausimų srityse. Negalima būtų teigti, 
jog šiems tikslams skirti mokslinio tyrimo fondai yra maži; 
pavyzdžiui, federalinė vyriausybė skiria apie 90 milijonų do- 
lerių per metus skurdo tyrimams paremti.'* Kadangi visa ši 
veikla išsiplėtojo daugiausia už universitetų ribų, iš to plauktų 
išvada, jog ekonominiai tyrimai universitetuose nepatenki- 
no tos specifinės paklausos. 

Akivaizdu, kad kai kurie ekonominių tyrimų mecenatai, 
fondai bei visos vyriausybinės agentūros nutarė, jog univer- 
sitetams trūksta pajėgumų ar noro atlikti tuos mokslinius 
tyrimus, kurių iš jų reikalaujama. Vienas iš alternatyvių pa- 
sirinkimų, kurį praktikuoja kai kurie fondai, yra imtis ir įgy- 
vendinti didelę norimų mokslinių tyrimų dalį savo įstaigoje. 
Šiuo būdu apibrėžiamos naujos politikos sritys, kurios vė- 
liau padeda nustatyti svarstytinų paraiškų subsidijoms tipą. 
Kaip vieną tokio sprendimo variantą Carnegie fonas įsteigė 
Carnegie aukštojo mokslo komisiją (Carnegie Commission 
on Higher Education) ir skyrė jai keletą milijonų dolerių. 
Fordo fondo pirmoji savoje įstaigoje atlikto mokslinio tyri- 
mo apie energiją ataskaita Metas rinktis (A Time to Choose, 
1974) yra kenksmingos ekonominės politikos propagavimo 
pavyzdys, atstovaujantis populistiniam požiūriui į energijos 
problemų sprendimą. Trečioji Fordo fondo savoje įstaigoje 
atlikto energijos tyrimo ataskaita Energija: artimiausias dvide- 
šimtmetis (Energy: The Next Twenty Years), parengta vadovau- 
jant Hansui H. Landsbergui, atrodo ekonomiškai pagrįsta. 

Keletas naujų mokslo tyrimo institutų atlieka aukščiau- 
sios kokybės tyrimus bei sukuria reikšmingas analitines stu- 
dijas. Išskirtinis pavyzdys yra pastarųjų 25 metų Ištekliai atei- 
čiai (Resources for the Future) veikla: tai palyginti nedidelis 


'6 National Research Council, National Academy of Sciences, Evalunting Fe- 
deral Support of Poverty Research (G. K. Hall, 1979; rpt. Cambridge, Mass.: 
Schenkman, 1979). 

institutas, kuris daugiausia tyrinėja gamtinius išteklius. Nors 
gamtiniai ištekliai yra ypač jautri politikos sritis, „Ištekliai 
ateičiai“ netapo priklausomi nuo vyriausybės projektų fon- 
do ir sėkmingai pasipriešino pastangoms „apvesdinti prie- 
varta“ su kita daug stambesne įstaiga, pasižyminčia reikia- 
ma politine orientacija. 

Laivyno analizės tarnyba (Office of Naval Analysis) bei 
Oro pajėgų projektas (Air Force Project) RAND parėmė ne- 
mažą matematinės ir teorinės ekonomikos darbų dalį 1950- 
1960 m. Doktorantūros studijas bei tolesnius tyrimus Žmo- 
giškųjų išteklių srityje 1970 m. plačiai rėmė Nacionalinis psi- 
chikos sveikatos institutas (National Institute of Mental He- 
alth), kol staiga nutraukė, nes tuo metu šie tyrimai, neturė- 
dami minėto instituto teisėtų įgaliojimų, buvo pasmerkti ne- 
pakankamam praktiniam pritaikymui. Ankstyvieji Žemės 
ūkio ekonomikos tyrimai Čikagos ir Harvardo universite- 
tuose, kuriuos rėmė JAV žemės ūkio departamento fondai, 
taip pat buvo nutraukti staiga, šiuo atveju dėl Kongreso Asig- 
navimo komiteto pirmininko įnorių. Kongreso dauguma bu- 
vo linkusi priešintis tam, kad tyrimo fondai būtų skiriami 
ekonomistams, tiems ekonomistams, kurie, kaip tikėtasi, bū- 
tų kritiški tam tikrų valstybinių programų atžvilgiu. 

Be abejonės, didelė mokslo tyrimų dalis, finansuojama iš 
federalinių fondų ir įgyvendinama institucijų, nebendradar- 
biaujančių su universitetais, naudinga subsidijas teikiančių 
agentūrų tikslams. Tačiau kai kurių iš šių naujų institucijų 
sėkmė nepaaiškina klausimo, ar akademinė ekonomikos min- 
tis ir tyrimai yra naudingi nustatant ekonominės politikos 
nuopelnus ir ribas. Vyriausybinių agentūrų, kurios skiria fon- 
dus atsižvelgdamos į Kongreso pateikiamus apribojimus, pro- 
fesionalūs darbuotojai yra suvaržyti, taigi nelaisvi, jau ne- 
kalbant apie jų kompetenciją, būtiną nustatyti paramos uni- 
versitetui tipą, kuris būtų naudingiausias ekonomistų, atlie- 
kančių akademinius tyrimus, veiklai. Nacionalinis mokslo 
fondas galbūt yra išimtis, tačiau vis vien valstybinės ekono- 

minės analizės kritika per mažai paremiama Nacionalinio 
mokslo fondo subsidijomis. Nepaisant politinės opozicijos 
ekonomikai, Nacionalinis mokslo fondas parėmė Nelsono ir 
Winterio tyrimą, kritikuojantį pelno maksimizavimo anali- 
zę, atliktą tiriant firmų elgseną, Fogelio visuomenės institu- 
cijų užsipuolimą ir Lucaso egzistuojančios makro ortodoksi- 
jos kritiką. Iškraipymai, kurie mums turėtų rūpėti, apima ir 
universitetų prisitaikymą, siekiant gauti finansavimą moks- 
lo tyrimams iš fondų, iš vyriausybės ir iš naujos rūšies ins- 
titutų, kurie siūlo įsitraukti į kai kuriuos jų atliekamus ty- 
rimus subkontrakto pagrindais. Iš federalinių fundamenta- 
liųjų tyrimų biudžeto, remiančio socialinių mokslų tyrimus, 
1973 m. apie 6076 teko universitetams, o iki 1978-ųjų ši pro- 
porcija sumažėjo iki 479. Akademinius tyrimus atliekan- 
tiems ekonomistams toks bendras nepalankus poveikis yra 
dramatiškas." 

Įtampa tarp to, ką daro ekonomistai, ir to, ko iš jų nori 
dominuojančios visuomenės institucijos, primena istorinę pra- 
eitį. Prieštaravimai pagrindiniais ekonominiais klausimais bu- 
vo tokie pat paplitę, kaip ir mano apžvelgtos dabartinės rai- 
dos keliamos įtampos. Kadaise ekonomistai, tarp kitų daly- 
kų, kritikavo ekonomines Bažnyčios, valstybės, nuosavybę 
turinčios klasės (žemvaldžių) doktrinas ir t.t. Kritikos pobū- 
dis, laikui bėgant, kito. Jacobo Vinerio mokslinės studijos, 
pavyzdžiui, atspindi ankstyvosios krikščionybės tėvų scho- 
lastikos, sekuliarizuotų tendencijų katalikiškos socialinės min- 
ties ir protestantizmo ekonomines doktrinas ryšium su kapi- 
talizmo augimu.!* Bažnyčios doktrinos, susijusios su lupika- 
vimu, piniginio kapitalo bergždumu ir su teisinga kaina, yra 


V Richard C. Atkinson, „Federal Support in the Social Sciences“, Science, 
February 22, 1980, p. 829; redaktoriaus komentaras, besiremiantis jo pasta- 
bomis, pateiktomis švenčiant Čikagos universitete penkiasdešimtąsias So- 
cialinių mokslų tyrimų pradžios metines 1979 m. gruodžio 16 d. 

S Jacob Viner, Religious Thought and Economic Society, keturios nebaigto dar- 
bo dalys, ed. Jacgues Melitz and Donald Winch (Durham, N. C.: Duke Uni- 
versity Press, 1978). 

nagrinėjamos tuo metu dominavusios erudicijos kontekste. 
Taip pat yra kritinis Vinerio straipsnis apie socialinės tvar- 
kos numatymą." Nors įtampa tarp religinės ir ekonominės 
minties atslūgo, išlieka kai kurie skirtumai ekonominiais ir 
socialiniais klausimais, atsirandantys dėl Bažnyčios ir vals- 
tybės santykių. 

Smarkiai sumažėjusi žemės renta, palyginti su darbo už- 
mokesčiu ir kitais pajamų šaltiniais, dideles pajamas turinčiose 
šalyse gerokai sumažino žemvaldžių socialinę bei politinę įta- 
ką ir dėl to įtampa tarp jų ir ekonominės minties susilpnėjo. Tuo 
metu, beje, kai kurių ekonominių teisių turėjimas reikalavo iš 
verslų, profesinių sąjungų, organizuotų žemės ūkio ir aplin- 
kosauginių grupių didinti įtampą tarp savęs ir ekonomikos. 

Mes gyvename tokiu laikotarpiu, kai vis labiau didėja 
įtampa tarp universitetų ir valstybės. Šie sunkumai nei 
apsiriboja privačiais universitetais, nei yra būdingi vien Jung- 
tinėms Amerikos Valstijoms. Jie pasireiškia visame pasauly- 
je, nors daugiau nei 150-tyje nacionalinių valstybių jie labai 
skiriasi vieni nuo kitų. Daugumoje šalių universitetų inte- 
lektualinė nepriklausomybė yra gerokai suvaržyta, 0 ypač 
socialinės ir ekonominės minties bei mokslinių tyrimų srity- 
se. Tai, ko siekia šios nacionalinės valstybės, padaro jų san- 
tykius su universitetais pažeidžiamus ir universitetų padėtis 
dėl to tampa per daug neapibrėžta. Netgi Jungtinėse Valsti- 
jose kuo didesnė universiteto priklausomybė nuo vyriausybės 
mecenavimo, tuo mažesnė socialinių mokslų tyrimų laisvė. 

Daugelyje pasaulio šalių akademiniai ekonomistai neabe- 
jotinai dėkingi savoms vyriausybėms. Akivaizdu, jog taip 
pat yra Sovietų Sąjungoje, Kinijoje ir kitose centralizuoto ūkio 
šalyse. Daugelis mažas pajamas turinčių šalių pasirinko iš 
dalies kontroliuojamą ūkį ir užsienio subsidijas, kad būtų 
sumažinti pajamų vienam asmeniui skirtumai tarp jų (netur- 


V Jacob Viner, The Role of Providence in Hie Social Order: An Essay in Intellec- 
tual History (Philadelphia: American Philosophical Society, 1972; paperback 
ed., Princeton, N. J.: Princeton University Press, 1976). 

tingų šalių) ir turtingų šalių. Vyriausybės mano, jog ekono- 
mistai, atliekantys akademinius tyrimus, paprašius sugeba 
tuos tikslus racionalizuoti. Net Vakarų Europoje ir Šiaurės 
Amerikoje, kur ilgą laiką vyravo demokratinės vyriausybės, 
per pastaruosius dešimtmečius padidėjo įtampa ekonominės 
politikos srityje. 

Vis kartojama, jog universitetuose ekonomika išorinio ki- 
šimosi atžvilgiu yra lengviau pažeidžiama nei gamtos mokslų 
universitetiniai tyrimai. Dėl vyriausybinio reguliavimo bio- 
loginių tyrimų pažeidžiamumas tapo, beje, labai rimtas, bet 
vis tiek ekonomikos teorija neabejotinai išlieka labiau neap- 
saugota nuo žlugdymo. Negana to, šiandieniniai mokslui 
priešiški sąjūdžiai keičia santykį tarp mokslo ir to, kaip vi- 
suomenė jį suvokia, o per tą procesą šie judėjimai tam tikru 
mastu politizavo valstybinių fondų skyrimą moksliniams ty- 
rimams. Edwardas Shilsas išmintingai nagrinėjo šiuos klau- 
simus savo straipsnyje „Pasitikėjimas, naudingumas ir teisė- 
tumas moksle“. Būtų gerai turėti panašų straipsnį apie eko- 
nomikos naudingumą. 


Akademinės ekonomikos kritika 


Nepaisant infliacijos ir finansinių suvaržymų, su kuriais su- 
sidūrė universitetai, ekonomistams, atliekantiems akademi- 
nius tyrimus, mokama neblogai daugiausia dėl to, kad jų 
paslaugoms yra neuniversitetinė rinka. Remiantis šiuo atlai- 
kytu rinkos išbandymu būtų per daug lengva daryti išvadą 
apie didelį ekonomistų produktyvumą. Iš tiesų nauda, kurią 
universitetai arba visuomenė gauna iš akademinius tyrimus 
atliekančių ekonomistų veiklos, nėra akivaizdi. Nors ekono- 
mistai visai neraginami nustato vertę, kurią Žmonės gauna 
panaudodami retus išteklius bet kokioje veikloje, jie tampa 
drovūs, kai tenka apskaičiuoti savo pačių veiklos naudingu- 
mą. Dauguma ekonomistų, atliekančių akademinius tyrimus, 
yra patenkinti tyrinėjimų laisve, darbo vietos universitete 

išsaugojimu bei sąlygomis, kurioms esant jie gali gauti finan- 
savimą moksliniams tyrimams iš kitų (ne iš universiteto) ins- 
titucijų. Pasitenkinimu naudingais tyrimais, į kuriuos iš šalies 
nesikišama, galima paaiškinti, kodėl viešai nekviestionuojama 
tai, kaip privatūs mecenatai, fondai, vyriausybinės agentūros 
skiria lėšas ekonominiams tyrimams. Tam, kad ekonominiai 
tyrimai būtų atliekami kompetentingai, būtinos tvirtos Žinios 
apie ekonominės minties naudingumą ir tyrimus, atitinkan- 
čius universitetų funkcijas. Be to, reikalinga drąsa, nes yra 
pavojus atstumti mecenatus taip, kad ateityje jie galėtų su- 
mažinti tyrimams universitetuose skiriamus fondus. Rizikos 
vengiama nuodugniai naudojant prisitaikymo meną — ramiai 
ir dailiai pateikiamos paraiškos tyrimų subsidijoms gauti, pa- 
raiškos, kurios atrodo atitinkančios mecenatų reikalavimus. 

Taikomųjų ir fundamentaliųjų tyrimų sąvokų atskyrimas 
nėra reikšmingas ekonomistų, atliekančių akademinius tyri- 
mus, funkcijai nustatyti. Dabartiniu metu madingos tikslinių 
tyrimų ir orientuotų į tam tikrą misiją tyrimų koncepcijos 
paprastai yra išsisukinėjimas nuo kišimosi. Recenzijos, ku- 
rias ekonominių tyrimų paraiškoms įvertinti rašo specialis- 
tai, atrinkti subsidijas teikiančios agentūros (ypač tai būdin- 
ga kai kurioms vyriausybinėms agentūroms), yra patogi prie- 
monė ženkliems vertinimų skirtumams gauti, o tai agentū- 
ros administratoriui palieka sprendimų laisvę, ar patvirtinti 
paraišką, ar ne. 

Akademinės ekonomikos stiprybė yra visapusiška anali- 
zė bei privačios ekonominės elgsenos ir valstybinės ekono- 
minės politikos kritika. Šiame kontekste visapusiškumas ne- 
varžo akademinės ekonomikos tobulinimo ekonominės lo- 
gikos vidinio nuoseklumo, kiekybinės analizės priemonių ir 
empirinės analizės srityse. Akademinius tyrimus atliekan- 
tys ekonomistai negali nusišalinti nuo visuomenės ir nuo 
humanitarinių mokslų bei istorijos supratimo. Hayekas mie- 
lai pasakytų: „Niekas negali būti didus ekonomistas, jei yra 
vien tik ekonomistas“, ir pridurtų, kad „ekonomistas, kuris 

yra vien tik ekonomistas, pavirs nesusipratimu, jei ne aiškia 
grėsme.“*" Lieka neišspręsta „specializacijos dilema“. 

Ekonomistų mokslinė kritika, nukreipta prieš visuome- 
nės institucijas, dabar yra menkesnės kokybės, - lyginant, 
pavyzdžiui, su tuo lygiu, koks buvo Jacobo Vinerio, Franko 
Knighto, Oscaro Lange ir Harry Johnsono, taip pat Thorsteino 
Vebleno darbuose. Jų tyrinėjimai ir publikacijos nebuvo sufor- 
muotos vyriausybinių įstaigų fondų ar privačių mecenatų. Ne- 
atrodo, kad tokio lygio ir mokslinių interesų universitetų 
ekonomistai galėtų gauti finansavimą mokslo tyrimams iš 
kitų nei universitetai šaltinių. Kelia nerimą ir tai, kad ga- 
biausieji dabar atrenkami naudojant kitokį negu anksčiau 
ekonominių kvalifikacijų sąrašą, o to padarinys — jaunosios 
kartos ekonomistams trūksta paskatų įgyti kompetenciją, lei- 
džiančią moksliškai kritikuoti ekonomines doktrinas ir vi- 
suomenės institucijas. O juk viena svarbiausių funkcijų, bent 
jau daliai ekonomistų, yra skirti savo sugebėjimus visapusiš- 
kai socialinei ir ekonominei kritikai, turint tyrimų laisvę, kurią 
gina jų universitetas. 

Kritikos trūkumas yra visiškai akivaizdus. Rasite tik la- 
bai nedaug kritinių tyrimų apie daugybės Jungtinių Tautų 
organizacijų ekonomiką, nepaisant to, kad daugumoje jų eko- 
nomika nuvertinama. Kaip parodė Vineris, ankstyvosios eko- 
nominės Bažnyčios doktrinos buvo paremtos didele erudici- 
ja, o Jungtinėse Tautose vyraujančios doktrinos tuo nėra „ap- 
sunkintos“. Mes vis dar esame dėkingi Harry Johnsonui už 
jo mestą iššūkį ne vien šiam, bet ir kitiems visuomenės ins- 
titutams.“! Peteris Baueris, išreiškęs savo nepritarimą ekono- 
minio vystymosi doktrinų atžvilgiu, yra kita išimtis.“ Ryš- 
kus poslinkis švelniosios ekonomikos link, pasireiškiąs kai 


VF A. Hayek, „The Dilemma of Specialization,“ in The State of Hie Social 
Sciences (Chicago: University of Chicago Press, 1956). 

*! Harry G. Johnson, On Economics and Society (Chicago: University of Chi- 
cago Press, 1975). 

2 P. T. Bauer, Dišsenė on Development (Cambridge, Mass.: Harvard Univer- 
sity Press, 1972). Studies and Debates in Development Economics. 

kuriuose fonduose dideliu mastu, yra „gyvenk ir leisk gy- 
venti“ politikos padarinys, reikalaujantis prisitaikyti prie do- 
minuojančių tarptautinių organizacijų reikalavimų ir prie da- 
bartinių Jungtinių Valstijų politizuotų reikalavimų. Šis po- 
slinkis ekonomistų priimamas nesiginčijant. 

Analizuodami pasirinkimus ir išteklių retumą, ekonomis- 
tai tvirtai laikosi pasirinkimų, kuriuos daro individai ir fir- 
mos, įskaitant čia ir namų ūkių paslaugomis patenkinamą 
paklausą. Tačiau kai kurie visuomenės institutai iškraipo 
šiuos pasirinkimus. Vyrauja įsišaknijusi nuomonė, jog rinkos 
sistemos ydos yra pirminis ekonomikos trūkumas. Kiekvie- 
na suinteresuota grupė turi savą tokių rinkos ydų sąrašą. 
Joms įveikti vis daugiau organizuotų grupių ieško apsaugos 
ir siekia kompensuoti nuostolius padedami visuomeninių 
programų bei vyriausybės sukurtų institucijų. Organizuotos 
verslo grupės turi ilgametę patirtį šiuo būdu tenkinti savo 
specialiuosius interesus, 0 profesinės sąjungos ir vartotojų 
grupės tai daro dešimtmečiais. Dabartiniu metu šio pliura- 
listinio proceso sudedamosios dalys yra sveikatos politika, 
pagyvenusių žmonių, skurdo, pajamų perskirstymų, energi- 
jos, aplinkosaugos ir kitos politikos. Dėl to atsiradusios po- 
litinės ekonomikos modifikacijos apskritai neištaiso esamų 
rinkos ydų, tačiau linkusios sukelti kitokių ekonominių ne- 
sėkmių. Iš dalies pagal sumanymą, o daugiausia atsitiktinai 
kai kurie ekonomikos katedrose atliekami specializuoti moks- 
lo tyrimai pagrindžia tokį dėl vyriausybės kišimosi susida- 
riusį ūkio skaldymą, o tai, be abejo, nėra akademinius ekono- 
mikos tyrimus atliekančių ekonomistų funkcija. 

Daugelyje universitetų ekonominiai tyrimai nėra optima- 
lūs dėl keleto papildomų priežasčių. Doktorantūros tyrimai 
apskritai nėra gerai organizuoti. Absolventams trūksta gali- 
mybių reguliariai pristatyti savo tyrimų rezultatus susirinki- 
muose, kurie būtų specialiai organizuojami ir kuriuose dok- 
torantai išgirstų naudingą savo kolegų ir dėstytojų kritiką. 
Dėstytojai, atsakingi už doktorantūrą, dažnai kviečiami kon- 

sultuoti privatų verslą už universiteto ribų, į vyriausybines 
agentūras, o tai atitraukia jų intelektualinės pastangas nuo 
tyrinėjimų, atitinkančių universiteto funkcijas.“ Nors uni- 
versitetų administracija bei dėstytojai ir profesūra teigia 
mokslinius tyrimus esant viena iš pagrindinių ir svarbiausių 
savo funkcijų, biurokratinė finansinė universiteto organiza- 
cija ekonominiams tyrimams teikia menką tiesioginę para- 
mą. Šis finansinis klausimas yra aktualesnis ekonomikai nei 
gamtamokslinėms disciplinoms, nors ekonominiams tyri- 
mams nereikalingos laboratorijos ir brangi įranga. Visa, ko 
reikia ekonomistui empirikui, tai tyrimų asistentas, galbūt 
programuotojas, galėjimas naudotis tinkamu kompiuteriu bei 
lėšos apsirūpinti duomenimis. 

Pelno nesiekiančių fondų įstatuose nereikalaujama, jog 
jie pirmiausia remtų trumpalaikius politizuotus ekonominės 
politikos tyrimus. Fondai, esant progai, skiria lėšas visapu- 
siškiems ilgalaikiams politikos tyrimams. Pavyzdžiui, Roc- 
kfellerio fondas dosniai finansavo žemės ūkio ekonomikos 
seminarus Čikagos universitete, kurie reguliariai vyksta nuo 
penktojo dešimtmečio. Ankstyvojo laikotarpio metu Rockfel- 
lerio fondas savo iniciatyva pasiūlė Ames'o ekonomistų gru- 
pei dosnią paramą, nekeldamas jokių apribojimų tiriamų sri- 
čių ekonominės politikos aspektais. Būčiau nedėkingas, jei 
nepraneščiau, jog aš pats per pastaruosius 6 metus gavau 
Fordo fondo paramą tyrimams, rašymui ir turėjau pasirinki- 
mo laisvę. Be abejo, esama ir kitokios fondų paramos pavyz- 


2 Man nesmagu dėl kai kurių tokių aspektų, tačiau pagal Carlo V. Pattono 
ir Jameso D. Marverio duomenis matyti, jog nuo 1969 iki 1975 m. akademi- 
nio konsultavimo apimtys nedidėjo. Duomenys taip pat rodo, jog, lyginant 
pagal institucijos tipą ir fakulteto rangą, ten, kur mokama už konsultantų 
darbą, atliekama daugiau mokslo tyrimų, absolventai daugiau mokomi, iš- 
leidžiamas didesnis leidinių kiekis ir didesnis absolventų skaičius dirba de- 
partamentų vedėjais nei ten, kur už konsultacinį darbą nemokama. Žr. Pat- 
ton and Marver, „Paid Consulting by American Academics;“ Educatinal Re- 
cord 60 (Spring 1979): 175-84; ir jų ankstesnis straipsnis, „The Correlates of 
Consultation: American Academics in the "Real World',“ Higher Education 5 
(August 1976): 319-35. 

džių. Šimtmečio poslinkis, beje, buvo parama daugeliui nau- 
jų institutų, kurie specializuojasi tyrinėti dabartinius ekono- 
minės politikos klausimus. 

Bet vyriausybės žinybos neturi tokios finansavimo lais- 
vės kaip fondai, kai finansuoja visapusiškus ekonominės po- 
litikos tyrimus. Tokios žinybos yra suvaržytos Kongreso įga- 
liojimų, apibrėžiančių tuos mokslinių tyrimų tikslus, kuriems 
skirtini federaliniai fondai. Nacionalinis mokslo fondas turi 
didesnę pasirinkimo laisvę negu kitos vyriausybės agentū- 
ros, bet taip pat yra apsunkinamas, nes Kongresas primeta 
jam trumpalaikius sau naudingus tyrimus. Kongresas šiurkš- 
čiai politizavo daugelį vyriausybės administracinių vienetų, 
įsteigtų platinti paskelbtai politikai per politikos tyrinėjimus. 
Mokslo tyrimų politika yra nepalanki ekonominiams tyri- 
mams. Kadangi Kongreso finansavimas, skirtas mokslo tyri- 
mams, yra didelis, tai paskirstydama šiuos fondus faktiškai 
kiekviena vyriausybinė administracinė žinyba apsiriboja ty- 
rimais, kurie parems jos politinius įgaliojimus. Finansuoti 
kompetentingą ekonominę kritiką apie savo pačios veiklą 
arba ekonominės politikos fragmentavimo žalingą poveikį 
žinyba nėra įgaliota. 

Federalinės tyrimų lėšos ne visada būdavo skiriamos šiuo 
iškreiptu būdu. Purnellio nutarimas yra aiškus atvejis, kai 
federalinės lėšos skiriamos universitetuose atliekamiems ty- 
rimams nuolat ir stabiliai, ir to pakanka turėti reikiamas są- 
lygas bei įrangą. Prieš penkiasdešimt metų Purnellio nutari- 
mas įgaliojo visiems universitetams, kuriems buvo duotas 
žemės sklypas, skirti kasmetinę 60000 JAV dolerių (1979 m. 
kainomis 250000 JAV dolerių) sumą panaudoti kaimo socia- 
linių mokslų tyrimo tikslams.* Žemės ūkio ekonomika yra 
pagrindinis šių federalinių lėšų gavėjas, o šios lėšos sudaro 
nuolatinę ir pagrindinę paramos dalį fakultetams ir dokto- 
“* Theodore W. Schultz talkinant Lawrence W. Witt: Training and Recruitinę 


of Personnel in He Rural Social Sciences (Washington, D. C.: American Coun- 
cil on Education, 1941). 

rantų moksliniams tyrimams. Todėl šie tyrimai yra ne fede- 
ralinės vyriausybės nuopelnas, nors ne visada juos atliekant 
išvengiama dalies valstijų politinės savo nuomonės primeti- 
nėjimo. 

Savo argumentais noriu pabrėžti, kad viena iš svarbiau- 
sių akademinių ekonomistų funkcijų yra abejoti visuomenės 
institucijomis. Ekonomistai yra per daug ramūs džiaugda- 
miesi savo tyrimų laisve. Jie nepakankamai budriai saugo 
savo pedagoginę funkciją. Jiems derėtų prioritetu laikyti 
mokslinę visuomenės institucijų ekonomikos kritiką. Ekono- 
minių tyrimų iškraipymai neišnyks, jei bus taikomasi prie 
mecenatų, teikiančių lėšas tyrimams. 


7. TARPTAUTINĖS DONORŲ BENDRUOMENĖS 
SUKELIAMI IŠKRAIPYMAI 


Nuo Antrojo pasaulinio karo laikų susikūrė nauja institucija, ku- 
rią aš vadinsiu Tarptautine donorų bendruomene (TDB). Jos pa- 
skirtis, apibrėžiant ją plačiai, yra užsienio parama. Bendra su 
kitomis politinėmis ekonominėmis institucijomis yra tai, kad 
TDB daro įtaką daugelio šalių gyventojų privačiai veiklai ir jų 
vyriausybių politinei veiklai. Koks gi šios bendruomenės eko- 
nominis poveikis? Ar TDB palanki tam, kad vyriausybės daro 
didesnę ar mažesnę įtaką gamybai ir vartojimui, vidaus ir už- 
sienio prekybai bei asmeninių pajamų paskirstymui? Ar jai bū- 
dingi klasikiniai liberalizmo ar merkantilizmo požymiai? Tie- 
siogiai nenagrinėsiu šių neaiškių klausimų. Tam reikėtų įsi- 
gilinti į tuos požymius grindžiančias idėjas bei filosofinius ir 
normatyvinius klausimus, o tai užduotis, kuri daug platesnė 
nei šios apybraižos apimtis!'. Užuot tai daręs, aš susikoncen- 
truosiu ties įvairiais užsienio paramos ir tarptautinės preky- 
bos aspektais, kuriais domėjausi ne vienerius metus. 
Pradinį požiūrį šiuo klausimu aš pateikiau ekonomikos fa- 
kultetams Berklio universitete, Kalifornijoje; vėliau analizę pratę- 


siau pranešime, užsakytame Amerikos žemės ūkio ekonomikos 
asociacijos susirinkimui, įvykusiam 1980 m. liepos 29 d. Urbana 


" Šie klausimai buvo trumpai nagrinėjami mano paskaitos, kuri vadinasi 
„The Economic Value of Human Time Over Time,“ pradžioje, išspausdin- 
toje leidinyje „Lectures in Agricultural Economics“, paremtame USDA Eco- 
nomic Research Service (Washington, D.C.: USDA, 1977) ir skirtame JAV 
nepriklausomybės dviejų šimtų metų jubiliejui paminėti. 

Šampeine Ilinojuje. Šiame skyriuje remiuosi tais pasisakymais bei 

reiškiu padėką Johnui M. Letiche'ui už jo naudingus pasiūlymus. 

Įtaką ekonominei veiklai darančios politikos vaizdas nuo 
Antrojo pasaulinio karo laikų yra miglotas dėl įvairių prieš- 
taringumų. Japonija ir Vakarų Vokietija ypač greitai atsiga- 
vo daugiausia dėl galimybių pasinaudoti tarptautine preky- 
ba. Daugelis mažas pajamas turinčių šalių smarkiai pasipel- 
nė laisvesnės tarptautinės prekybos ir bendro ekonomikos 
stabilumo bei pagrindinių industrinių šalių ekonominio au- 
gimo dėka. Taivanis, Honkongas, Singapūras yra ryškūs to 
pavyzdžiai. Tačiau ir ten pasireiškė didėjanti tendencija po- 
litizuoti ekonominę veiklą. Nors ankstyvoji klasikinė ekono- 
mika vyravo naujai sukurtos merkantilizmo doktrinos at- 
žvilgiu, dabar esama visapusiškesnės doktrinos, kuria re- 
miasi vyriausybė, įvairiais būdais darydama įtaką ekonomi- 
nei veiklai. Aš tvirtinčiau, kad daugelis tarptautinių donorų 
agentūrų turi neigiamo nusiteikimo rinkos atžvilgiu ir yra 
linkusios remti vyriausybės kišimąsi, kuris būna realizuoja- 
mas ekonomikos produktyvumo sąskaita. Donorų agentūrų 
stiprybė — socialinių reformų rėmimas, tačiau jos silpnos pa- 
dėti padidinti ekonomikos našumą. 

Dabar grįžtu prie skurdo ekonomikos bei tų sunkumų, ku- 
riuos patiriame suvokdami prioritetus ir išteklių apribojimus, 
sąlygojančius Žmonių pasirinkimą mažas pajamas turinčiose 
šalyse. Šie sunkumai prasiskverbia į užsienio paramos sritį. 
Mano tikslas - ištirti užsienio paramos ekonominį poveikį 
ūkininkams, tai, kaip tą paramą administruoja donorų agen- 
tūros mažas pajamas turinčiose šalyse. Mano ekonominė kri- 
tika apsiriboja žemės ūkio tyrimais, kapitalo augimu žemės 
ūkyje, prekyba plataus vartojimo prekėmis dempingo pagrin- 
dais, užsienio paramos susiejimu su donorų prekėmis: ir pa- 
slaugomis, sąlygomis užsienio ekspertams ir donorų agentūrų 
sukurta įtampa tarp teisingumo ir produktyvumo. Trumpai 
panagrinėsiu užmirštas rinkos funkcijas ir žemės ūkio paska- 
tų iškraipymus. 

Jungtinės Valstijos jau ilgą laiką yra donoras, teikiantis pa- 
galbą įvairiomis formomis, tačiau paramos ekonomikoje gau- 
su keblumų. Kodėl Maršalo plano parama buvo sėkminga, 
nors truko tik keletą metų? Ir kodėl didelė parama, teikiama 
mažas pajamas turinčioms šalims nuo Antrojo pasaulinio karo 
metų, davė daug mažiau naudos? Kodėl gi Point Four Latin 
American Aid (Ketvirtojo Punkto Lotynų Amerikos pašalpa) 
programa taip nedaug kilstelėjo žemės ūkio produktyvumą? 
Kodėl gi privatūs fondai ir didelis tarptautinių donorų agen- 
tūrų skaičius, išskyrus žemės ūkio tyrimo atvejus, tik labai 
nedaug tepadėjo pagerinti ekonominę aplinką ir žemdirbių 
išsilavinimą mažas pajamas turinčiose šalyse? 

Tarptautinė donorų bendruomenė yra gausi ir sudėtinga. 
Reikia iš pradžių pabrėžti, kad dauguma šios bendruome- 
nės narių laikėsi „gyvenk ir leisk gyventi kitiems“ politikos, 
atitinkančios jų bendrus interesus, kurie mažiau priklauso 
nuo pagalbą gaunančių valstybių palaikymo negu nuo išlai- 
kymo ir didinimo tos finansinės paramos, kuri gaunama iš 
dideles pajamas turinčių ir daug naftos išgaunančių valsty- 
bių. Yra daug donorų agentūrų, įsitraukusių į platų para- 
mos veiklų ratą. Didelis jų skaičius išlaiko regioninius ir 
šalių skyrius. Jie samdo ir finansuoja vystymosi ir gerovės 
ekspertus, dovanoja kai kurių rūšių išteklių (daugiausia mais- 
to ir plataus vartojimo prekių), suteikia pagalbą nelaimių 
atvejais, finansuoja žemės ūkio tyrimus bei darbų tąsą, kon- 
troliuoja gausius žemės ūkio vystymo fondus, įsigyja mais- 
tinių grūdų atsargų tam, kad stabilizuotų grūdų atsargas, 
prieinamas mažas pajamas turinčioms šalims. Tarptautinė 
donorų bendruomenė remia Pasaulio banką (World Bank) ir 
įvairius regioninius bankus. Donorų agentūros suformuluo- 
ja ir skleidžia informaciją, atitinkančią jų tikslus. Visą šią 
įvairią veiklą toliau aš vadinsiu užsienio parama. 

Užsienio parama vis dar tebėra nevienareikšmė ekonomi- 
kos sąvoka; dialogas tarp ekonomikos teorijos ir užsienio pa- 
ramos nėra viena iš nenuginčijamų ekonomikos teorijos dalių. 
Mano samprotavimai yra žvalgomojo pobūdžio, nes nesama 

visuotinai pripažįstamo užsienio paramos ekonominio pagrindimo, 
kuriuo galėčiau remtis, kad tiksliai nustatyčiau jos ekonominį 
poveikį. Užsienio paramos tyrinėjimai, pagrįsti politiniais svars- 
tymais, paprastai nėra tinkami ekonominei analizei. 

Ištekliai, sudarantys užsienio paramą, gana dideli, kad 
turėtų ekonominį poveikį ne vien šalims, kurios teikia ištek- 
lius, bet ir juos gaunančioms bei naudojančioms šalims. Pa- 
likdamas nuošalyje išteklių poveikio šalims-donorams klau- 
simus, aš ketinu panagrinėti užsienio paramos paskirstymo 
organizacinius procesus bei paieškoti ekonominių sėkmių ir 
nesėkmių priežasčių. 

Kadangi buvau okupacinės kariuomenės Europoje daly- 
vis, Man nusišypsojo laimė nujausti Maršalo plano sėkmės 
priežastis. Karas sunaikino didelę materialiojo kapitalo dalį, 
o žmogiškajam kapitalui pakenkta buvo daug mažiau. Atsi- 
gauti iš esmės reiškė atstatyti gamyklas ir namus, įsigyti 
įrangą bei inventorių. Pagal Maršalo planą šiems tikslams 
įgyvendinti buvo skirtas didelis kapitalas. Vakarų Europa ir 
Japonija, esant gerai rinkos paklausai ir tarptautinei preky- 
bai, atsigavo greitai. Tai paaiškinama tuo, kad buvo suteikta 
reikšmė Žmogiškajam kapitalui ir vietinėms bei tarptauti- 
nėms rinkoms. Tačiau, kaip minėta anksčiau, ši Maršalo pla- 
no patirties pamoka, nors ir akivaizdi, nebuvo nuolat taiko- 
ma teikiant paramą mažas pajamas turinčioms šalims. Per 
mažai užsienio paramos buvo skirta padidinti žmogiškojo 
kapitalo kiekiui ir sustiprinti tų šalių rinkoms. 

Žemės ūkio nesėkmės painiava „Point Four“ pagalbos pro- 
gramos atveju taip pat yra pamokanti. Šeštojo dešimtmečio 
pradžioje Fordo fondas skyrė dosnią paramą Nacionalinei 
planavimo asociacijai, kad ji įvertintų „Point Four“ techninę 
paramą visoje Lotynų Amerikoje. Aš sutikau vadovauti šiai 
akcijai, be to, man padėjo labai kompetentingi kolegos. Ty- 
rinėdami šios programos žemės ūkio dalies nesėkmių priežas- 
tis, nustatėme, kad „Point Four“ sumanymas buvo pagrįstas 
prielaida, jog esamus nepanaudotus žemės ūkio tyrimų rezul- 
tatus reikia plačiai taikyti praktikoje. Atitinkamos tarnybos 

buvo įsteigtos kartu su tų šalių vyriausybėmis. Tačiau greitai 
jų veikla išblėso, nes jos turėjo tik labai nedaug vertingos tech- 
ninės informacijos, kurią būtų galėjusios pateikti ūkininkams. 

Ilgą laiką man kėlė rūpestį tai, kad skiriasi pagrindinių 
fondų požiūris į žemės ūkį. Pirmosios Fordo fondo žemės 
ūkio programos Indijoje atveju nebrandūs rezultatai buvo 
pradėti taikyti praktikoje per daug anksti, taip pat, deja, bu- 
vo ir Kellogo fondo atveju - jo statute numatytas praktinio 
rezultatų taikymo rezultatas. Visiškai priešingai, bendradar- 
biaujant su Meksikos vyriausybe Rockfellerio fondo pradėta 
žemės ūkio tyrimų programa buvo ypač sėkminga inovacija. 
Tarptautiniai žemės ūkio tyrimų centrai yra iš esmės pagrin- 
dinė inovacija, analogiška Rockfellerio fondo darbams Mek- 
sikoje. Pirmuosius centrus finansavo Fordo ir Rockfellerio 
fondai, o prie jų prisidėjo Kanados tarptautinis tyrimų vys- 
tymo centras, kuris ankstyvaisiais savo gyvavimo metais vei- 
kė, kaip ir galima tikėtis, taip, kaip dera privačiam fondui. 
Bendras dvylikos tarptautinių žemės ūkio tyrimų centrų me- 
tinis biudžetas jau viršija 100 milijonų dolerių. Dauguma 
fondų dabar gaunami iš Pasaulio banko ir regioninių bankų, 
iš Kanados, Vakarų Europos donorų, iš Japonijos, JAV tarp- 
tautinio vystymo agentūros (A.I.D. - Agency for Internatio- 
nal Development)“. 


Mažas pajamas turinčių šalių ūkininkai neturi tiesioginio 
kontakto su tarptautinėmis donorų agentūromis, išskyrus 
kontaktus žemės ūkio tyrimų srityje. Ir šie kontaktai taip pat 
labai riboti. Visais praktiniais tikslais ūkininkai neturi įtakos 
šių donorų agentūrų veiksmams, kurie paveikia jų gerovę. 
Dažniausiai užsienio parama yra valstybinės svarbos veikla. 
Vyriausybės ir Jungtinių Tautų agentūros, kurios taip pat 


2 . . a . . - 10 ve 1 30 . 
“ Trumpai organizaciniai klausimai, būdingi šiems centrams, apibūdinami 
mano darbe „The Economics of Research and Agricultural Productivity,“ 


International Agricultural Development Service Occasional Paper (New York, 
1979). 

yra valstybinės įstaigos, dirba su vyriausybėmis. Dauguma 
ekonominio poveikio ūkininkams apskaičiavimų yra nu- 
gramzdinti politiniuose svarstymuose. Turint galvoje, kad 
mažas pajamas turinčios šalys labai skirtingos (tas pat pasa- 
kytina ir apie jų vyriausybes) ir atsižvelgiant į tai, kad užsie- 
nio parama yra įvairaus pobūdžio, galima padaryti tik kele- 
tą naudingų apibendrinimų. 

Užsienio parama, skirta žemės ūkio produktų tyrimams, 
vyko gana sėkmingai, tačiau nebuvo tyrinėjama namų ūkio 
gamyba. Taip pat nebuvo remiami prasmingi mažas paja- 
mas turinčių šalių tyrimai, leidžiantys nustatyti, kokia yra 
žemdirbių ir kitų žmonių mityba. 

Orientuotų į mažas pajamas turinčių šalių reikalavimus 
žemės ūkio tyrimų plėtimasis yra pagrindinis laimėjimas,ku- 
rio siekiant daugiausia nuveikta nuo Antrojo pasaulinio ka- 
ro pradžios. Šio laimėjimo reikšmė tarptautinė. Ir nors Tarp- 
tatinė donorų bendruomenė turi tik padrikus duomenis apie 
savo padarytą ekonominę įtaką mažas pajamas turinčių ša- 
lių žemės ūkiui, svarbiausias dalykas, kurį verta išskirti, yra 
jos indėlis vystant žemės ūkio tyrimus. Žemės ūkio tyrimų 
centrai sudaro didelę šio indėlio dalį. Tačiau šie žemės ūkio 
tarptautiniai tyrimų centrai, nors ir kokie geri būtų, negali 
pakeisti atliekamų nacionalinių žemės ūkio tyrimų. 

Kai kuri užsienio parama žemės ūkio tyrimams buvo ne- 
sėkminga. „Point Four“, kaip minėjau anksčiau, šiuo atžvil- 
giu nepasisekė. JAV dvišalės paramos duomenys painūs, o 
dėl nepastovumo remiant žemės ūkio tyrimus dauguma jų 
deformuoti. Didžiausia kaltė tenka Kongresui. Paramos agen- 
tūrai jis primetė tokį fondų teikimo organizavimą, kuris ne- 
efektyvus norint padėti sukurti nacionalinių žemės ūkio ty- 
rimų eksperimentines stotis ir laboratorijas mažas pajamas 
turinčiose šalyse. Šiam darbui atlikti A.I.D. neturi nei darbuo- 
tojų profesionalų, nei atitinkamų įgaliojimų tokių tyrimų il- 
galaikiam finansavimui. Nepatarčiau nė vienai mažas paja- 
mas turinčiai šaliai būti priklausomai nuo tokios užsienio pa- 
ramos savo žemės ūkio tyrimų pajėgoms vystyti. 


10* 

Žemės ūkio tyrimai daugiausia organizuojami tam, kad 
būtų pagerintos grūdų ir naminių gyvulių biologinės gali- 
mybės. Neabejojama šių tyrimų sėkme genetinėje ir veisli- 
ninkystės srityse. Tačiau per mažai dėmesio skiriama eko- 
nominiams apribojimams, su kuriais susiduria ūkininkai ma- 
žas pajamas turinčiose šalyse. Kai kurie tarptautiniai žemės 
ūkio tyrimų centrai pradeda nagrinėti ūkininkų pasirinkimų 
ekonomiką, jiems adaptuojant naujas grūdų rūšis. Tačiau 
ekonomistai, dirbantys tuose centruose, turi kol kas per men- 
ką intelektualinę bazę savo veiklai. 

Neturtingų šalių galimybės ūkininkams pasinaudoti žemės 
ūkio tyrimų rezultatais nevienodos pirmiausia dėl paskatų iš- 
kraipymų, priešingų tų ūkininkų siekiams. Nė viena donorų 
agentūra nesuvokia ir reta vyriausybė, vos keletas žemės ūkio 
tyrimų organizacijų, kaip išaiškėjo, tesupranta, kokį žalingą 
poveikį šie iškraipymai daro žemės ūkio modernizavimui. Ar- 
ba jeigu ir suvokia, tai elgiasi taip, lyg joms tai nerūpėtų. 

Palyginti su pažanga žemės ūkio tyrimuose, nedovanoti- 
nai ignoruojami organizuoti, paramos fondų remiami tyri- 
mai, kuriais būtų siekiama pagerinti namų ūkio gamybines 
galimybes. Nors didėja susirūpinimas, kad ir gerokai pavė- 
luotai, kaip pagerinti moterų galimybes mažas pajamas tu- 
rinčiose šalyse, beveik jokio dėmesio neskiriama namų ūkio 
gamybai, kuri yra moterų viešpatija. Tereikia paprastų daly- 
kų. Pavyzdžiui, Senegalo kaime sorgo grūdai, pagrindinė 
maistinė kultūra, sunkiai išgliaudomi. Neseniai mačiau, kaip 
moterys naudoja sunkias medines trinkas, kad įveiktų sorgo 
lukštą. Tai alinantis darbas po karšta tropikų saule. Kiekvie- 
name iš trijų kaimelių moterys man pateikė tą patį klausimą: 
„Kodėl mes negalėtume šiam darbui turėti paprasčiausio ran- 
kinio malūno?“ Visa, ko reikia, tai tyrimai ir verslumas, ku- 
rie modernizuotų gamybą namų ūkyje“. 


? Tarptautinis vystymosi tyrimų centras (The International Development 
Research Center), esantis Kanadoje, šiame krašte parėmė kai kuriuos tyri- 
mus bei įmones. 

Mitybos tyrimai taip pat neatliekami. Aš nežinau nė vie- 
nos donorų agentūros, kuri, bendradarbiaudama su šalies vy- 
riausybe, būtų įsteigusi gyvybingą ir kompetentingą mitybos 
tyrimų centrą. Užuot teikusios paramą tokiems tyrimams, do- 
norų agentūros specializuojasi, kaip pateikti pareiškimus apie 
baisias blogos mitybos pasekmes. Šie pareiškimai dažniausiai 
yra savitiksliai. Tai nebus cinizmas, jei teigsime, jog donorų 
agentūros puikiai Žino, kad blogai mintančių vaikų rodymas 
ir šalia pateikiami teiginiai apie netinkamos mitybos vyravi- 
mą, - O tuo paprastai vargu ar galima nepatikėti - pagelbsti 
jų asmeniniams interesams kreipiantis dėl tolesnių fondų sky- 
rimų. Dauguma tyrimų, įvertinančių netinkamai mintančių 
gyventojų dalį šalyje, yra pagrįsti fiksuotu kalorijų standartu. 
C. H. Shahas* pateikia svarių įrodymų, kad žmonių skonis 
ir pomėgiai smarkiai lemia jų išlaidas, tenkančias vienai mais- 
to kalorijai. Pagal Shaho tyrimus netinkamos mitybos nusta- 
tymas, vertinant pagal fiksuotą kalorijų standartą, turi būti 
aiškinamas labai atsargiai. P. V. Sukhatme, didžiąją savo kar- 
jeros dalį paskyręs mitybos studijoms, nustatė, kad skirtin- 
giems individams reikalingas kalorijų kiekis gerokai skiria- 
si, netgi tam pačiam individui įvairiomis dienomis jis kitoks, 
taigi kinta bėgant laikui". 

Žemės ūkiui modernizuoti reikia daug naujų kapitalo for- 
mų. Donorų agentūros papildo pasiūlą. Net esant geriau- 
sioms aplinkybėms sunku efektyviai paskirstyti kapitalą, kai 
sandorius sudaro vyriausybės. Pagal pasiektus rezultatus pa- 
tikrinama, kiek šis kapitalas buvo naudingas žemės ūkio 


*C. H. Shah, „Food Preferences and Nutrition: A Perspective on Poverty in 
Less Developed Countries,“ Indian Journal of Agricultural Economics 35 
(January-March 1980): 1-39. 

> P. V. Sukhatme, „Malnutrition and Poverty,“ Ninth Lal Bahadur Shastri 
Memorial Lecture, Indian Agricultural Research Institute, New Delhi, Janu- 
ary 29, 1977. Išsamesnį Sukhatme ir C. H. Shah darbų paaiškinimą rasite 
perskaitę D. Gale Johnson, „The World Food Situation: Developments Du- 
ring the 1970s and Prospects for the 1980s,“ University of Chicago Agricul- 
tural Research Paper No. 80-10 (March 1980). 

gamybai, kokios yra iš jo gautos grynosios pajamos, kodėl 
taip yra, kad nė viena donorų agentūra nepateikia privačių 
ir socialinių grąžos normų, gautų iš kapitalo, kurį jos pasky- 
rė? Be abejonės, tai turėtų būti daroma, kai agentūra preten- 
duoja gauti didesnius fondus. Šiose agentūrose netrūksta eko- 
nomistų, pakankamai kompetentingų tokiems įvertinimams 
atlikti. Kadangi man šie įvertinimai neprieinami, aš, be abe- 
jo, negaliu nustatyti šių investicijų ekonominės vertės. 

Įvertindamas užsienio paramą, skirtą mokslo tyrimams, 
nukreipiu žvilgsnį į fondų, skatinančių žemės ūkio vys- 
tymąsi, paskirstymą tarp materialiojo ir žmogiškojo kapi- 
talo. Mano nuomone, jei pusė donorų fondų, kurie buvo 
skirti materialiojo kapitalo atsargoms didinti žemės ūky- 
je, būtų buvę skirti kaimo Žmonių sugebėjimams tobulin- 
ti, tai per kelis ateinančius dešimtmečius žemės ūkio vys- 
tymosi lygis būtų gerokai padidėjęs, palyginti su tomis 
perspektyvomis, kurios tikėtinos vyraujant dabartiniam ka- 
pitalo paskirstymui. Tikėtinų pajamų, kurias galima išma- 
tuoti modernizuota gamybine veikla atžvilgiu, ir laukia- 
mo žmonių asmeninio pasitenkinimo padidėjimo, gauna- 
mo iš jų turimo žmogiškojo kapitalo, atžvilgiu investici- 
jos labai nepakankamos, kad būtų pasiekta gyventojų ko- 
kybė, kurią Žmonės norėtų įgyti. Nors apie tai yra daug 
pareiškimų, kuriuos skelbia užsienio paramą teikiantys ad- 
ministratoriai, iš tiesų mažai daroma, kad šiems tikslams 
būtų skiriami ištekliai. Paskutinė Pasaulio banko ataskai- 
ta „Švietimas ir Pajamos“ (Education and Income) yra tikrai 
vertinga. 

Ketinu panagrinėti ir kai kuriuos gerai žinomus Žemės 
ūkio produkcijos prieaugius mažas pajamas turinčiose šaly- 
se ir paklausti, kiek prie to prisidėjo Tarptautinė donorų 
bendruomenė, suteikdama kapitalo? Čia aš turiu omenyje 
visokias materialines kapitalo formas: dirvos gerinimą, drė- 
kinimą, tręšimą, ūkio įrengimus, sandėliavimo sąlygas, kai- 
mo vietovių kelius ir pan. 

Šiuo klausimu būtina apsvarstyti ženklią sėkmę žemės 
ūkyje ten, kur donorų agentūrų kapitalo negauta visai ar 
gauta nedaug. Nepaprastas kviečių gamybos padidėjimas 
Indijoje, naudojant daugelį naujų materialiojo kapitalo for- 
mų, yra būtent toks atvejis. Kiti paminėtini atvejai - sėkmė 
auginant palmių vaisius Malaizijoje; sojos pupeles Brazilijo- 
je, o dabartiniu metu jau ir Argentinoje; neseniai Čilėje pa- 
didėjusi šviežių vaisių, vyno ir skinamų gėlių gamyba bei 
ilgą laiką sėkminga Meksikos gamyba aprūpinant JAV žie- 
mą šviežiomis daržovėmis ir kai kuriais vaisiais. Kenijos sėk- 
mė adaptuojant grūdinius hibridus ir jiems auginti naudo- 
jant trąšas bei naikinant kenkėjus ir vabzdžius yra tik dar 
vienas pavyzdys; šios šalies sėkmė gaminant arbatą, kavą, o 
dabar ir auginant ananasus analogiškai gali būti įtraukta į šį 
sąrašą. Išvada tokia — ten, kur žemės ūkio tyrimų dėka pa- 
didėjo gamybos galimybės ir kur kainų paskatos pakanka- 
mos, dažniausiai, jei ne visuomet, papildomas kapitalas gau- 
namas iš nenutrūkstančios gamybos pelningumo. Ši prielai- 
da galioja tiek mažiems ūkiams, tiek ir didesniems. 

Realizuojant projektus, finansuojamus iš donorų agentū- 
rų kapitalo, daugeliu atvejų gamyba visai nepadidėdavo. Be- 
veik visoje Centrinėje Afrikoje dauguma kapitalo investavi- 
mo projektų buvo nesėkmingi. Akivaizdus to pavyzdys yra 
Tanzanija. Prisiminkime septintąjį dešimtmetį: užsienio do- 
norų kapitalas, skirtas padidinti palmių vaisių gavybą Ni- 
gerijoje, pražuvo. O juk kapitalo suteikusios agentūros eko- 
nomistai, dirbantys Nigerijoje, teisingai išanalizavo ekono- 
mines perspektyvas esant aukštiems eksporto mokesčiams 
palmės vaisiams. Nepaisant to, projektui buvo pritarta ir jis 
gavo finansavimą. 

Ten, kur vyriausybės yra silpnos, kur nuolat tęsiasi poli- 
tinis nestabilumas ir kur trūksta išsilavinusių, prityrusių bei 
kompetentingų Žmonių, sugebančių formuoti žemės ūkio ka- 
pitalą, Pasaulio banko ir kitų agentūrų dabartiniu būdu re- 
miamų kapitalo projektų sėkmė neįmanoma. 

Be abejo, yra daug šalių, kurios sugeba tvarkyti kapitalo 
projektus. Jos linkusios žinoti savo reikmes ir primygtinai 
reikalauja, kad pagal jas būtų kuriami projektai. 

Apskritai man kelia susirūpinimą tas, kad daugelyje ma- 
žas pajamas turinčių šalių realizuotas šių kapitalo projektų 
atsipirkimas yra mažesnis nei normali grąža investuotojui. 
Mano įvertinimas nereiškia, jog nedidėja žemės ūkio pajėgu- 
mai. Tik teigiu, kad derliai yra per maži. 

Netinkamas kapitalo paskirstymas yra plintanti proble- 
ma. Tai dideliu mastu vyraujančių produktų bei gamybos 
veiksnių kainų iškraipymų mažas pajamas turinčiose šaly- 
se padarinys. Iškraipymai paskirstant kapitalą kyla ir dėl 
didelių drėkinimo projektų finansavimo, tokie projektai pa- 
prastai yra klaida. Amerikos šalių vystymo bankas (Inter 
American Development Bank) praeitais metais pasiekė sa- 
vo tikslą — suteikti paskolų kaimui vystyti. Tačiau šis tiks- 
las buvo realizuotas patvirtinant, metams baigiantis, tris 
didelius drėkinimo projektus — kurie, labiausiai tikėtina, 
sąlygos ypač mažas grynąsias pajamas, o gal ir nuosto- 
lius. Tokiam lėšų skyrimui ir panaudojimui būdingi rimti 
pažeidimai dėl Tarptautinėje donorų bendruomenėje vy- 
raujančių lygiavos doktrinų. 

Šios rūšies parama yra lyg atsikratymas atliekomis. Šaliai- 
donorui tai yra patogus būdas perleisti kitiems, kas jai atlie- 
ka, o šalies, gaunančios šią paramą, vyriausybei ji yra paska- 
tinimas toliau tęsti savo šalies žemės ūkio diskriminavimą, 
nesvarbu, kokiais būdais: ar įsigyjant iš ūkininkų maistinius 
grūdus žemesnėmis nei rinkos kainomis, ar prekiaujant mais- 
tu ar kitomis priemonėmis, leidžiančiomis palaikyti pigaus 
maisto politiką, kuri iškreipia paskatas žemės ūkyje. Tinka- 
mas pavyzdys yra toks neigiamas didelio masto poveikis In- 
dijos ūkininkams šeštajame ir septintajame dešimtmetyje, apė- 
męs didelį kiekį P.L. 480 įstatymo (Viešasis įstatymas 480) ne- 
numatytų žemės ūkio prekių. Mūsų šūkis yra „Maistas už tai- 
ką!“. Dabartiniu metu dideliais kiekiais įstatymo P.L. 480 nu- 

matyta parama yra teikiama Egiptui, ir ji lėmė Egipto vyriau- 
sybės prastos vidaus politikos žemės ūkio srityje oficialų įtei- 
sinimą. Tokia dempingo forma taip pat veikia žemės ūkio 
produktų tarptautinę rinką. 

Sunku įvertinti įpareigojančios paramos mastą ir poveikį. 
Tokia parama dažniausiai teikiama tuo atveju, kada vyriau- 
sybė donorė reikalauja, kad dalis skolinamų ir dovanojamų 
lėšų, skirtų pagal dvišalę sutartį paramai, būtų privalomai 
panaudota įsigyti šalies-donoro medžiagų, prekių ar paslau- 
gų. Nors įpareigojančios paramos finansinės ataskaitos labai 
retai išvysta dienos šviesą išspausdintų dokumentų pavida- 
lu, yra duomenų apie tai, jog daugiau kaip 70/o JAV para- 
mos yra įpareigojanti. Mažas pajamas turinčių šalių ekono- 
mistai privačiai atskleidžia įpareigojančios paramos pa- 
darinius. Pavyzdžiui, neseniai Švedija pasiūlė Indijai dosnią 
subsidiją, skirtą mokyti miškininkystės. Per dvejus metus 
trukusias derybas, beje, Indijos vyriausybė nesugebėjo pa- 
naikinti įpareigojančių paramos sąlygų, kurių reikalavo Šve- 
dija, ir dėl tos priežasties parama nebuvo priimta. Silpnes- 
nės šalys nesielgia taip, kaip padarė Indija. 

Ekspertai, samdomi darbui iš dideles pajamas turinčių 
šalių, yra labai brangūs. Kaina, kurią reikia sumokėti eks- 
pertui iš JAV paramos agentūrų, per metus sudaro apie 
100 000 JAV dolerių. Daugelyje mažas pajamas turinčių ša- 
lių dirbantys donorų ekspertai yra žemesnės kvalifikacijos 
nei vietiniai, su kuriais donorų ekspertai dirba. Atsižvelgiant 
į dideles sąnaudas ir reikiamos kvalifikacijos trūkumą, bū- 
dingą samdomiems paramos agentūrų ekspertams, lėšų švais- 
tymo mastas yra labai nemažas. Kai kuriems žemės ūkio 
srities darbuotojams, kuriuos darbui su mažas pajamas tu- 
rinčiomis šalimis skiria vietinės valdžios finansuojami uni- 
versitetai, būdingi tie patys trūkumai. 

Dabartiniu metu Tarptautinės donorų bendruomenės dau- 
gumos narių politika yra mažinti asmeninių pajamų ir gero- 
vės paskirstymo nelygybę, netgi jei tai kenkia potencialiam 

žemės ūkio produktyvumui. Siekiama tų teisingumo tikslų, 
kuriuos vyriausybė donorė mano esant tinkamus savai di- 
deles pajamas turinčiai šaliai. Kuo didesnės asmeninės paja- 
mos donoro šalyje, tuo mažiau šalies donorės teisingumo 
problemos sprendimas būna tinkamas mažas pajamas turin- 
čiai šaliai. Švedija yra kvalifikuojama kaip pati didžiausia 
savo teisingumo sampratos primetinėtoja užsienio šalims, 
kurioms teikia paramą. Jos paramos nedemokratinėms vy- 
riausybėms ir žalos žemės ūkio gamybai padariniai yra tie- 
siog neaprėpiami. Tokius padarinius aš įžiūriu Tanzanijoje. 
Kiti užsienio paramos donorai linkę laikytis socialinio teisin- 
gumo mažesniu mastu. To pasiekti įmanoma potencialaus 
žemės ūkio gamybos padidinimo sąskaita tam, kad būtų pa- 
didintos maisto atsargos. O tai padaryti leis žemės ūkio ty- 
rimai ir dideliam derlingumui skirtos investicijos. Jungtinių 
Tautų paramą teikiančios agentūros remiasi tomis pačiomis 
nuostatomis kaip ir JAV tarptautinio vystymo agentūra. Kon- 
gresas savo ruožtu reikalauja laikytis teisingumo, nepaisy- 
damas to fakto, kad analogiškos vidaus politikos rezultatai 
nepasiteisino. Kongresas paskyrė nemažai lėšų smulkių JAV 
ūkininkų ekonominei daliai palengvinti ir, nepaisant šių pro- 
gramų administravimui paskirto personalo kompeten- 
tingumo, rezultatai buvo prasti. Tačiau Kongresas tikisi, jog 
mažas pajamas turinčioms šalims pavyks įgyvendinti tokias 
žemės ūkio programas. Verta pažymėti, jog dauguma mažas 
pajamas turinčių šalių, kurių vyriausybės yra gyvybingos, 
priešinasi šiai politikai. Mažos šalys, ypač tos, kurių vyriau- 
sybės silpnos, nepajėgia įveikti neigiamų šios politikos pa- 
darinių gamybai. Jos atitinkamai siekia tokios maisto pasiū- 
los, kokią tik gali suteikti visa žemės ūkio modernizacija. 

Būtina atskirti tokią ekonominę veiklą, kur santykinį pra- 
našumą turi vyriausybės, nuo tokios ekonominės veiklos, 
kur santykinai pranašesnė yra rinka“. 


6 Žr. Theodore W. Schultz, „Markets, Agriculture and Inflation“, L. J. Nor- 
ton Lecture, University of Illinois, Urbana-Champaign, June 11, 1980. 

Žvelgiant šiuo aspektu, dauguma organizuotų žemės ūkio 
tyrimų yra vyriausybės funkcija, vyriausybė pirmiausia tei- 
kia visuomenines gėrybes. Jungtinėse Valstijose tik 25 procen- 
tai visų žemės ūkio tyrimų yra atliekami privačių įstaigų, 
siekiant pelno. Mažas pajamas turinčiose šalyse privačios 
įstaigos atlieka daug mažesnę analogiškų tyrimų dalį. JAV 
tarptautinio vystymo agentūra ženkliai pirmauja rinkdama 
ir skelbdama žemės ūkio statistiką. Vyriausybė taip pat turi 
didelį santykinį pranašumą nustatydama standartus perka- 
miems ir parduodamiems gaminiams. Ji taip pat yra aukš- 
čiausia valdžia apibrėžiant ir produktų pirkėjų, ir pardavėjų 
nuosavybės teisę. Žemės ūkio produktų - ir ypač maisto — 
inspektavimą pirmiausia atlieka vyriausybė. Pastovaus kai- 
nų bendrojo lygio palaikymas taip pat yra viena iš vyriau- 
sybės funkcijų. Dideles pajamas turinčiose šalyse bandymai 
sumažinti nelygybę perskirstant asmenines pajamas taip pat 
yra vyriausybės žinioje. 

Santykiniai rinkos privalumai žemės ūkyje ir kitose eko- 
nomikos šakose nėra Tarptautinės donorų bendruomenės 
narių daugumos nei pripažįstami, nei palaikomi. Donorų 
agentūros su keletu išimčių rinkos atžvilgiu yra nusiteiku- 
sios tvirtai priešiškai. Jos tarpsta, iškalbingai pasakodamos 
apie rinkos nesėkmes. Dauguma vietinių vyriausybių taip 
pat turi savų interesų šiuo atžvilgiu. Tarptautiniai Žemės 
ūkio mokslinio tyrimo centrai, apie kuriuos aš Žinau, šiuo 
klausimu sudaro išimtį. Privatūs fondai linkę būti ambiva- 
lentiški. 

Nepaisant suvaržymų, primestų vyriausybių ir pagrįstų 
rinkos ydų doktrina, rinkos santykinis pranašumas nustatant 
kainas tebėra lengvai įrodomas. Nė vienai vyriausybei, pa- 
naikinusiai rinką, nepavyko modernizuoti žemės ūkio. Ne- 
abejotina, kad centralizuotai kontroliuojamoje ekonomikoje iš- 
teklių žemės ūkiui paskirstymas yra neefektyvus. Mažas pa- 
jamas turinčių šalių vyriausybės, perkančios iš ūkininkų mais- 
tinius grūdus žemesnėmis nei rinkos kainomis, silpnina ūki- 

ninkų ekonominį pajėgumą modernizuoti žemės ūkį. Vyriau- 
sybės, nacionalizavusios trąšų kainų nustatymą per jų impor- 
to, gamybos ir paskirstymo kontrolę, be abejonės, veikė ne- 
efektyviai ir nuostolingai. Daugelio mažas pajamas turinčių 
šalių vyriausybės, neatsižvelgdamos į neatidėliotiną gauses- 
nės žemės ūkio produkcijos poreikį, sumažina savų žemės 
ūkio produktų kainas. Daugelyje šių šalių laisva prekyba, 
žemės ūkio produkcijos bei gamybos veiksnių kainos vidaus 
rinkoje pagal tarptautinį lygį būtų palankiausia terpė jų Že- 
mės ūkiui modernizuoti. 

Tačiau donorų agentūros dažniausiai yra tokios uolios 
rinkos ydų doktrinos pasekėjos, jog nesugeba suvokti san- 
tykinių rinkos privalumų. Didelės dalies užsienio para- 
mos ekonominis poveikis yra toks, kad sustiprina vietinės 
vyriausybės galimybes stumti savo žemės ūkį į blogesnę 
padėtį. 

Taip pat verta pažymėti, jog tai, kad Jungtinėse Valstijose 
gausėja politinių grupių, skatinančių vyriausybės potvarkius, 
draudžiančius ūkininkams teršti dirvą, šaltinius ir vandens 
telkinius; nualinti grūdinių pasėlių plotų žemę; naudoti dau- 
gelį Žmogaus išrastų chemikalų pagal pridedamą sąrašą; nai- 
kinti retas rūšis, kurioms ir taip gresia pavojus, tik dar la- 
biau paremia rinkos ydų doktriną. Šių politinių grupių po- 
žiūriu į rinką orientuotas žemės ūkis yra aplinkosaugos ir 
socialinis pavojus. Donorų agentūros, kaip ir reikėjo tikėtis, 
visiškai išnaudojo šių grupių politinę sėkmę. Vyriausybės 
nesėkmės kontroliuojant žemės ūkį, taip pat ir donorų agen- 
tūrų nesėkmės retai kada nagrinėjamos. Neturėtų stebinti 
tai, kad daugelyje mažas pajamas turinčių šalių potencialiai 
žemės ūkio gamybai pakenkia žemės ūkio paskatų iškraipy- 
mų padariniai“. 

Dar du papildomi paramos agentūrų požymiai prašosi 
komentaro. Mažos šalys, taip pat ir šalys, kurių vyriausy- 


" Žr. Theodore W. Schultz, ed., Distortions of Agricultural Incentives (Bloo- 
mington, Ind.: Indiana Univerity Press, 1978). 

bės, neatsižvelgiant į jų dydį, yra silpnos, susiduria su mil- 
žiniškais sunkumais aprėpti gausų donorų būrį. Silpna 
Bangladešo vyriausybė susiduria su daugiau nei šimtu do- 
norų agentūrų. Ši vyriausybė neturi būdų nustatyti vals- 
tybės interesų, kuriems donorai privalėtų tarnauti, ir bū- 
dų išlaikyti donorus atskaitomingus už jų nuveiktus dar- 
bus. Kenija, kurios vyriausybė yra gyvybinga, susiduria su 
panašia problema; neseniai ji kreipėsi į Tarptautinę Žemės 
ūkio vystymo tarnybą (fondą) prašydama patarimo, kaip 
susidoroti su šiuo donorų agentūrų skaičiaus augimu. Ma- 
žas pajamas turinčioms šalims ši problema yra taip pat bū- 
dinga. 

Antrasis požymis - tai iškraipyta informacija, kuri yra 
donorų agentūrų sukuriama ir platinama, pateikiant falsifi- 
kuotus aliarmuojančius duomenis tam, kad agentūra gautų 
didesnę finansinę paramą: Julianas L. Simonas pateikia ci- 
tatą iš 1977 m. Jungtinių Tautų pareiškimo apie tai, kad 
„1968-1973 m. daugiau nei 100 000 Vakarų Afrikos gyven- 
tojų Žuvo nuo bado Vakarų Sacharoje“, ir parodo, jog tai 
netiesa.* O kiek yra patikima bloga Žinia, kad „kasmet že- 
mės rutulyje pražūva 14 milijonų akrų žemės, plinta dyku- 
mos“? Tiesa yra visiškai priešinga, kaip tai rodo kiekvienos 
atskirai paimtos šalies duomenys apie ariamos žemės poky- 
čius. JT komisija prognozuoja „500 milijonų mirčių nuo ba- 
do Azijoje nuo 1980 iki 2025 m.“ Vos ne Evangelija Pasaulio 
bankui ir JAV A.I.D. tapo teiginys apie tai, kad „spartesnis 
gyventojų skaičiaus augimas sąlygoja lėtesnį ekonomikos 
augimą, skaičiuojant vienam gyventojui“. Šiuo atveju taip 
pat yra daug duomenų, teigiančių priešingai. JAV paramos 
agentūros leidinys Agenda yra blogų Žinių šaltinis: žemės, 
vandens, oro nelaimės; JAV pramonės šakos, ketinančios lai- 
doti toksiškas atliekas „trečiojo“ pasaulio šalyse; pesticidų grės- 
mė; uždelsta miestų bomba; aplinkos užterštumas „trečiojo“ 


Š Julian L. Simon, „Resources, Population, Environment: An Oversupply of 
False Bad News,“ Science, June 27, 1980, pp. 1431-37. 

pasaulio šalyse, ir t.t. Dar vienas šios rūšies pavyzdys būtų 
„Pasaulinė ataskaita, skirta aplinkosaugos kokybės prezi- 
dentinei tarybai“ („Global Report to the President's Council 
on Environmental Ouality“). 

Keletas ekonomistų tyrinėjo užsienio paramos ekonomi- 
nio poveikio aspektus? Tyrimuose, skirtuose žemės ūkio 
gamybos poveikiams, dažniausiai nagrinėjami įvykiai Cen- 
trinėje Afrikoje ir juose pateikiamas neigiamas užsienio pa- 
ramos administravimo vertinimas. Tyrimai, skirti užsienio 
paramos poveikiui prekybos srityje, yra vertinami analo- 
giškai. Ypač ekonominio išbandymo neatlaiko institucinės 
reformos (ir kai kurios žemės reformos). Mano paties do- 
mėjimosi tuo rezultatas leidžia teigti, kad nei donorų agen- 
tūros, nei vietinės vyriausybės, su kuriomis šios dirba, ne- 
žino ar, kaip išaiškėjo, net nenori Žinoti tų prioritetų ar iš- 
teklių apribojimų, dėl kurių ūkininkai mažas pajamas tu- 
rinčiose šalyse daro vienokius ar kitokius sprendimus. 
Daugelis tokių šalių ūkininkų ir toliau neturi arba turi tik 
nedidelę politinę įtaką tam, kad vyraujanti diskriminacija 
žemės ūkio atžvilgiu būtų panaikinta. Paskatų žemės ūkyje 
iškraipymai yra endeminiai. Tarptautinė ir vietinė rinkos 
yra pasmerktos patirti nesėkmes, vyriausybė privalo sukur- 
ti joms pakaitalus. Dauguma donorų agentūrų iš tiesų daro 
labai mažai mokykliniam lavinimui ir ūkininkų sveikatai 
pagerinti. Pasiekimai žemės ūkio tyrimų srityje yra išim- 


* P. T. Baueris atliko raštininko darbą, išvardydamas užsienio paramos ri- 
botumus. Žr. jo Dissent on Development (Cambridge, Mass.: Harvard Uni- 
versity Press, 1972) ir „The Harm That Foreign Aid Does,“ Wall Street Jour- 
nal, June 9, 1980. Harry G. Johnsonas taip pat dažnai buvo linkęs nagrinėti 
šiuos klausimus savo sėkmingais metais. 29 puslapių Umos Lele prierašas 
trečiajam jos knygos „The Design of Rural Development: Lessons from Af- 
rica“ (Baltimore: Johns Hopkins University Press, 1979), pp. 227-56 leidi- 
mui, taip pat yra aukščiausios rūšies indėlis. Šiam sąrašui priskirtinas ir 
mano anksčiau cituotas Edwardo Schuho darbas „Distortions of Agricultu- 
ral Incentives“; minėtasis Schuhas, kaip Vašingtono skyriaus narys, parašė 
pagrindinį straipsnį, remdamasis savo dabartiniu darbu, nors tas straipsnis 
dar nėra išleistas. 

tis dažniausiai dėl privačių fondų ankstyvų inovacijų ir dėl 
anksti pradėtų tyrimų programų mažas pajamas turinčio- 
se šalyse įsteigtuose keliuose vietinės valdžios finansuoja- 
muose universitetuose. Vyriausybinės programos, sukurtos 
išimtinai skubios pagalbos teikimo tikslams, beje, nusipel- 
no įvertinimo. 

Ūkininkai mažas pajamas turinčiose šalyse nusipelno ge- 
resnio elgesio nei kad susilaukia iš Tarptautinės donorų ben- 
druomenės. Galbūt ekonomistams derėtų pakloti analitinius 
pamatus tam, kad tai galėtų įvykti. 


IŠVADA: AIŠKINIMAI IR PRIELAIDOS 


Būna, kad knygos ima gyventi savą gyvenimą. Šios knygos 
interpretacijos atspindės jos būsimų skaitytojų įsitikinimus 
ir patirtį, o dėl šios priežasties ji taps kitokia, negu aš para- 
šiau. Ji bus kitokia, atsižvelgiant į tai, kur skaitantysis gyve- 
na — dideles ar mažas pajamas turinčioje šalyje, priklausys 
nuo to, ar skaitantysis mano ekonomiką esant svarbią žmo- 
giškiesiems klausimams, ar ne. Dabar, kai knyga jau išgyveno 
savo kūdikystės amžių, esu susirūpinęs, kaip ji bus aiškinama, 
ar bus naudinga praėjus dešimtmečiui ir vėliau. Viliuosi, jog 
nagrinėjama tema yra daug svarbesnė mažas pajamas turin- 
čių šalių skaitytojams negu šalių, turinčių dideles pajamas. 
Tai nereiškia, jog mažas pajamas turinčių šalių vyriausybių 
pareigūnai palankiai vertins visas knygos dalis. Tačiau ne- 
turtingiems Žmonėms, jei tik jie galės šią knygą įsigyti, ji bus 
turininga ir naudinga. Dideles pajamas turinčiose šalyse į 
ekonomiką linkstama žvelgti įtariai, ir dėl šios priežasties 
tam, kaip aš traktuoju ekonomikos iškraipymus, kenkian- 
čius produktyvumui bei gerovei, nebus mielai pritarta. 

Aš netvirtinu, kad kuri nors iš šios knygos dalių yra pas- 
kutinis žodis. Kiekvienas skyrius — tai preliminari ataskaita 
apie klausimus, ties kuriais mąsčiau ir kuriuos tyrinėjau. Aš 
puikiai suvokiu, kad ekonominės analizės tyko sunkumai ir 
kad ypač sunku perteikti kitiems tai, ką pats sužinojai. Aš 
žinau, kad ekonominė mintis yra talpesnė už ekonomikos 

kalbą, kad ši kalba yra talpesnė už standartinę ekonomikos 
teoriją ir kad ši teorija savo ruožtu talpesnė už ekonomikos 
matematines formules. Kiekvienas iš šių požiūrių, beje, turi 
savus santykinius pranašumus. 

Savo aiškinimais nesu nei optimistas, nei pesimistas. Aš 
teigiu, jog niūrus ekonomikos vaizdas, susijęs su Malthuso 
ir Ricardo vardais, nepasitvirtino. Malthusas negalėjo numa- 
tyti, kad tėvai nuspręs keisti vaikų kiekį į kokybę. Ricardo 
negalėjo tikėtis, kad šiuolaikiniai tyrimai sukurs natūraliųjų 
žemės savybių pakaitalus. 

Neatitrūksime nuo ekonomikos pagrindų, suformuluotų 
Adamo Smitho, teigdami, kad valstybės gerovės pagrindu 
taps pirmiausia Žmonių įgyti sugebėjimai - jų išsilavinimas, 
patirtis, įgūdžiai bei sveikata. Smitho laikais neįmanoma bu- 
vo numatyti, kad bus galima valstybė, kurios keturis penk- 
tadalius nacionalinių pajamų sudaro pajamos iš darbo ir tik 
vieną penktadalį pajamos iš nuosavybės. Tačiau Jungtinės 
Valstijos yra būtent tokia valstybė. Mes patyrėme, kad ži- 
nojimo pažanga yra svarbus gerovės ir pajamų šaltinis. Ta- 
čiau išaiškėjo, beje, kad apie organizavimo funkcijas žinome 
mažiau, negu žinojo Adamas Smithas. Pesimizmas tebegalio- 
ja, kai nagrinėjame neigiamą vyriausybių poveikį ekonomi- 
kos našumui, tuo tarpu asmeninis Žmonių atsakas į ekono- 
mines paskatas teikia daug optimizmo. 

Vis dėlto gausu retorikos, kurią sudaro baisios pranašys- 
tės apie tai, kad žemės dirvos bus nualintos, gamtiniai ištek- 
liai išseks, grūdams auginti tinkamos žemės neišaugins tiek 
derliaus, kad jo pakaktų žmonėms, kurių vis daugėja, kad 
greitai prasidės didelis badas. Šios pranašystės yra ne- 
teisingos, kadangi ateities ekonomikos našumo nelems erd- 
vė, energija ir grūdinių pasėlių plotai. Ją lems žmogaus su- 
gebėjimai. Taip buvo praeityje, ir nėra svarbių priežasčių, 
dėl kurių tai galėtų keistis ateityje. Žmonių įgyjamų sugebė- 
jimų prieaugis yra begalinis. Net ir tuo atveju, kai yra rimtai 
abejojama vyriausybių veikla, žinojimas, jog vyriausybės at- 
eina ir išeina, leidžia tikėtis geresnių laikų. 

Labai svarbu suvokti produktyvumo ekonominę dina- 
miką ir jos indėlį į žmonių gerovę. Sprendžiant ekonomi- 
nius klausimus itin svarbus yra bendras supratimas, vy- 
raujantis visuomenėje ir ypač vyriausybėje. Nuo Antrojo 
pasaulinio karo daugelis mažas pajamas turinčių šalių mo- 
kėsi iš savo ekonominių klaidų, todėl jų supratimas apie 
ekonomikos dinamiką tobulėjo. Kai kuriose dideles paja- 
mas turinčiose šalyse, tarp jų ir Jungtinėse Valstijose, pa- 
sireiškė ūkio našumo pagrindų suvokimo nuosmukis. 

Aš daugiausia nagrinėjau investavimą į Žmones ir Ži- 
nias. Investavimas apima išteklių skyrimą laukiamoms at- 
eityje pajamoms ir pasitenkinimui įgyti. Tai ekonominis 
požiūris žmonių bei jų vyriausybių elgesiui paaiškinti. Eko- 
nominė teorija tampa tvirta, kai atitinka akivaizdžią realy- 
bę. Visoje šioje knygoje pagrindinį dėmesį skyriau akivaiz- 
diems dalykams, tik truputį juos praturtindamas teorija. 
Fundamentaliąją ekonomikos teoriją galima taikyti visuoti- 
nai tuo atžvilgiu, kad ji nėra ribojama tam tikros visuome- 
nės, kultūros, šalies — didelės ar mažos, skurstančios ar 
turtingos. Visus Žmones varžo retų išteklių trūkumas. Už 
pageidaujamus dalykus reikia mokėti; taigi Žmonės pasi- 
renka naudoti tuos jiems prieinamus išteklius, kurie ge- 
riausiai tenkina jų pasirinkimus. Specialiai pabrėždamas 
investavimą, aš stengiausi parodyti, kas būtina, norint pa- 
kelti ekonomikos našumą, kurio dėka padidėtų Žmonių 
gerovė ateityje. 

Skirtumas tarp dideles ir mažas pajamas turinčių šalių 
išteklių apribojimų atžvilgiu ir atžvilgiu to, ką Žmonės gali 
leisti sau vartoti bei investuoti, yra labai didelis. Dėl šio skir- 
tumo ekonomistams iš dideles pajamas turinčių šalių yra 
ypač sunku suvokti realius, griežtus išteklių ribotumus ma- 
žas pajamas turinčiose šalyse ir neturtingųjų Žmonių pasi- 
rinkimų pobūdį. Pavyzdžiui, Bangladešo vyriausybė ir žmo- 
nės paprasčiausiai negali leisti sau tokių paslaugų, kokias 
teikia savo gyventojams Švedija. 

Tarp to, ką dideles pajamas turinčios šalys nuveikia, pa- 
dėdamos kilti mažas pajamas turinčių šalių ekonomikos na- 
šumui, randu rimtų klaidų. Pagrindiniai trūkumai yra trys. 
Pirmasis — tai prioriteto žmogiškojo kapitalo investicijoms 
neteikimas, t.y. neinvestuojama į mokyklinį lavinimą, aukš- 
tąjį mokslą ir sveikatą. Patys Žmonės mažas pajamas turin- 
čiose šalyse teikia joms prioritetą savarankiškai, nepaisyda- 
mi savo ribotų pajamų. Daugelio mažas pajamas turinčių 
šalių pasiekimai privačiai ir valstybiškai investuojant į žmo- 
giškąjį kapitalą iš tiesų yra įspūdingi, ypač jei atsižvelgsime 
į jų ribotus išteklius. 

Antrasis trūkumas yra socialinių reformų sąlygos, kurios 
keliamos teikiant įvairių formų užsienio paramą. Šių sąlygų 
paskirtis priversti mažas pajamas turinčių šalių vyriausybes 
sumažinti asmeninių pajamų paskirstymo nelygybę, kaip tai 
daroma dideles pajamas turinčiose šalyse ir ką šios tariamai 
gali sau leisti. Šis siekis galėtų būti kilnus, tačiau programos, 
naudojamos užsienio paramos sąlygoms įgyvendinti, ir yra 
iš esmės neproduktyvios, nes jos kenkia šalies gavėjos po- 
tencialiam ekonomikos našumui ir sumažina potencialiai įma- 
nomas pajamas, skirtas Žmonių gerovei. 

Nagrinėjant ilgesnį laikotarpį paaiškėjo, kad veikiausiai 
brangiausiai kainuoja trečioji klaida, kuri yra iškreipto nei- 
giamo požiūrio į rinkos vaidmenį padarinys. Šis požiūris 
giliai įsišaknijęs Tarptautinėje donorų bendruomenėje, jam 
pritaria daugelis mažas pajamas turinčių šalių vyriausybių. 
Tai požiūris, grindžiamas rinkos ydų retorika. Donorų agen- 
tūros tampa suinteresuotos rinkos ydų buvimu. Užuot stip- 
rinusios rinkos veiklą, jos ją silpnina. 

Didžiausią ekonominę žalą darančios rinkos ydos yra vy- 
riausybių įtakos rinkai padarinys. Donorų agentūros daž- 
niausiai yra tik šių nesėkmių bendrininkės. Užsienio para- 
ma, ypač pagrindiniais žemės ūkio produktais (P.L. 480 po- 
būdžio parama), taip pat prisideda prie kainų iškraipymo 
žemės ūkyje, kurį primeta tą paramą gaunančios vyriausy- 

bės. Ten, kur vyrauja šios neefektyvios vyriausybinės kai- 
nos, prarandamas santykinis pranašumas, gaunamas pro- 
dukcijos ir sąnaudų rinkos kainų dėka, nors laisvos vidaus 
rinkos kainos, atitinkančios vyraujančias tarptautines kainas, 
galėtų būti itin palankios daugelio mažas pajamas turinčių 
šalių žemės ūkio našumui didinti. Tokios kainos yra viena iš 
būtinų sąlygų šiose šalyse, siekiant sukurti ekonominį že- 
mės ūkio gamybos potencialą. 

Antroji pagrindinė ekonominė išvada yra ta, kad lais- 
vos vidaus rinkos kainos, atitinkančios tarptautines kainas 
Vakarų Europos šalyse, Japonijoje ir kai kuriose kitose di- 
deles pajamas turinčiose šalyse (atmetame kainodarą ko- 
munistinėse šalyse), bus palankios ne vien tik vartotojams 
dideles pajamas turinčiose šalyse, bet ir labai išplės dau- 
gelio mažas pajamas turinčių šalių eksporto galimybės. 
Tikėtina, jog tokios prekybos privalumai daug labiau pa- 
gerins mažas pajamas turinčių šalių žemės ūkio vystymą- 
si nei užsienio parama. 

Išimtį sudaro žemės ūkio tyrimai. Nors kai kuriuos že- 
mės ūkio tyrimus atlieka ir privačios verslo įstaigos, o kai 
kurie privatūs fondai buvo sėkmingi inovatoriai, paremda- 
mi mažas pajamas turinčių šalių žemės ūkio tyrimus, vis 
tiek ženklų santykinį pranašumą organizuojant ir paremiant 
tokius tyrimus turi vyriausybės. Įspūdingas pastarųjų de- 
šimtmečių pasiekimas yra žemės ūkio tyrimo įstaigų gausė- 
jimas. Kai kuriose mažas pajamas turinčiose šalyse tyrimai 
sveikatos srityje taip pat šiek tiek pagerėjo. Tačiau funda- 
mentalieji mokslo tyrimai vyko ne taip sėkmingai. 

Pateikti Tarptautinės donorų bendruomenės ir mažas pa- 
jamas turinčių šalių pasiekimų gyventojų kokybės ir Žinių 
augimo srityje ekonominę kritiką, neminint tos žalos, kuri, 
pavyzdžiui, dėl ekonomikos iškraipymų buvo padaryta JAV 
ekonomikos našumui, būtų vienpusiška ir tam tikru mastu 
neteisinga. Analogiški iškraipymai buvo ir didelių miestų 
mokykliniame lavinime. Toks pat dalykas yra ir fundamen- 

taliųjų mokslo tyrimo ir ekonominių tyrimų iškraipymai, 
sietini su vyriausybiniu finansavimu. Beje, yra begalė ir ki- 
tokių iškraipymų. Tuo tarpu kai daugelio mažas pajamas 
turinčių šalių vyriausybės gerina savo ekonominę politiką, 
Jungtinėse Valstijose gausu politinių judėjimų, su panieka 
žvelgiančių į ekonomiką, o kartu esama daug vyriausybės 
kišimosi į rinką, kam visuomenė, matyt, pritaria. Visa tai 
gerokai prisideda prie JAV ekonominės veiklos smukimo. 

Išlieka viltis, beje, tuo atveju, jei mes mokysimės iš isto- 
rinių savo ekonomikos sėkmių. Reikšmingas šios sėkmės pa- 
vyzdys yra daugiau nei penkis kartus padidėjęs realus atly- 
ginimas už darbo valandą, pasiektas 1900-1970 metų laiko- 
tarpiu - jis atspindi produktyvumo padidėjimą, leidusį taip 
ženkliai padidinti žmonių gerovę. 


PRIEDAI: A-C LENTELĖS 


A lentelė. Darbo užmokesčio ir kviečių kainos santykis Jungtinėse 
Valstijose 


Kviečių Savaitės Savaitės 
bušelio darbo darbo 
Metai kaina, užmokestis, užmokestis, 
JAV dol. JAV dol. išreikštas 
kviečių bušelio 
kaina, JAV dol. 
1817 2.41? 5.04 2.1 
1890 (0.97 8.40“ 8.7 
1900 0.67? 8.649 12.9 
1970 1.58“ 151.60“ 95.9 
1977 (rugpjūtis) 2.31 255.38 110 


* Historical Statistics of United States, Wholesale Price, Series E - 101, Wheat 
(Washington, D.C.:U.S.Department of commerce, 1960). 

P Neal Potter and Francis T. Christy, Jr., Trends in Natural Resource Commo- 
dities (Baltimore: Johns Hopkins University Press for Resources for the Fu- 
ture, 1962), p. 93, Table AP - 3: Kansas City average. 

“ Kietieji žieminiai kviečiai, Kanzas Sitis, JAV tarptautinės vystymo agentū- 
ros dabartinė ataskaita. 

d Valandinis nekvalifikuotų darbininkų, dirbančių 60 savaitinių valandų, 
darbo užmokestis. 

“ Savaitinis darbininkų, dirbančių 40 savaitinių valandų gamyboje, darbo 
užmokestis, įskaičiuojant 1370 papildomą apmokėjimą. Duomenys - iš Dar- 
bo statistikos biuro (Bureau of Labor Statistics) dabartinių ataskaitų. 

B lentele. Nekvalifikuotų darbininkų, valstybinių mokyklų moky- 
tojų, dėstytojų ir gamybos darbininkų valandinis darbo užmokes- 
tis ar pajamos atskirais metais nuo 1900 m. Jungtinėse Valstijose 


Vartojimo Nekvalifikuotų Valstybinių Dėstytojų Gamybos 


kainos darbininkų mokyklų darbo darbininkų 
indeksas uždarbis mokytojų užmokestis darbo 

Metai 1967 m. darbo 1967 užmokestis 
=100 7 1967 užmokestis metų 1967 
J metų 1967 JAV metų 


doleriais JAV 


doleriais metų doleriais JAV 
JAV doleriais 
doleriais 
1900 25 0.144 0.58 0.82 2.60 0.60 
1908 28 0.182 0.65 (0.95 2.94 0.67 
1910 29 0.181 0.62 (0.96 2.98 0.70 
1913 29.7 0.198 0.67 1.05 3.05 0.74 
1915 30.4 0.212 0.70 1.08 3.11 0.74 
1918 45.1 0.426 (0.94 0.85 2.22 (0.92 
1919 518 0.513 (0.99 SB 2.11 (0.92 
1920 60) 0.529 0.88 0.86 2.03 (0.92 
1922 50.2 0.402 0.80 1.30 2.99 (0.90 
1924 51.2 0.458 0.89 1.30 3.00 1.01 
1926 53.0 0.461 0.87 1.28 2.98 0.96 
1930 50 0.478 0.96 1.49 3.36 1.06 
1932 4().9 0.400 0.98 1.82 4.17 1.09 
1934 40.1 0.479 1.19 1.61 R 1.32 
1935 41.1 0.495 1.20 1.62 3.56 1.32 
1940 42.0 0.611 1.45 1.85 4.20) 1.60 
1942 48.8 0.773 1.58 1.66 3.49 1.77 
1950 72.1 1.19 1.65 2.30 3.60 2.15 
1955 80.2 1.52 1.90 2.72 565 2.55 
1960 88.7 1.83 2.06 3.28 4.57 2.85 
1965 94.5 2.15 2.28 3.91 5.61 3.13 
1969 109.8 2.69 2.45 4.31 6.12 3.29 
1970 116.3 2.88 2.48 4.39 6.18 3.27 
1972 125.3 3.30 2.63 4.65 6.15 3.44 
1975 161.2 4.24 2.63 4.32 5.75 3.37 


Šaltiniai: Gamybos darbininkų darbo užmokesčio duomenys paimti iš Al- 
berto Reeso valandinio darbo užmokesčio: Long Term Economic Growth, 
1860-1970 (Washington, D.C.:U.S.Bureau of Economic Analysis, 1973), Ap- 
pendix 2, pp. 222-23; jie yra atnaujinti ir perskaičiuoti iš 1957 į 1967 m. JAV 
dolerius. Nekvalifikuotų darbininkų, mokytojų, dėstytojų duomenys yra iš: 
Peter H. Lindert and Jeffrey G. Williamson, „Three Centuries of American 

Ineguality,“ in Research in Economic History, ed. Paul Uselding, vol. 1, 
1976, pp. 118-19, Table A - 1. Nuo 1930-1953 m. pateikiamas mokytojų 
atlyginimas paimtas iš: Digest of Education Statistics, 1975 ed. (Washington, 
D. C.: National Center for Education Statistics, 1975), Table 53, dėstytojų 
atlyginimai iš: Beardsley Rumle and Sidney G. Tickon, Teacher's Salaries 
Then and Now (New York: Ford Foundation, 1955), Bulletin No. 1, p. 55, 
Table 3; visi nuo 1960 m., iš Digest of Education Statistics, 1975 ed., Table 
99. Nuo 1940 m. mokytojų ir dėstytojų atlyginimai yra apskaičiuoti pagal 
ribines išmokas taip: 1940 m. ir 1942-1942 m. 14 procento; 1950 m. ir 1955- 
1955 m. procentais; mokytojų atlyginimai padidėjo 7 14 procento 1960 m. ir 
1965 m., vėliau - 10 procentų; dėstytojų atlyginimai nuo 1960 m. ir toliau 
pakeliami 10 procentų. Dėstytojų 1900 m. duomenys buvo išvesti iš papil- 
domų duomenų. 


C lentelė. Savaitinės darbo valandos, metinės darbo valandos, va- 
landinis darbo užmokestis, metinės pajamos vienam JAV gyvento- 
jui atskirais metais 1900-1970 m. laikotarpiu Jungtinėse Valstijose 


(1) (2) (3) (4) 
Savaitinių Metinių  Valandinis Metinės 
darbo darbo darbo pajamos 


valandų valandų užmokestis 1967 m. 

vidurkis vidurkis, 1967 m. (2 grafa 

(civilinė tenkantis JAV dol. x 3 grafa) 
ekonomika) vienam 


darbuotojui 
JAV dol. 
1900 m. 53.2 2766 0.60 1660 
1910 m. 52.1 2705 0.70 1894 
1920 m. 49.8 2584 0.92 2377 
1930 m. 47.7 2477 1.06 2626 
1935 m. 42.6 2210 1.32 2917 
1940 m. 43.9 2278 1.60 3645 
1945 m. 45.7 2331 197 4592 
1950 m. 414 2141 2.15 4603 
1960 m. 40.0 2068 2.85 5894 
1970 m. 371 1929 3.27 6308 


Šaltiniai: Darbo valandos paimtos iš: Long Term Economic Growth, 
1860-1970 (Washington, D. C.: Bureau of Economic Analysis, 1973), 
Series B4 and B5, p. 212. Valandinis darbo užmokestis - iš B len- 
telės, esančios „Prieduose““. 

